<!-- wp:paragraph {"align":"center","style":{"typography":{"fontSize":20},"color":{"background":"#c0d0ab"}}} -->
<p class="has-text-align-center has-background" style="background-color:#c0d0ab;font-size:20px"><strong>"ธนภัทร"ควงเปรูคว้ารองแชมป์ศึกยช.ไอทีเอฟ เกรด3 ที่โดมินิกัน</strong></p>
<!-- /wp:paragraph -->

<!-- wp:paragraph -->
<p><strong>"ต้นไม้" ธนภัทร นิรันดร นักเทนนิสเยาวชนไทย วัย 17 ปี มือ 181 เยาวชนโลก ควงคู่ จิอันลูก้า บัลลอตต้า นักหวดวัย 17 ปีจากเปรู คว้ารองแชมป์ ศึกเทนนิสเยาวชนนานาชาติ ไอทีเอฟ จูเนียร์ เกรด3 รายการ "เจ3 ซานโต โดมิงโก้" ที่สาธารณรัฐโดมินิกัน หลังจากในรอบรองชนะเลิศทั้งคู่ได้สิทธิบายไม่ต้องลงแข่งขันเนื่องจาก เทียโก้ เปไรร่า จากโปรตุเกส กับ อิลลิส ชอร์ต จากสหรัฐ อเมริกา คู่แข่งขอถอนตัว ทำให้ได้เข้าไปชิงชนะเลิศ พบกับคู่นักเทนนิสจากเม็กซิโก หลุยส์ คาร์ลอส อัลวาเรซ วาลเดซ กับ โรดริโก้ ปาเชโก้ เมนเดซ</strong></p>
<!-- /wp:paragraph -->

<!-- wp:paragraph -->
<p>สำหรับผลแข่งขันรอบชิงชนะเลิศปรากฎว่า คู่ของธนภัทร ที่พกดีกรีคู่มือวาง 2 ของรายการลงแข่งขันเป็นฝ่ายคว้าชัยชนะได้ก่อน 6-3 ทว่าในเซตสองคู่เม็กซิโกกลับมาฮึดสู้ได้อย่างเหนียวแน่นพลิกเฉือนชนะไป 7-6 ไทเบรก 7-2 ตีเสมอ 1-1 เซต ทำให้ต้องดวลซูเปอร์ไทเบรกตัดสิน ซึ่งช่วงต้นเกมคู่ของ ธนภัทร ออกสตาร์ทไม่ดีถูกเบรกทำให้สกอร์ตาม 0-4 แต่จากนั้นทั้งคู่ก็พยายามฮึดสู้เต็มที่ไล่ตีตื้นทำคะแนนตามติดแต่สุดท้ายไม่สามารถต้านความแกร่งของคู่แข่งได้ทำให้พ่ายหวุดหวิด 9-11</p>
<!-- /wp:paragraph -->

<!-- wp:paragraph -->
<p>ธนภัทร กับ จิอันลูก้า บัลลอตต้า ต้องปราชัยไปอย่างน่าเสียดาย 1-2เซตด้วยสกอร์ 6-3, 6-7(2) และซูเปอร์ไทเบรก 9-11 ได้รางวัลรองชนะเลิศมาครองร่วมกันทันที</p>
<!-- /wp:paragraph -->

<!-- wp:image {"id":27745,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/07/221692010_4384443004911967_5449780165548182420_n-768x1024.jpg" alt="" class="wp-image-27745"/></figure>
<!-- /wp:image -->