<!-- wp:paragraph {"align":"center","textColor":"vce-bg","style":{"color":{"background":"#07a300"}}} -->
<p class="has-text-align-center has-vce-bg-color has-text-color has-background" style="background-color:#07a300"><strong>"พัชรินทร์" โชว์ฟอร์มเต็ง 1 ลิ่วก่อนรองฯ<br>แชมป์ซีเกมส์ยังแกร่ง-ฉลุยหวดไทยแลนด์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 3 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 16 มี.ค.2566 ในประเภทเดี่ยว เป็นการแข่งขันรอบ 16 คนสุดท้าย
       "อีฟ" พัชรินทร์ ชีพชาญเดช นักเทนนิสขอนแก่น วัย 28 ปี มือ 7 ของไทย เจ้าของผลงาน 2 เหรียญทอง 1 เหรียญเงินจากซีเกมส์ ครั้งที่ 31 ที่รายการนี้เป็นเต็ง 1 ในประเภทหญิงเดี่ยว ลงแข่งขันรอบ 16 คน และโชว์ฟอร์มอันแข็งแกร่ง หวดไม่เสียเกม เอาชนะ ชนัสนันท์ ศิริวิโรจน์สกุล จากกรุงเทพฯ มือ 75 ของไทย 6-0 และ 6-0 พัชรินทร์ ฉลุยสู่รอบก่อนรองชนะเลิศ หรือ 8 คนสุดท้าย ไปพบ เมลิสสา เซ จากกรุงเทพฯ ลูกครึ่งไทย-เยอรมัน เต็ง 7 และมือ 32 ของไทย ที่ชนะ พิมพ์ลดา ทองคำ จากสุราษฎร์ธานี ด้วยสกอร์ 6-1, 3-0Retd. โดย พิมพ์ลดา ขอถอนตัวเพราะเจ็บขาซ้าย
       ด้าน "แชมป์" วริศ สอนบุตรนาค จากกรุงเทพฯ มือ 86 ของไทย ที่เคยได้เหรียญทองชายเดี่ยว ศึกซีเกมส์ ครั้งที่ 28 ที่ประเทศสิงคโปร์ ฉลุยสู่รอบ 8 คน ได้เช่นกัน หลังจากใช้ชั้นเชิงและประสบการณ์หวดเอาชนะ อนพัช ทิมางกูร มือวาง 9 และมือ 24 ของไทย จากกรุงเทพฯ ได้ 2 เซตรวด 6-3, 6-2 โดย วริศ จะดวลรอบ 8 คน กับ "เต็ง 1" ยุทธนา เจริญผล หนุ่มอ่างทอง มือ 4 ของไทย ที่คว้าชัยได้จาก ชนน พูลสวัสดิ์ จากกรุงเทพฯ 2-0 เซต 6-4, 6-2
       ในส่วนผลการแข่งขันคู่อื่น ๆ มีดังนี้ หญิงเดี่ยว รอบ 16 คน พิมพ์มาดา ทองคำ (สุราษฎร์ธานี) ชนะ พรปวีณ์ นวลศรี (ปทุมธานี) 6-0, 6-0 ธมจันทร์ มอมขุนทด (นครราชสีมา) ชนะ ลัลน์ลลิต บุษดี (ปทุมธานี) 6-4, 6-2 ศุภนิด นพฤทธิ์ (พังงา) ชนะ ธนัชพร ยังโหมด (ชลบุรี) 3-2Retd. (ฮีทสโตรก) ณัชชารีย์ ธีรโชติจิรานนท์ (ประจวบคีรีขันธ์) ชนะ วราภรณ์ เมืองโพธิ์ (สุพรรณบุรี) 6-3, 6-2 วรรษชล สวัสดี (พิษณุโลก) ชนะ นิชานัน สาครรัตน์ (ชลบุรี) 6-2, 6-4 กมลวรรณ บัวแย้ม (ชลบุรี) ชนะ สิริน พงศ์ทองเมือง (กทม.) 6-0, 6-0
       ชายเดี่ยว รอบ 16 คน ณัฐสิทธิ์ กุลสุวรรณ์ (กาญจนบุรี) ชนะ ณัฏฐญุตม์ นิธิธนนนต์ (อุดรธานี) 7-5, 6-4 แม็กซิมัส ภราพล โจนส์ (กทม.) ชนะ ธีรภัทร ขันติวีรวัฒน์ (ขอนแก่น) 6-3, 3-6 และ 6-1 กฤติน โกยกุล (พังงา) ชนะ ลีโอ วิฑูรย์เธียร (สมุทรปราการ) 4-5 Retd. (เจ็บสะโพกซ้าย) จิรัฏฐ์ นวสิริสมบูรณ์ (กทม.) ชนะ โกวิทย์ รัตนเพ็ชร (กทม.) 6-3, 6-2 ฐานทัพ สุขสำราญ (ลพบุรี) ชนะ รชตะ ธรรมเจริญสถิต (กทม.) 6-3, 6-1 พล วัฒนกูล (ปทุมธานี) ชนะ ธนกร ศรีรัตน์ (กทม.) 7-5, 6-1
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTI1MyMjIzE=.html#tourOOP</code></pre>
<!-- /wp:code -->

<!-- wp:image {"id":36405,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/0E3494D9-6DCD-4AD6-A81C-F5D9414F8B90-1024x683.jpeg" alt="" class="wp-image-36405"/></figure>
<!-- /wp:image -->