<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>"วิชยา-กิติรัตน์-คู่แฝด”ฉลุยก่อนรองชนะเลิศเทนนิสแคล-คอมพ์ฯหัวหิน</strong></p>
<!-- /wp:paragraph -->

<!-- wp:paragraph -->
<p><br>"ต้น-ต้อง" สนฉัตร กับ สรรค์ชัย รติวัฒน์ คู่นักหวดมือ1ของไทย ใช้เวลา 52 นาทีพิชิตชัยเหนือ หวง ซุง หัว จากไต้หวัน กับ หวัง ชูคัง จากจีน 2-0 เซตด้วยสกอร์ 6-1 และ 6-4 ทำให้ผ่านเข้าสู่รอบก่อนรองชนะเลิศ ศึกเทนนิสอาชีพชาย สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019 #15 เค เอ็ม 1" สัปดาห์ที่ 1 ชิงเงินรางวัลรวม 15,000 ดอลลาร์สหรัฐ หรือประมาณ 480,000 บาท ที่สนามทรูอารีน่า หัวหิน จ.ประจวบคีรีขันธ์ เมื่อวันที่ 20 สิงหาคม เช่นเดียวกับคู่ของ วิชยา ตรงเจริญชัยกุล กับ กิติรัตน์ เกิดลาภี ที่สามารถผ่านเข้ารอบก่อนรองชนะเลิศได้สำเร็จ หลังช่วยกันหวดเอาชนะ ชาร์ล โรเบิร์ต กับ ยุทธนา เจริญผล คู่นักเทนนิสรุ่นน้องได้ 2-0 เซต 6-4 และ 6-3 <br>ขณะที่ รอบคัดเลือก ชายเดี่ยว รอบสุดท้ายเพื่อหาผู้ชนะเข้าไปเก็บคะแนนสะสมในรอบเมนดรอว์ มีนักเทนนิสไทย 2 คนจาก 4 คนที่สามารถผ่านเข้ารอบเมนดรอว์ได้สำเร็จ คือ ชาญชัย สุขตนเอง นักเทนนิสมือ 1,571 ของโลก วัย 22 ปี ที่โชว์ฟอร์มได้ดีเสิร์ฟไป 6 เอซ ก่อนพลิกชนะมือวาง 6 ของรอบคัดเลือก จอง ยองซอค นักเทนนิสดาวรุ่งวัย 19 ปีจากเกาหลีใต้ มือ 1,057 ของโลกได้สำเร็จ 2-0 เซตด้วยสกอร์ 6-4 และ 7-6 ไทเบรก 10-8 หลังใช้เวลาไปทั้งสิ้น 1 ชั่วโมง 40 นาที<br>ส่วนนักเทนนิสไทยที่สามารถผ่านเข้ารอบเมนดรอว์ได้อีกคน คือ“เจได” เครดิต ไชยรินทร์ นักเทนนิสเยาวชนไทยวัย 15 ปีที่ได้สิทธิพิเศษ หรือ ไวล์การ์ดลงแข่งขัน ที่โชคดีไม่ต้องออกแรงหวดให้เหนื่อย หลังคู่แข่ง กฤติน โกยกุล นักเทนนิสไทยมือ 1549 ของโลกวัย 24 ปี ขอถอนตัวออกจากการแข่งขัน<br>ด้านผลการแข่งขันคู่อื่นๆ มีดังนี้ ชายคู่ รอบแรก คาซูมะ คาวาชิ-อิสเซ โอกามูระ(ญี่ปุ่น) ชนะ วรวิญ กำธรกิตติกุล-ชาญชัย สุขตนเอง 7-5, 6-3, ชายเดี่ยว รอบคัดเลือก รอบสุดท้าย จอง ยอง ฮุน (เกาหลีใต้) ชนะ จิรัฏฐ์ นวสิริสมบูรณ์ 7-6(6), 0-6, 10-7(ซูเปอร์ไทเบรก), ปาร์ค ซอง จุน (เกาหลีใต้) ชนะ คงทรัพย์ คงคา 6-4, 6-1, คาเมรอน กรีน (ออสเตรเลีย) ชนะ ปาร์ค อุยซอง(เกาหลีใต้) 7-6(2), 6-0, หวัง ชู คัง(จีน) ชนะ หลิน เว่ย-เต๋อ(ไต้หวัน) 6-0, 6-4, เซอิตะ วาตานาเบะ (ญี่ปุ่น) ชนะ อนิรุธ จันทรเสการ (อินเดีย) 6-2, 6-3, โดมินิก พาแลน (สาธารณรัฐเช็ก) ชนะ อนิรุธ ทารัน ชิรากาลาปูตี(อินเดีย) 6-3, 6-7(2),10-7(ซูเปอร์ไทเบรก)</p>
<!-- /wp:paragraph -->

<!-- wp:paragraph -->
<p>   สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":23205} -->
<figure class="wp-block-image"><img src="https://www.bucket.cloudaccess9.com/ltatorg/2019/08/68615676_2527299313959688_1546670675941392384_n.jpg" alt="" class="wp-image-23205"/></figure>
<!-- /wp:image -->