<!-- wp:paragraph {"align":"center","style":{"typography":{"fontSize":20},"color":{"background":"#d1f8f5"}}} -->
<p class="has-text-align-center has-background" style="background-color:#d1f8f5;font-size:20px"><strong>“สุชัย” เพิ่มขวัญกำลังใจทีมบิลลี จีน คิง ก่อนลัดฟ้ามาเลเซีย</strong></p>
<!-- /wp:paragraph -->

<!-- wp:paragraph -->
<p>เมื่อวันที่ 12 ก.ค.67 ที่ห้องประชุมชั้น 2 ศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทยฯ มอบหมายให้ พลโท อุชุกร สาครนาวิน อุปนายกสมาคมฯ เป็นผู้แทนในการมอบเงินสนับสนุนเพื่อสร้างขวัญและกำลังใจให้แก่นักกีฬาและเจ้าหน้าที่ชุดสู้ศึกเทนนิสชิงแชมป์โลก ประเภททีมหญิง รายการ “2024 บิลลี จีน คิง คัพ บาย เกนบริดจ์” โซนเอเชีย/โอเชียเนีย กลุ่ม 2 ที่กรุงกัวลาลัมเปอร์ ประเทศมาเลเซีย ระหว่างวันที่ 15-20 ก.ค.67 โดยมี นายภุชงค์ เลาหศิริวงศ์ กรรมการอำนวยการสมาคมฯ และฝ่ายจัดการแข่งขัน ในฐานะผู้จัดการทีม นำคณะเจ้าหน้าที่เข้ารับมอบ โดยได้รับมอบ คนละ 20,000 บาท ซึ่งเป็นเงินส่วนตัวของนายสุชัย เพื่อเป็นขวัญกำลังใจให้กับทุกคนที่ไปทำหน้าที่เพื่อประเทศชาติพลโท อุชุกร สาครนาวิน กล่าวกับเจ้าหน้าที่ทีมว่า การแข่งขันรายการนี้เป็นรายการใหญ่ระดับโลก ซึ่งนักเทนนิสไทยก็มีฝีมือดีอยู่แล้ว ขอให้ประสบความสำเร็จในการแข่งขัน แต่เรื่องแพ้หรือชนะไม่สำคัญ อยากให้ทำหน้าที่อย่างเต็มที่ และการเป็นตัวแทนคนไทยทั้งประเทศ อยากให้นำความเป็นไทย วัฒนธรรมไทยที่ดี ไปเผยแพร่ให้ชาวต่างชาติได้เห็น เพื่อสร้างความภาคภูมิใจทั้งด้านกีฬาและวัฒนธรรม ขอให้ทุกคนเดินทางโดยสวัสดิภาพ ไม่มีปัญหาใดๆ และทำผลงานกันได้ดี จะคอยเป็นกำลังใจให้จากประเทศไทย</p>
<!-- /wp:paragraph -->

<!-- wp:paragraph -->
<p>สำหรับทีมเทนนิสาวไทยชุดนี้มี นายภุชงค์ เลาหศิริวงศ์ กรรมการอำนวยการสมาคมฯ และฝ่ายจัดการแข่งขัน เป็นผู้จัดการทีม ส่วนนักกีฬา ประกอบด้วย “ไหม” มนัญชญา สว่างแก้ว, “แต้ว” ทรรศพร นาคหล่อ, “เอิร์ธ” เพียงธาร ผลิพืช, “ลักส์” ลักษิกา คำขำ และ “อีฟ” พัชรินทร์ ชีพชาญเดช โดยมี “โค้ชเอ็กซ์” นายพชรพล คำสมาน เป็นกัปตันทีมและผู้ฝึกสอน ร่วมด้วยการทำหน้าที่ของ นายนนทพัทธ์ เฟื่องเดช นักวิทยาศาสตร์การกีฬา และ น.ส.นวลพรรณ จั่นทิม นักกายภาพบำบัดนักเทนนิสสาวทีมชาติไทยยังติดภารกิจแข่งขันเทนนิสอาชีพ มนัญชญา และ เพียงธาร แข่งขันอยู่ที่ประเทศสวีเดน ส่วน พัชรินทร์ แข่งขันรายการ ITF WORLD TOUR (W5) ที่มหาวิทยาลัยวลัยลักษณ์ จ.นครศรีธรรมราช จะเดินทางไปสมทบกับทีมทันทีหลังจบการแข่งขันทีมบิลลี จีน คิง คัพ ไทย จะออกเดินทางไปยังกรุงกัวลาลัมเปอร์ ในวันที่ 13 ก.ค.67 ด้วยสายการบินไทย เที่ยวบิน TG415 จากท่าอากาศยานสุวรรณภูมิ เวลา 9.05 น.</p>
<!-- /wp:paragraph -->

<!-- wp:image {"id":44182,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/450581387_895642735932043_4767271414706816630_n.jpg" alt="" class="wp-image-44182"/></figure>
<!-- /wp:image -->