<!-- wp:paragraph {"align":"center","style":{"typography":{"fontSize":20},"color":{"background":"#cbdae0"}}} -->
<p class="has-text-align-center has-background" style="background-color:#cbdae0;font-size:20px"><strong>ยอดเยี่ยม! "พัชรพล" รวบแชมป์เดี่ยว-คู่"อัญวีณ์" ได้รางวัลฝ่ายหญิงเทนนิสเอเชีย รุ่น 14 ปี</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 2 ที่สนามเทนนิส เกรต้า สปอร์ต คลับ อ.สัตหีบ จ.ชลบุรี เมื่อวันที่ 16 พ.ค. 2568 เป็นวันสุดท้าย โดย นางสาวหนึ่งฤทัย ขันเงิน ประธานจัดการแข่งขันฯ เป็นประธานมอบรางวัลแก่นักกีฬา ประเภทชายเดี่ยว รอบชิงชนะเลิศ พัชรพล หลีกุล นักเทนนิสเยาวชนทีมชาติไทย รุ่นอายุไม่เกิน 14 ปี มือ 29 เยาวชนเอเชีย และมือวางอันดับ 2 ของรายการ โชว์ฟอร์มการเล่นได้ตามมาตรฐานของตัวเอง เอาชนะ ฟาโรห์ โกวิทวัฒนชัย นักเทนนิสเยาวชนไทย มือ 141 เยาวชนเอเชีย และมือวาง 5 ของรายการ ได้ 2 เซตรวด ด้วยสกอร์ 6-2 และ 6-2 พัชรพล คว้าแชมป์ประเภทชายเดี่ยว ได้รับคะแนนสะสมอันดับเยาวชนเอเชีย รุ่นอายุไม่เกิน 14 ปี จำนวน 200 คะแนน ในขณะที่ ฟาโรห์ ได้ตำแหน่งรองแชมป์ชายเดี่ยว ได้รับคะแนนสะสมเป็นรางวัลปลอบใจ จำนวน 133 คะแนน</p>
<!-- /wp:paragraph -->

<!-- wp:paragraph -->
<p>ทางด้านประเภทหญิงเดี่ยว แชมป์เป็นของ อัญวีณ์ ไพศาลภาณุวงศ์ นักเทนนิสไทย มือ 84 เยาวชนเอเชีย และมือวาง 4 ของรายการ หลังจากเอาชนะ แพรวา เทพหัสดิน ณ อยุธยา มือ 62 เยาวชนเอเชีย และมือวาง 3 ของรายการ ในรอบชิงชนะเลิศ ด้วยสกอร์ 6-4 และ 1-0 Ret. (รีไทร์) เนื่องจาก แพรวา ได้ขอถอนตัว เนื่องจากมีอาการเจ็บเข่า อัญวีณ์ ได้ครองแชมป์ประเภทหญิงเดี่ยว ได้รับคะแนนสะสมอันดับเยาวชนเอเชีย รุ่นอายุไม่เกิน 14 ปี จำนวน 200 คะแนน ส่วน แพรวา ได้รองแชมป์หญิงเดี่ยว ได้รับคะแนนสะสม จำนวน 133 คะแนน นอกจากนี้ พัชรพล หลีกุล ที่ได้แชมป์ชายเดี่ยวไปแล้ว ยังได้ลงสนามรอบชิงชนะเลิศ ประเภทชายคู่ โดยจับคู่กับ ยอง โฮ วาน จากฮ่องกง และเป็นคู่มือวาง 1 ของรายการ ผนึกกำลังช่วยกันหวดเอาชนะ ฟาโรห์ และ ลีโอ โกวิทวัฒนชัย คู่พี่น้อง คู่มือวาง 3 ดีกรีรองแชมป์ชายคู่เมื่อสัปดาห์ที่แล้ว 2-0 เซต 6-4 และ 6-4 พัชรพล กับ ยอง โฮ วาน ได้ครองแชมป์ชายคู่ร่วมกัน พร้อมกันนี้ยังได้รับคะแนนสะสมอันดับเยาวชนเอเชีย คนละ 50 คะแนน ส่วนคู่รองแชมป์ ฟาโรห์ กับ ลีโอ ได้คนละ 33.25 คะแนน ทั้งนี้ ยังส่งผลให้ พัชรพล ได้ครองแชมป์ถึง 2 ประเภทด้วยกัน</p>
<!-- /wp:paragraph -->

<!-- wp:paragraph -->
<p>ขณะที่หญิงคู่ รอบชิงชนะเลิศ ซอมยา ซอมยา ชูธารี จากอินเดีย กับ เจิ้ง หยูฟาน จากจีน หวดชนะ วาน ยูเอ็ต เปเนโลเป้ จากฮ่องกง กับ ออเบร คาดีร์ จากอินโดนีเซีย 2-0 เซต 6-1 และ 6-4 ซอมยา ซอมยา ชูธารี กับ เจิ้ง หยูฟาน ได้ครองแชมป์หญิงคู่ร่วมกัน ได้รับคะแนน คนละ 50 คะแนน ส่วนคู่รองแชมป์ ได้คนละ 33.25 คะแนน</p>
<!-- /wp:paragraph -->

<!-- wp:image {"id":49476,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/497456107_1124396229723358_8117390683815272429_n-1024x683.jpg" alt="" class="wp-image-49476"/></figure>
<!-- /wp:image -->