<!-- wp:paragraph {"align":"center","textColor":"vce-bg","style":{"color":{"background":"#5c00a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#5c00a3;font-size:22px"><strong>"อินเดีย-จีน" ผงาดแชมป์คู่ไอทีเอฟที่ไทย<br>เต็งหนึ่งทะลุชิงชนะเลิศศึกเดี่ยวตามคาด</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส รายการใหญ่ THAILAND - ITF JUNIORS B1 (ไทยแลนด์ - ไอทีเอฟ จูเนียร์ส บี1) เก็บคะแนนเยาวชนโลก ซึ่งแชมป์ประเภทเดี่ยวจะได้คะแนนสูงถึง 300 แต้ม ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 10 พ.ค. 2567 เข้าสู่โค้งสุดท้ายของการแข่งขัน และในประเภทคู่ เป็นรอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัล
  ประเภทชายคู่ รอบชิงชนะเลิศ เรธิน ปรานาฟ เซนธิล กุมาร์ และ กริช ตยากิ สองนักเทนนิสอินเดีย คู่เต็ง 2 ของรายการ ผนึกกำลังช่วยกันหวดเอาชนะ เฉิน ควนโชว และ ฮุง เค โหว จากไต้หวัน คู่เต็ง 3 ของรายการ 2-0 เซต 7-6 ไทเบรก 7-4 และ 6-1 คว้าแชมป์ประเภทชายคู่ไปครอง พร้อมคะแนนสะสมอันดับเยาวชนโลก คนละ 56.25 คะแนน ส่วนคู่ไต้หวัน รองแชมป์ ได้คนละ 39.25 คะแนน
  ด้านหญิงคู่ นักเทนนิสจีนโคจรมาชิงชนะเลิศกันเอง และเป็น หวัง หยูฮั่น กับ ซี หนี่ คู่เต็ง 4 ของรายการ ที่คว้าชัย หลังจากเอาชนะ เว่ย จางเฉียน กับ เย่ ชิหยู คู่เต็ง 2 ของรายการ ได้ 2 เซตรวด 6-3 และ 7-6 ไทเบรก 7-3 สำหรับ หวัง หยูฮั่น กับ ซี หนี่ ในฐานะแชมป์ ได้คะแนนสะสมอันดับเยาวชนโลก คนละ 56.25 คะแนน ส่วน เว่ย จางเฉียน กับ เย่ ชิหยู คู่รองแชมป์ ได้คนละ 39.25 คะแนน
  ทางด้านประเภทเดี่ยว มือวางอันดับ 1 ของรายการ ผ่านเข้ารอบชิงชนะเลิศได้ตามคาดทั้งชายและหญิง โดยประเภทชายเดี่ยว รอบรองชนะเลิศ เฮย์เดน โจนส์ นักเทนนิสจากออสเตรเลีย มือวาง 1 และมือ 10 เยาวชนโลก เค้นฟอร์มเก่งออกมาปราบ เรียว ทาบาตะ จากญี่ปุ่น มือ 190 เยาวชนโลก ได้ 2 เซตรวด 6-4 และ 7-6 ไทเบรก 7-5 เฮย์เดน โจนส์ ผ่านเข้าไปชิงชนะเลิศกับ คิม จางจุน จากเกาหลีใต้ มือวาง 2 และมือ 21 เยาวชนโลก ที่ตัดเชือกชนะ ไท โฮสต์ จากออสเตรเลีย มือวาง 9 และมือ 144 เยาวชนโลก 2-0 เซต 6-3, 6-3
   ขณะที่หญิงเดี่ยว รอบรองชนะเลิศ ไรนะ โกโตะ นักเทนนิสญี่ปุ่น มือวาง 1 และมือ 64 เยาวชนโลก ออกแรงหวดถึง 3 เซต ก่อนปราบ ชิโฮมิ หลี่ ซวน ลีออง ดาวรุ่งของมาเลเซีย มือวาง 12 และมือ 170 เยาวชนโลก 2-1 เซต 6-7 ไทเบรก 4-7, 6-1 และ 6-3 ทะลุสู่รอบชิงชนะเลิศ ไปพบกับ ชิโฮะ สึจิโอกะ จากญี่ปุ่น มือวาง 7 และมือ 120 เยาวชนโลก ที่ตัดเชือกชนะ ลิลลี่ เทย์เลอร์ จากออสเตรเลีย มือวาง 10 และมือ 153 เยาวชนโลก 2-0 เซต 6-0, 6-3</code></pre>
<!-- /wp:code -->

<!-- wp:image {"id":42913,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4420-1024x683.jpeg" alt="" class="wp-image-42913"/></figure>
<!-- /wp:image -->