<!-- wp:paragraph {"align":"center","style":{"typography":{"fontSize":20},"color":{"background":"#c4dee9"}}} -->
<p class="has-text-align-center has-background" style="background-color:#c4dee9;font-size:20px"><strong>"กษิดิศ-พัชรินทร์"ไว้ลายทีมชาติซีเกมส์<br>ควงแร็กเกตคู่ใจเข้ารอบ 2 หวดไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 เก็บคะแนนสะสมอันดับโลก "ไทยแลนด์-ไอทีเอฟ เทนนิส ทัวร์" ครั้งที่ 2 (รายการชายและหญิง) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 821,750 บาท (รวมชาย-หญิง 50,000 ดอลลาร์สหรัฐ หรือประมาณ 1,643,500 บาท) ที่สนามกีฬาเทนนิส องค์การบริหารส่วนจังหวัดเชียงราย เมื่อวันที่ 8 มิ.ย. 2565 เป็นการแข่งขันรอบแรกวันที่สอง
       ประเภทชายเดี่ยว รอบแรก (สาย 32 คน) "บูม" กษิดิศ สำเร็จ นักเทนนิสทีมชาติไทย วัย 21 ปี มือ 1017 ของโลก โชว์ฟอร์มสมราคาแชมป์ชายเดี่ยว ศึกไทยแลนด์-ไอทีเอฟ เมนส์ เทนนิส ทัวร์ ครั้งที่ 1 เมื่อสัปดาห์ที่แล้ว ใช้เวลาไปเพียง 50 นาที เอาชนะ หวัง ชูฮาน นักหวดจีน อายุ 30 ปี อดีตมือ 365 ของโลก ได้ 2 เซตรวด 6-3, 6-0 กษิดิศ ผ่านเข้ารอบสอง พบกับ คอนสแตนติน คราฟชุค จอมเก๋าจากรัสเซีย เต็ง 6 ของรายการ ที่เอาชนะ ยุทธนา เจริญผล ของไทย 2-0 เซต 6-2, 6-2
       ทางด้านนักหวดทีมชาติอีกราย "อีฟ" พัชรินทร์ ชีพชาญเดช วัย 27 ปี มือ 917 ของโลก เจ้าของ 2 เหรียญทอง 1 เหรียญเงิน กีฬาซีเกมส์ ครั้งที่ 31 ลงแข่งขันประเภทหญิงเดี่ยว รอบแรก และสามารถเอาชนะ หวัง เหม่ยหลิง นักหวดจีน วัย 22 ปี มือ 733 ของโลก ได้ 2-0 เซต 7-5, 6-1 ใช้เวลาในการแข่งขันไปทั้งสิ้น 1 ชั่วโมง 7 นาที พัชรินทร์ ผ่านเข้ารอบสองพบกับ หลิว ฟางโจว มือวาง 6 จากจีน ที่เฉือนชนะ พิมพ์รดา จัตวาพรวนิช ของไทย 2-1 เซต 6-4, 4-6 และ 6-4
       สำหรับผลการแข่งขันของนักเทนนิสไทยรายอื่น ชายเดี่ยว รอบแรก ภวิชญ์ สอนหลักทรัพย์ ชนะ อาร์จุน เมห์โรทรา (ออสเตรเลีย) 6-7(3-7), 6-2 และ 6-2 พลภูมิ โควาพิทักษ์เทศ แพ้ ทาอิเซอิ อิจิคาวะ (ญี่ปุ่น) 5-7, 5-7
       ขณะที่ หญิงเดี่ยว รอบแรก เพียงธาร ผลืพืช (มือวาง 4) แพ้ รูทูย่า โภซาเล (อินเดีย) 7-6(10-8), 4-6 และ 6-7(4-7) ลักษิกา คำขำ (มือวาง 7) แพ้ เกา ซินหยู (จีน) 3-6, 0-6
       ชายคู่ รอบแรก ปรัชญา อิสโร-ฐานทัพ สุขสำราญ ชนะ ธีร์ท่า มาเชอร์ล่า-มานิช ซูเรสคูมาร์ (อินเดีย) 7-5, 7-6(5) พลภูมิ โควาพิทักษ์เทศ-ณัฐสิทธิ์ กุลสุวรรณ์ แพ้ ชูว ยู่ เชียว จากไต้หวัน และ ซุน ฟาจิง จากจีน คู่มือวาง 1 ของรายการ 2-6, 5-7
       หญิงคู่ รอบแรก กมลวรรณ บัวแย้ม-สลักทิพย์ อุ่นเมือง แพ้ หวัง เหม่ยหลิง-หลิว ฟางโจว (จีน) 5-7, 1-6 อากิโกะ โอมาเอะ (ญี่ปุ่น)-เพียงธาร ผลิพืช คู่มือวาง 1 ของรายการ ชนะ พัชรินทร์ ชีพชาญเดช-พัณณิน โควาพิทักษ์เทศ 6-3, 6-3</code></pre>
<!-- /wp:code -->

<!-- wp:image {"id":32356,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/B52C82C3-F27D-4AD7-A369-4140FFB4C20B-732x1024.jpeg" alt="" class="wp-image-32356"/></figure>
<!-- /wp:image -->