<!-- wp:paragraph {"align":"center","style":{"typography":{"fontSize":20},"color":{"background":"#bee5bf"}}} -->
<p class="has-text-align-center has-background" style="background-color:#bee5bf;font-size:20px"><strong>"ธรรม์-ปวีณอร" หวดคู่ฉลุยศึกยช.14 ปีที่เยอรมนี</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ รุ่นอายุไม่เกิน 14 ปีรายการ "อินเตอร์เนชั่นแนล ดอยซ์ เทนนิส ไมสเตอร์ชาฟเท่น" บนสนามดิน ที่มืองดูเรน ประเทศเยอรมนี เมื่อวันที่ 30 กรกฎาคม โดยนักหวดเยาวชนไทยลงแข่ง 3 คน คือ "ไพน์" ธรรม์ พันธราธร, "ไอซ์" ปวีณอร นวลศรี และ "ลูกคิด" พศิน สินฉลอง ส่วนผลแข่งของนักหวดเยาวชนไทยปรากฎว่า ธรรม์ พันธราธร ที่เมนดรอว์ รอบแรกสามารถเอาชนะ อเล็กซานเดอร์ คูนิต์ซิน จากรัสเซีย 6-4 และ 6-4 ทว่าในการลงแข่งประเภทเดี่ยว รอบสอง(32 คน) นักหวดไทยพลาดท่าพ่ายให้กับ ชอย ฟู หว่อง นักหวดฮ่องกง 2-6 และ 2-6 ทำให้ตกรอบไปอย่างน่าเสียดาย</p>
<!-- /wp:paragraph -->

<!-- wp:paragraph -->
<p>อย่างไรก็ตาม ธรรม์ มาแก้มือในประเภทคู่ เมื่อจับคู่ คิม ดง แจ นักเทนนิสเกาหลีใต้ หวดเฉือนชนะ ฉี หง จิ้น จากจีน กับ เอดูอาร์ด คาอิคอฟ จากรัสเซีย 4-6, 6-3 และ ซูเปอร์ไทเบรก 11-9 ผ่านเข้ารอบ 16 คู่สุดท้ายได้สำเร็จ ขณะที่ ปวีณอร นวลศรี สามารถผ่านเข้ารอบ 16 คู่สุดท้ายได้เช่นกัน เมื่อจับคู่กับ จาง ซีเจีย เพื่อนนักหวดชาวจีน ช่วยกันหวดชนะ อาฮาน เอฮาน จากอินเดีย กับ ซูอี้ มัค จากมาเลเซีย 2-0 เซต ด้วยสกอร์ 7-5 และ 7-6(4)</p>
<!-- /wp:paragraph -->

<!-- wp:paragraph -->
<p>ด้านประเภทเดี่ยว หลังจากที่แพ้ในรอบแรกให้กับ อเล็กซานดร้า ซาพลาว่า มือวาง 10 ของรายการจากโปแลนด์ 0-6 และ 3-6 ทำให้ ปวีณอร ต้องมาแข่งรอบโบนัสในกลุ่มผู้แพ้ โดยนัดแรกเอาชนะนักเทนนิสเจ้าถิ่น เยอรมนี ชาร์ลอต คาซิสกี้ 2-0 เซต ด้วยสกอร์ 7-6(2) และ 6-0 ส่วน พศิน สินฉลอง นักหวดเยาวชนไทยอีกคน ที่ลงแข่งรอบแรก แพ้ คิม ดองแจ จากเกาหลีใต้ 3-6, 3-6 ต้องลงแข่งรอบโบนัสสำหรับนักหวดที่แพ้ในรอบแรก ซึ่งปรากฎว่า นัดแรกนี้ พศิน สามารถเฉือนชนะ ยานนิค จูเลียส สโวโบดา นักเทนนิสเยรมนี 2-1 เซต ด้วยสกอร์ 4-6, 6-1 และ ซูเปอร์ไทเบรก 10-4(แฟ้มภาพ)</p>
<!-- /wp:paragraph -->

<!-- wp:image {"id":44562,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/453192871_907882454708071_7721328061564371661_n-1024x1024.jpg" alt="" class="wp-image-44562"/></figure>
<!-- /wp:image -->