<!-- wp:paragraph {"align":"center","textColor":"vce-bg","style":{"color":{"background":"#4e00a3"},"typography":{"fontSize":33}}} -->
<p class="has-text-align-center has-vce-bg-color has-text-color has-background" style="background-color:#4e00a3;font-size:33px"><strong>เฮสนั่น "นภัส-พงศธร" เฉือน "ฐิติพันธุ์-เล็กลามัตย์"<br>ทะลุชิงชนะเลิศ "บีช เทนนิส แชมเปี้ยนชิพ ครั้งที่ 1"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสชายหาด รายการ Beach Tennis Championships #1 หรือ บีช เทนนิส แชมเปี้ยนชิพ ครั้งที่ 1 (เกรด 3) ชิงเงินรางวัลรวม 50,000 บาท ณ สนามเทนนิสชายหาด ภายในศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 12 มี.ค. เป็นการแข่งขันวันที่สอง
       ไฮไลท์การแข่งขันประจำวัน ในประเภทชายคู่ รอบรองชนะเลิศ นภัส สังข์ทอง และ พงศธร​ เบญจมาศ คู่นักหวดจากสงขลา พบกับ ฐิติพันธุ์ ทรัพย์กล้า จากกรุงเทพฯ และ เล็กลามัตย์ แฮริสัน จากชลบุรี โดยคู่นี้สู้กันสนุก เรียกเสียงเชียร์จากขอบสนามได้อย่างต่อเนื่อง และต้องดวลซูเปอร์ไทเบรกหาผู้ชนะ หลังจากเสมอกัน 1-1 เซต
       ผลการแข่งขัน ปรากฎว่า นภัส กับ พงศธร ผนึกกำลังเอาชนะ ฐิติพันธุ์ กับ เล็กลามัตย์ ได้ 2-1 เซต 6-2, 6-7 ไทเบรก 5-7 และซูเปอร์ไทเบรก 10-7​ นภัส กับ พงศธร ทะยานสู่รอบชิงชนะเลิศ เข้าไปชิงแชมป์กับ ดานี่ บาราทท์ จากชลบุรี ลูกครึ่งไทย-ฝรั่งเศส กับ เยฟเกนี โคชูคอฟ ที่ตัดเชือกชนะ ปรมะ ศัสตุระ  และ กรกฎ มูลลาภ คู่หวดจาก กทม. 2-0 เซต 6-0, 6-0
       ประเภทคู่ผสม ซาเละฟรีรัส อัลมุฟาฎี จากชลบุรี กับ หทัยชนก แสนยาอุโฆษ จากกรุงเทพฯ ผ่านเข้าสู่รอบชิงชนะเลิศได้สำเร็จ หลังจากตัดเชือกชนะ ประกายกานต์ สาวิสิทธิ์ และ นุกูล รักความสุข คู่นักหวดจากชลบุรี 2-0 เซต 6-2, 6-3 โดย ซาเละฟรีรัส กับ หทัยชนก จะชิงชนะเลิศกับ นิการัตน์ วาทีนุกิจ จากนครปฐม กับ ฐิติพันธุ์ ทรัพย์กล้า จากกรุงเทพฯ ที่ในรอบรองชนะเลิศ หวดชนะ วรรษชล แสนยาอุโฆษ กับ ปรมะ ศัสตุระ จากกรุงเทพฯ 2-0 เซต 6-1, 6-0
        ขณะที่ประเภทหญิงคู่ แข่งขันแบบพบกันหมด นัดแรก  ประกายกานต์ สาวิสิทธิ์ จากชลบุรี และ หทัยชนก แสนยาอุโฆษ จากกรุงเทพฯ คว้าชัยได้จากคู่ของ วรรษชล แสนยาอุโฆษ จากกรุงเทพฯ และ มลิวัลย์ ยอดเพ็ชร จากพระนครศรีอยุธยา 6-0, 6-0
       พบกันหมด นัดสอง มะยุรี หาญมนตรี จากชลบุรี และ อรปรีย์ญา อินทร์เพ็ง จากพะเยา ช่วยกันหวดเอาชนะ วรรษชล แสนยาอุโฆษ จากกรุงเทพฯ และ มลิวัลย์ ยอดเพ็ชร จากพระนครศรีอยุธยา 6-3, 6-0
       และในการเล่นนัดสุดท้าย จะเป็นการพบกันระหว่าง มะยุรี หาญมนตรี และ อรปรีย์ญา อินทร์เพ็ง พบกับ ประกายกานต์ สาวิสิทธิ์ และ หทัยชนก แสนยาอุโฆษ ในวันที่ 13 มี.ค. 2566 คู่ใดชนะได้แชมป์ไปครอง</code></pre>
<!-- /wp:code -->

<!-- wp:image {"id":36349,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/24A2841C-887E-421D-8C10-843B9919E8B2-1024x682.jpeg" alt="" class="wp-image-36349"/></figure>
<!-- /wp:image -->