<!-- wp:paragraph {"align":"center","style":{"typography":{"fontSize":20},"color":{"background":"#c2d2da"}}} -->
<p class="has-text-align-center has-background" style="background-color:#c2d2da;font-size:20px"><strong>"กมลวรรณ" โชว์ฟอร์มดาวรุ่งปราบมือสูงกว่าภวิชญ์ หืดจับเข้ารอบ 2 หวดไอทีเอฟเวิลด์ทัวร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ สัปดาห์ที่ 3 W15 รายการ ไอทีเอฟ วีเมนส์ เวิลด์ เทนนิส ทัวร์ (2) ชิงเงินรางวัลรวม 15,000 ดอลลาร์สหรัฐ หรือประมาณ 511,650 บาท และ M15 รายการ ไอทีเอฟ เมนส์ เวิลด์ เทนนิส ทัวร์ (3) ชิงเงินรางวัลรวม 15,000 ดอลลาร์สหรัฐ รวม 2 รายการอยู่ที่ 1.02 ล้านบาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 26 มี.ค. 2568 เป็นการแข่งขันรอบแรกวันที่สอง "บัว" กมลวรรณ ยอดเพ็ชร ดาวรุ่งไทย วัย 17 ปี ใช้สิทธิ์การเป็นนักเทนนิสมือท็อป 100 เยาวชนโลก เข้าร่วมการแข่งขันในประเภทหญิงเดี่ยว โดยรอบแรก (32 คน) กมลวรรณ มือ 71 เยาวชนโลก และมือ 1319 ของโลก พบกับ มาทิลเด มาริอานี นักเทนนิสจากอิตาลี วัย 23 ปี มือ 705 ของโลก</p>
<!-- /wp:paragraph -->

<!-- wp:paragraph -->
<p>ผลการแข่งขัน ปรากฏว่า กมลวรรณ ซึ่งพกความมั่นใจลงสนามสู้กับนักเทนนิสที่เหนือกว่าด้วยอันดับโลก สามารถเอาชนะได้ภายใน 2 เซต ด้วยสกอร์ 6-1 และ 7-5 กมลวรรณ ผ่านเข้ารอบสอง หรือ 16 คนสุดท้าย ไปพบกับ รินโกะ มัตสึดะ มือวาง 5 และมือ 595 ของโลก จากญี่ปุ่น ที่รอบแรกชนะ ชอย ออนยู มือ 817 ของโลก จากเกาหลีใต้ 2-0 เซต 6-3, 6-1 ทางด้านชายเดี่ยว รอบแรก (32 คน) "แมงปอ" ภวิชญ์ สอนหลักทรัพย์ หนุ่มไทย มือ 835 ของโลก ต้องออกแรงหวดชนิดหืดจับ ก่อนดวลไทเบรกเอาชนะ มาร์คัส มาลาซัค นักเทนนิสจากเยอรมนี มือ 1423 ของโลก ที่เข้ามาจากรอบคัดเลือก ในการเล่นเซตที่สามไปอย่างสุดมัน สรุป ภวิชญ์ ชนะ 2-1 เซต 6-2, 4-6 และ 7-6 ไทเบรก 8-6 ผ่านเข้ารอบสอง ไปพบกับ อเล็กซานเดอร์ โลบานอฟ นักเทนนิส มือ 935 ของโลก</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว รอบแรก ยุทธนา เจริญผล แพ้ อี แจมุน (เกาหลีใต้) 2-6, 2-6 กฤติน โกยกุล แพ้ พัก อึยซอง (เกาหลีใต้) 2-6, 1-6 เครดิต ไชยรินทร์ แพ้ ดาเนียล คาซิเม 3-6, 4-6 คงทรัพย์ คงคา แพ้ ชินทาโร่ อิมาอิ (4-ญี่ปุ่น) 4-6, 1-6 ธนเพชร ฉันทะ แพ้ โดมินิค ปาลัน (6-เช็ก) 1-4 Ret.(เจ็บไหล่ขวา) วิชยา ตรงเจริญชัยกุล แพ้ เอเตียน ดอนเนต์ (ฝรั่งเศส) 2-6, 3-6 หญิงเดี่ยว รอบแรก อัญชิสา ฉันทะ ชนะ มารีน โซสตัก (7-ฝรั่งเศส) 6-1, 6-2 ลัลดา กำหอม แพ้ อีวา มารี เดอวิญญส์ (สิงคโปร์) 4-6, 3-6 พิมพ์มาดา ทองคำ ชนะ อิม ฮีแร (เกาหลีใต้) 1-6, 6-2 และ 6-1</p>
<!-- /wp:paragraph -->

<!-- wp:image {"id":48482,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/486373152_1084758563687125_2177130613448196066_n-1024x683.jpg" alt="" class="wp-image-48482"/></figure>
<!-- /wp:image -->