<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#006ca3"}}} -->
<p class="has-text-align-center has-vce-bg-color has-text-color has-background" style="background-color:#006ca3;font-size:22px"><strong>ยู-12หญิงอัดสิงคโปร์3-0คู่ศึกเอทีเอฟฯคัดโซนอาเซียน</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชน ประเภททีมชายและทีมหญิง รุ่นอายุไม่เกิน 12 ปี รายการ เอทีเอฟ ทเวลฟ์ แอนด์ อันเดอร์ ทีม คอมเพทติชั่น – ซัพพอร์ทเต็ด บาย เคทีเอฟ รีเจียนัล ควอลิฟายอิ้ง เซาท์อีสต์ เอเชีย อีเวนท์ ที่ประเทศสิงคโปร์ เริ่มวันแรกเมื่อวันที่ 17 มิถุนายน โดยช่วงเช้าได้มีพิธีเปิดการแข่งขัน ก่อนทีมเยาวชนไทยจะลงแข่ง โดยวันนี้ ทีมหญิงไทย ทีมวาง 1 ของรายการ ลงสนามนัดแรกของรอบพบกันหมด กลุ่ม เอ พบเจ้าภาพ สิงคโปร์
   สำหรับนัดแรกนี้ทีมเยาวชนไทยได้รับเกียรติจาก นางอุรีรัชต์ เจริญโต เอกอัครราชทูต ณ สิงคโปร์ ได้เป็นผู้จัดทำข้าวกล่องให้จากครัวที่ทำเนียบเอกอัครราชทูต มาให้ทีมนักกีฬาถึงสนาม พร้อมกันนี้ ยังได้รับกำลังใจจาก นางสุวรรณี อรุณสวัสดิ์วงศ์ อัครราชทูตที่ปรึกษา สถานเอกอัครราชทูต ณ สิงคโปร์ ที่เข้ามาชมและให้กำลังใจนักกีฬาข้างสนามแข่งอีกด้วย
   สำหรับผลการแข่งขัน ปรากฎว่า ทีมเยาวชนหญิงไทย สามารถเอาชนะ สิงคโปร์ 3-0 คู่ โดย “พลอย” พลอยเพชร ด้วงเขียว ชนะ แคทลีน แมทธิว อิซล่า 6-0, 6-0, "โซเฟีย” อาภรนันท์ โซเฟีย แสงสุชาติ ชนะ โซเฟีย หว่อง 6-1, 6-0 และ พลอยเพชร กับ “จ๊ะจ๋า” อัญวีณ์ ไพศาลภาณุวงศ์ ชนะ แคทลีน แมทธิว อิซล่า กับ ฮานนา เทย์ 6-1, 6-0
   ส่วนนัดที่สอง ทีมไทย จะเจอ บรูไน วันที่ 18 มิถุนายน ซึ่งวันเดียวกันนี้ ทีมชาย ก็จะพบกับ บรูไน เช่นกัน</code></pre>
<!-- /wp:code -->

<!-- wp:image {"id":43743,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/IMG_4542-1024x768.jpeg" alt="" class="wp-image-43743"/></figure>
<!-- /wp:image -->