<!-- wp:paragraph {"align":"center","style":{"color":{"background":"#e0d6c3"}}} -->
<p class="has-text-align-center has-background" style="background-color:#e0d6c3"><strong>เปิดโผเดวิสคัพ-เดนมาร์กเหนือกว่าไทย"กัปตันเบิ้ม"เชื่อมั่นลูกทีมพร้อมสู้เต็มสูบ</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวการแข่งขันเทนนิสชิงแชมป์โลก ประเภททีมชาย รายการ "เดวิสคัพ บาย ราคูเท็น 2021" เวิลด์กรุ๊ป 2 ทีมชาติไทย พบกับ ทีมชาติเดนมาร์ก ระหว่างวันที่ 17-18 ก.ย.2564 ณ เมืองคอเลง ประเทศเดนมาร์ก ล่าสุด ได้มีการประกาศรายชื่อผู้เล่นของทั้ง 2 ทีมอย่างเป็นทางการ ผ่านเว็บไซต์ <a rel="noreferrer noopener" href="http://daviscup.com/?fbclid=IwAR0q2T39POkF8hmOz1CtawjQpMbq9XKwsGwwlhcwukrDSBw1sMZYIgqCg3s" target="_blank">daviscup.com</a></p>
<!-- /wp:paragraph -->

<!-- wp:paragraph -->
<p>ทีมไทย นักกีฬา ประกอบด้วย "จูเนียร์" วิชยา ตรงเจริญชัยกุล (อันดับโลก : เดี่ยว 754, คู่ 868) "เน็ต" พลภูมิ โควาพิทักษ์เทศ (อันดับโลก : เดี่ยว 1098, คู่ 1163) "บูม" กษิดิศ สำเร็จ (อันดับโลก : เดี่ยว 1147, คู่ 1674) "แซค" ฐานทัพ สุขสำราญ (อันดับโลก : เดี่ยว 1445, คู่-) และ "สอง" ยุทธนา เจริญผล (อันดับโลก : เดี่ยว 2058, คู่ 2455) โดยมี ดร.ธนากร ศรีชาพันธุ์ เป็นกัปตันทีม</p>
<!-- /wp:paragraph -->

<!-- wp:paragraph -->
<p>ทีมเดนมาร์ก นักกีฬา ประกอบด้วย โฮลเกอร์ วีตุส น็อดสคอฟ รูเน่ (อันดับโลก : เดี่ยว 145, คู่ 1169) ออกุสต์ โฮล์มเกรน (อันดับโลก : เดี่ยว 919, คู่ 1281) คริสเตียน ซิกสการ์ด (อันดับโลก : เดี่ยว 1085, คู่ 1279) เบนจามิน ฮันเนสตาด (อันดับโลก : เดี่ยว 1329, คู่ 1276) และ เฟรเดริก นีลเซ่น (อันดับโลก : เดี่ยว-, คู่ 94) นอกจากนี้ เฟรเดริก นีลเซ่น ยังทำหน้าที่กัปตันทีมด้วย</p>
<!-- /wp:paragraph -->

<!-- wp:paragraph -->
<p>"กัปตันเบิ้ม" ดร.ธนากร ศรีชาพันธุ์ กัปตันทีมเดวิสคัพไทย เปิดเผยว่า จากรายชื่อที่เดนมาร์กส่งมา ต้องยอมรับว่า มือหนึ่งมีอันดับโลกที่ดี มีผลงาน มีความสามารถ เพราะนักเทนนิสที่มีอันดับโลกจ่อเข้าท็อป 100 ถือว่าไม่ธรรมดา แต่สำหรับมือสอง ที่อันดับโลก 900 ถ้าได้มีโอกาสเล่น คิดว่าทีมไทยก็มีความมั่นใจ</p>
<!-- /wp:paragraph -->

<!-- wp:paragraph -->
<p>"ในประเภทเดี่ยวมือหนึ่งนั้น ทีมไทยได้คุยกับนักกีฬาทุกวันว่า ในการแข่งขันเทนนิส แม้กระทั่งรายการใหญ่อย่าง ยูเอส โอเพ่น ก็มีการพลิกชนะมือวางอันดับสูงกว่า ซึ่งเราก็พยายามสร้างแรงจูงใจให้เด็กๆ รู้ว่าทุกอย่างมันไม่แน่นอน" ดร.ธนากร กล่าว</p>
<!-- /wp:paragraph -->

<!-- wp:paragraph -->
<p>กัปตันทีมเดวิสคัพไทย กล่าวเพิ่มเติมว่า สิ่งสำคัญในการแข่งขันคือ กำลังใจ ความมุ่งมั่น และความมั่นใจ ซึ่งพยายามพูดคุยกับนักกีฬาอยู่ตลอด เพราะฉะนั้นในการแข่งขันเดวิสคัพครั้งนี้ จากรายชื่อที่ออกมา ไทยเป็นรองอย่างที่เคยกล่าวไว้ แต่ทีมไทยจะพยายามทำหน้าที่ให้ดีที่สุด ซึ่งเป็นคำยืนยันจากตัวเองในฐานะกัปตันทีม และตัวนักกีฬาทุกคนที่ต่างมีความมุ่งมั่น และตั้งใจว่าจะทำหน้าที่ให้ดีที่สุด</p>
<!-- /wp:paragraph -->

<!-- wp:paragraph -->
<p>ด้านความเคลื่อนไหวของทีมนักหวดหนุ่มทีมชาติไทย เมื่อวันที่ 10 ก.ย.2564 ในช่วงเช้าได้ออกกำลังกายแบบเวทเทรนนิ่ง ภายในห้องฟิตเนส จากนั้น ได้ทำฟิตเนส ออน คอร์ต ที่บริเวณลานจอดรถของโรงแรมสแกนดิก คอเลง ในช่วงบ่าย ตามเวลาท้องถิ่นของเมืองคอเลง ประเทศเดนมาร์ก ซึ่งช้ากว่าประเทศไทย 5 ชั่วโมง</p>
<!-- /wp:paragraph -->

<!-- wp:image {"id":28421,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/09/241461695_4530683263621273_4271970747098918812_n-1024x653.jpg" alt="" class="wp-image-28421"/></figure>
<!-- /wp:image -->