<!-- wp:paragraph -->
<p> </p>
<!-- /wp:paragraph -->

<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><br><strong>“มนัญชญา”ล้มมือวาง2-“ลักษิกา”พลิกร่วงเทนนิสแคล-คอมพ์ฯที่หัวหิน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล -คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019&nbsp;<a href="https://www.facebook.com/hashtag/25%E0%B9%80%E0%B8%84?source=feed_text&amp;epa=HASHTAG&amp;__xts__%5B0%5D=68.ARDidkojZoohw5Viiavx6QAhlavzWS3LYWdWXqQJSx7atcEivABgm8EJEnsaaKLNkHsgMiI_cNo2WUH9MXKP4rbC2dFW6zZgyc3pmIINjdALCp74d5EOSd-lQVN9lEidT8HOfAVyS6LBGmRmLM4wXdFl0Z5JiV_nBauDvjiw5MRzsR0bs0lNp0K4DYTDG6pMu3iPgU-93WR4j5ib5lr2JCKLHYXhFgq4TXrhuZ5fZ8kr5IWtG7nkZGRT6of5dJ1hQzfxhXpeTySvdirEsKyMrH7K3_bfIrXbiwTtNF2o_5-9HGMskCYjLKAmsmR670mSpumNd1EipPvSWO6cGaxhMs_IBx_c&amp;__tn__=%2ANK-R">#25เค</a>&nbsp;ดับเบิลยู1" ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่เอสซีบี เซ็นเตอร์ คอร์ต ทรู อารีน่า หัวหิน จ.ประจวบคีรีขันธ์ เมื่อวันที่ 6 พฤศจิกายน 2562 เมนดรอว์ หญิงเดี่ยว รอบแรก มีพลิกล็อคเมื่อ มือวาง 1 ของรายการ “ลัก” ลักษิกา คำขำ นักหวดมือ 1 ของไทย วัย 26 ปี มือ 254 ของโลก ที่เพิ่งลงสนามแข่งขันเป็นรายการแรก หลังหยุดพักแข่งไปนานร่วม 4 เดือน เนื่องจากมีปัญหาอาการบาดเจ็บที่หัวไหล่ขวา มีอันต้องตกรอบไปอย่างน่าเสียดายเมื่อต้องขอยอมแพ้ให้กับ “พราว” ชมภู่ทิพย์ จันดาเขต นักเทนนิสรุ่นน้อง วัย 24 ปี มือ 689 ของโลกขณะที่ตาม 1-4 ในเซตสอง ทำให้ ชมภู่ทิพย์ คว้าชัยชนะทันที ด้วยสกอร์ 6-2 และ 4-1Ret.<br>ชมภู่ทิพย์ ผ่านเข้าสู่รอบสอง (16 คน) ไปเจอกับ ไทร่า เฮอร์ริเคน เบล็ค นักเทนนิสดาวรุ่งวัย 18 ปี ชาวอเมริกัน มือ 1224 ของโลกที่มาจากรอบคัดเลือก และในรอบแรกสามารถเอาชนะ “ออม” วรรษชล สวัสดี นักเทนนิสไทยวัย 19 ปี มือ 700 ของโลก 2-0 เซตด้วยสกอร์ 6-4 และ 6-4<br>ด้าน “ไหม” มนัญชญา สว่างแก้ว เยาวชนไทยวัย 17 ปี มือ 592 ของโลก โชว์ฟอร์มหวดสโตรกได้อย่างเฉียบขาดพลิกโค่นมือวาง 2 ของรายการ ไดอาน่า มาร์ซินเควิก้า นักเทนนิสลัตเวีย วัย 27 ปี มือ 211 ของโลก 2-1 เซต ด้วยสกอร์ 6-3, 1-6 และ 6-2 โดยใช้เวลาไปทั้งสิ้น 1 ชั่วโมง 33 นาที ทำให้ มนัญชญา ผ่านเข้าสู่รอบสองได้สำเร็จ<br>เช่นเดียวกับ “จูน” ณัฐนิดา หลวงแนม นักหวดไทย วัย 32 ปี มือ 337 ของโลก ที่แม้จะต้องออกแรงหวดนาน 2 ชั่วโมง 20 นาที แต่ก็สามารถใช้ความเก๋าเฉือนชนะ ชาเนล<br>ซิมมอนด์ส นักหวดแอฟริกาใต้ วัย 27 ปี มือ 359 ของโลก 2-1 เซต ด้วยสกอร์ 6-4, 0-6 และ 6-3<br>ส่วน”อีฟ” พัชรินทร์ ชีพชาญเดช นักหวดไทยมือ 972 ของโลก พลาดท่าปราชัย อเล็กซานดริน่า เนย์เดโนว่า มือวาง5 ของรายการชาวบัลแกเรีย มือ 229 ของโลก 0-2 เซตด้วยสกอร์ 4-6 และ 6-7(4) ทำให้ต้องตกรอบแรกไปอย่างน่าเสียดาย</p>
<!-- /wp:paragraph -->

<!-- wp:paragraph -->
<p> สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24287} -->
<figure class="wp-block-image"><img src="https://www.bucket.cloudaccess9.com/ltatorg/2019/11/75061085_2684947458194872_978364589064323072_o.jpg" alt="" class="wp-image-24287"/></figure>
<!-- /wp:image -->