<!-- wp:paragraph {"align":"center","style":{"typography":{"fontSize":20},"color":{"background":"#e7e4d1"}}} -->
<p class="has-text-align-center has-background" style="background-color:#e7e4d1;font-size:20px"><strong>นักเทนนิสไทยควงแร็กเกตประเดิมชัยคัดหวด "ไอทีเอฟ" ที่ปักษ์ใต้ สัปดาห์ 9</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เข้าสู่สัปดาห์ที่ 9 ซึ่งเป็นสัปดาห์สุดท้ายของปีนี้ เทนนิสหญิง จัดในรายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (6) และเทนนิสชาย รายการ ไอทีเอฟ เวิลด์ ทัวร์ (M9) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 891,250 บาท รวม 2 รายการอยู่ที่ 1,782,500 บาท และเมื่อวันที่ 1 ก.ย. 2567 เป็นการแข่งขันวันแรก นพดล น้อยกอ นักเทนนิสไทย ประเดิมชัยในประเภทชายเดี่ยวได้สำเร็จ หลังจากลงสนามหวดรอบคัดเลือกรอบแรก และสามารถเอาชนะ เจน มานาฟ จากอินเดีย ได้ 2-0 เซต ด้วยสกอร์ 6-3 และ 6-1 ส่งให้ นพดล ผ่านเข้ารอบคัดเลือกรอบสุดท้ายไปพบกับ ดีราชโกดันชา ศรีนิวาสัน จากอินเดียต่อไป</p>
<!-- /wp:paragraph -->

<!-- wp:paragraph -->
<p>ขณะที่ผลงานของนักเทนนิสไทยรายอื่น ชายเดี่ยว รอบคัดเลือกรอบแรก กันตินันท์ สูตินันท์โอภาส ชนะ เดวิด แซทเชล (สหราชอาณาจักร) 6-1, 6-1 ธนกร ศรีรัตน์ ชนะ หลิว ไซรัส (ฮ่องกง) 6-3, 6-3 กฤติน โกยกุล ชนะ ไมเคิล ค็อกคินิส (ออสเตรเลีย) 6-4, 6-1 ณัฐธิพงศ์ บุญนิตยเสธพงศ์ แพ้ ชินมายา เดฟ ชอฮาน (อินเดีย) 0-6, 2-6 ปัญณ์ณวัชญ์ สุทธิสมบูรณ์ แพ้ จาง หมิงฮุย (จีน) 1-6, 6-7(8-10) แทนตะวัน ทัดเดโอ มายอลิ แม็คจิโอลิ แพ้ ฮิวโก้ ปิแอร์ (ฝรั่งเศส) 2-6, 5-7 หญิงเดี่ยว รอบคัดเลือกรอบแรก ธนัชพร ยังโหมด ชนะ พิมพ์มาดา ลิม 6-2, 6-3 เวียร่า ดีเพิ่ม แพ้ ทาห์เลีย ค็อกคินิส (ออสเตรเลีย) 4-6, 1-3 Ret. (ป่วย) ภาวินี ร่วมรักษ์ แพ้ ลิซ่า-มารี ริโอซ์ (ญี่ปุ่น) 3-6, 0-6 อมิตตาลัย ประสูตรนาวิน แพ้ อลิซา คัมเมล 0-6, 1-6 ลีเดียร์ พอดโกริชานี่ แพ้ คานาโกะ โมริซากิ (ญี่ปุ่น) 6-2, 6-7(4-7) และซูเปอร์ไทเบรก 8-10 ญาตาวี ฉิมฉ่ำ แพ้ รินอน โอคุวากิ (ญี่ปุ่น) 5-7, 5-7</p>
<!-- /wp:paragraph -->

<!-- wp:image {"id":45130,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/457694396_930185029144480_2014409597177087845_n-1024x683.jpg" alt="" class="wp-image-45130"/></figure>
<!-- /wp:image -->