<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#8800a3"}}} -->
<p class="has-text-align-center has-vce-bg-color has-text-color has-background" style="background-color:#8800a3;font-size:20px"><strong>"ไทยแลนด์ เทนนิส ทัวร์" ได้คู่ตัดเชือก<br>นักหวดซามูไรเฉือนหนุ่มเช็กลิ่วดวลโสม</strong></p>
<!-- /wp:paragraph -->

<!-- wp:code -->
<pre class="wp-block-code"><code>       ศึกเทนนิสอาชีพชายนานาชาติ เก็บคะแนนโลก เอทีพี ชาลเลนเจอร์ 50 รายการ "ไทยแลนด์ เทนนิส ทัวร์" ชิงเงินรางวัลรวม 40,000 ดอลลาร์สหรัฐ หรือประมาณ 1,320,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 20 ม.ค. 2566 ในประเภทชายเดี่ยว เข้าสู่รอบก่อนรองชนะเลิศ
       คู่ที่น่าสนใจ โช ชิมาบุคุโระ นักหวดชาวญี่ปุ่น วัย 25 ปี มือ 261 ของโลก พบกับ ซเดเน็ก โคลาร์ นักหวดจากสาธารณรัฐเช็ก วัย 26 ปี มือ 242 ของโลก และเป็นเต็ง 8 ของรายการ ผลการแข่งขัน ปรากฏว่า หลังจากสู้กันถึง 3 เซต โดยใช้เวลาแข่งขันไป 2 ชั่วโมง 24 นาที ชัยชนะตกเป็นของนักหวดชาวญี่ปุ่นที่คว้าชัยในเซตสุดท้ายได้ จึงเป็นฝ่ายเฉือนชนะไป 2-1 เซต 6-0, 6-7 ไทเบรก 7-9 และ 6-2 ได้เข้ารอบรองชนะเลิศต่อไป โดยผลงานก่อนหน้านี้  โช ชิมาบุคุโระ ได้ปราบ "เต็ง 1" เจมส์ ดัคเวิร์ธ จากออสเตรเลีย ตกรอบไปแล้วเช่นกัน
       ด้าน ฮง ซอง ชาน นักเทนนิสจาก "แดนโสมขาว" เกาหลีใต้ วัย 25 ปี มือ 257 ของโลก ดีกรีแชมป์เอทีพี ชาลเลนเจอร์ รายการ มัตสึยามะ ชาลเลนเจอร์ 80 ที่ประเทศญี่ปุ่น เมื่อเดือน พ.ย. ปีที่แล้ว ใช้เวลาไป 1 ชั่วโมง 39 นาที เก็บชัยชนะจาก มิชาเอล เกียร์ตส์ นักหวดจากเบลเยียม วัย 28 ปี มือ 252 ของโลก ได้ 2-0 เซต 6-1 และ 7-5 ส่งผลให้ ฮง ซอง ชาน ผ่านเข้าไปพบกับ โช ชิมาบุคุโระ ในรอบรองชนะเลิศต่อไป
       ในส่วนผลการแข่งขันคู่อื่น ๆ ชายเดี่ยว รอบก่อนรองชนะเลิศ อาเธอร์ คาโซซ์ (ฝรั่งเศส) ชนะ เทนนิส แซนด์เกรน (สหรัฐฯ) 7-6(4), 6-4 โจวานนี่ โฟนิโอ (อิตาลี) ชนะ อองตวน เอสคอฟฟิเย่ร์ (มือวาง 3-ฝรั่งเศส) 7-5, 6-7(5) และ 2-1Ret. (ตะคริว) 
       ขณะที่การแข่งขันประเภทชายคู่ รอบรองชนะเลิศ นัม จีซุง-ซอง มินคยู (คู่มือวาง 1 เกาหลีใต้) ชนะ นิโคลัส เดวิด ไอโอเนล-แคสเปอร์ ซุก (โรมาเนีย-โปแลนด์) 7-5, 7-6(3) แจน โชอินสกี้-สจ๊วร์ต ปาร์กเกอร์ (สหราชอาณาจักร) ชนะ อนิรุธ จันทราเสการ-วิเจ ศุนทาร์ ปราสานธ์ (คู่มือวาง 3 อินเดีย) 7-5, 6-3</code></pre>
<!-- /wp:code -->

<!-- wp:image {"id":35701,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/01/081D22E0-8573-4B93-9F3D-6DD2384462B9-1024x682.jpeg" alt="" class="wp-image-35701"/></figure>
<!-- /wp:image -->