<!-- wp:paragraph {"align":"center","style":{"typography":{"fontSize":20},"color":{"background":"#caead5"}}} -->
<p class="has-text-align-center has-background" style="background-color:#caead5;font-size:20px"><strong>"วิจิตราภรณ์"เฉือนสาวยะลาคว้าแชมป์"พศิน"ผงาดรุ่นเล็ก"เดี่ยว-คู่"หวดปทท.</strong></p>
<!-- /wp:paragraph -->

<!-- wp:paragraph -->
<p>เทนนิสเยาวชนเพื่อความชนะเลิศแห่งประเทศไทย ครั้งที่ 59 ประจำปี 2564 ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 12 ต.ค. เป็นรอบชิงชนะเลิศ รุ่นอายุไม่เกิน 10 และ 16 ปี โดย นายวิเชษฐ์ ทีปกากร อุปนายกสมาคมกีฬาลอนเทนนิสฯ, นายธานี แสนยาอุโฆษ กรรมการอำนวยการสมาคมกีฬาลอนเทนนิสฯ และประธานฝ่ายพัฒนาเยาวชน, นายกฤตชัย เนยโอชา กรรมการอำนวยการสมาคมกีฬาลอนเทนนิสฯ และประธานฝ่ายผู้ตัดสิน เป็นประธานร่วมมอบรางวัลให้นักกีฬา</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 16 ปี หญิงเดี่ยว รอบชิงชนะเลิศ "ปาล์มมี่" วิจิตราภรณ์ วิมุกตานนท์ ดาวรุ่งจากพิษณุโลก พบ วันใส กสิกรรมไพบูลย์ มือวาง 5 จากยะลา ปรากฏว่า วิจิตราภรณ์ ที่ทำได้ดีในจังหวะสำคัญ เป็นฝ่ายเฉือนชนะไป 2-1 เซต 6-1, 5-7 และ 6-0 ได้แชมป์ไปครอง</p>
<!-- /wp:paragraph -->

<!-- wp:paragraph -->
<p>ด้านชายเดี่ยว รุ่นอายุไม่เกิน 16 ปี รอบชิงชนะเลิศ ปัญณ์ณวัชญ์ สุทธิสมบูรณ์ มือวาง 1 ของรายการ จากลำปาง สุดต้านความแข็งแกร่งของคู่แข่งขัน ปราชัยให้แก่ ทาคูมิ วาตานาเบ้ นักหวดหนุ่มญี่ปุ่น 0-2 เซต 2-6, 0-6 ทำให้หนุ่มไทยได้รองแชมป์</p>
<!-- /wp:paragraph -->

<!-- wp:paragraph -->
<p>ขณะที่รุ่นอายุไม่เกิน 10 ปี ชายเดี่ยว รอบชิงชนะเลิศ พศิน สินฉลอง มือวาง 10 จาก กทม. ชนะ พัชรพล หลีกุล มือวาง 5 จากสงขลา 2-0 เซต 4-0, 4-1 ด้านหญิงเดี่ยว รอบชิงชนะเลิศ ปวีณอร นวลศรี มือวาง 6 จากปทุมธานี ชนะ แพรวา เทพหัสดิน ณ อยุธยา มือวาง 7 จาก กทม. 2-0 เซต 4-0, 4-0<br>นอกจากนี้ พศิน สินฉลอง ที่ได้แชมป์ชายเดี่ยวไปแล้ว ยังคว้าแชมป์ชายคู่ รุ่นอายุไม่เกิน 10 ปี ได้อีกด้วย โดย พศิน จับคู่กับ อิงพล อินนุพัฒน์ จากยะลา เป็นคู่มือวาง 3 เอาชนะคู่มือวาง 2 พัชรพล หลีกุล จากสงขลา และปาณะวัฒศ์ เซี่ยงเห็น จากภูเก็ต ในรอบชิงชนะเลิศ 2-0 เซต 4-0, 4-1</p>
<!-- /wp:paragraph -->

<!-- wp:paragraph -->
<p>ทางด้านหญิงคู่ รุ่นอายุไม่เกิน 10 ปี พลอยเพชร ด้วงเขียว จากสงขลา และณวรรญา ณภาสวรรณ จากปทุมธานี คู่มือวาง 1 คว้าแชมป์ตามคาด หลังจากเอาชนะคู่มือวาง 2 ปัฐน์ธินันต์ เผือกคำ จากนครราชสีมา และปวีณอร นวลศรี จากปทุมธานี 2-0 เซต 4-0, 4-1</p>
<!-- /wp:paragraph -->

<!-- wp:paragraph -->
<p>ประเภทชายคู่ รุ่นอายุไม่เกิน 16 ปี รอบชิงชนะเลิศ ทินภัทร เทียนธวัช จากกระบี่ และ พชร สุขเลี่ยน จากภูเก็ต คู่มือวาง 1 ของรายการ เฉือนชนะ ภูมิพัฒน์ สุขโข จาก กทม. และ สกาย ถาวรไชยโสภณ จาก กทม. 2-1 เซต 4-6, 7-6(4) และซูเปอร์ไทเบรก 10-5 ส่วนหญิงคู่ รุ่นอายุไม่เกิน 16 ปี รอบชิงชนะเลิศ วราภรณ์ เมืองโพธิ์ จากสุพรรณบุรี และ วันใส กสิกรรมไพบูลย์ จากยะลา คู่มือวาง 1 ของรายการ ได้แชมป์ไปครอง หลังเอาชนะคู่นักหวดปทุมธานี ธัญพิชชา สมสนิท และ รสิตา กูลหนองแดง 2-0 เซต 6-0, 6-1</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่นๆ ดูรายละเอียดได้ที่ <br><a rel="noreferrer noopener" href="https://www.tour.ltat.org/tournaments-factsheet-acceptance-OTE3IyMjMQ==.html?fbclid=IwAR3n2cNEapEjndkpoFKqQ3hjGpxovdvXvBNCalY_0yZoaS5GKtG-X9r7v2k" target="_blank">https://www.tour.ltat.org/tournaments-factsheet...</a></p>
<!-- /wp:paragraph -->

<!-- wp:image {"id":29063,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/10/244802686_4632569163432682_7465334948503036963_n-1024x683.jpg" alt="" class="wp-image-29063"/></figure>
<!-- /wp:image -->