<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#4a00a3"}}} -->
<p class="has-text-align-center has-vce-bg-color has-text-color has-background" style="background-color:#4a00a3;font-size:22px"><strong>"กฤติน" - "พัชรินทร์" สุดแกร่ง<br>ซิวแชมป์เดี่ยว-คู่ศึกไทยแลนด์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนาม 5 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 19 พ.ค. 2567 เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา
  ประเภทชายเดี่ยว นักเทนนิสเต็ง 1 และเต็ง 2 ของรายการ โคจรมาพบกันในรอบชิงชนะเลิศ "วิน" ณัฐสิทธิ์ กุลสุวรรณ์ หนุ่มกาญจนบุรี พบกับ "ก็อต" กฤติน โกยกุล หนุ่มพังงา โดยปัจจุบันทั้งคู่เป็นมืออันดับ 13 ของไทยเท่ากัน และคู่นี้เคยชิงชนะเลิศกันมาแล้วในศึกไทยแลนด์ฯ สนาม 7 ปี 2565 ซึ่ง กฤติน เป็นฝ่ายชนะ ส่วนการแข่งขันในแมทช์นี้ เซตแรกเป็น กฤติน ที่หวดได้ดุดัน เอาชนะได้ขาดลอย 6-1 เซตสอง ในขณะที่ กฤติน นำอยู่ 3-0 ทาง ณัฐสิทธิ์ ได้แจ้งขอถอนตัวออกจากการแข่งขัน เนื่องจากมีอาการเวียนศีรษะ ส่งผลให้ กฤติน เป็นฝ่ายชนะไปด้วยสกอร์ 6-1 และ 3-0 Ret. (รีไทร์) ได้ครองแชมป์ประเภทชายเดี่ยว พร้อมรับเงินรางวัล จำนวน 60,000 บาท นับเป็นการได้แชมป์สมัยที่ 2 ของกฤติน ส่วน ณัฐสิทธิ์ ได้รองแชมป์ รับเงินรางวัล จำนวน 36,000 บาท
  ด้านประเภทหญิงเดี่ยว รอบชิงชนะเลิศ "อีฟ" พัชรินทร์ ชีพชาญเดช นักหวดสาวขอนแก่น เต็ง 1 ของรายการ และมืออันดับ 5 ของไทย ยังไร้เทียมทาน หลังโชว์ความแข็งแกร่ง ใช้ชั้นเชิงและประสบการณ์ ปราบรุ่นน้องดาวรุ่ง "บัว" กมลวรรณ ยอดเพ็ชร จากพระนครศรีอยุธยา เต็ง 4 ของรายการ และมืออันดับ 12 ของไทย ได้ภายใน 2 เซต 6-0 และ 6-3 พัชรินทร์ ผงาดขึ้นแท่นแชมป์ประเภทหญิงเดี่ยวทันที พร้อมรับเงินรางวัล 36,000 บาท และนับเป็นการได้แชมป์ศึกไทยแลนด์ฯ สนามที่ 5 ติดต่อกัน ขณะที่ กมลวรรณ ได้รองแชมป์ ได้รับเงินรางวัลจำนวน 20,000 บาท
  นอกจากนี้ ทั้ง กฤติน และ พัชรินทร์ ยังคว้าแชมป์ได้อีกคนละถ้วย จากการแข่งขันประเภทคู่ โดย กฤติน จับคู่กับ จิรัฏฐ์ นวสิริสมบูรณ์ จากกรุงเทพฯ เป็นคู่มือวางอันดับ 1 ของรายการ ช่วยกันหวดเอาชนะ ณัฏฐญุตม์ นิธิธนนนต์ จากอุดรธานี และ นพดล น้อยกอ จากพิจิตร คู่มือวางอันดับ 2 ของรายการ ในรอบชิงชนะเลิศ 2-0 เซต 7-6 ไทเบรก 7-5 และ 6-1 สำหรับ กฤติน กับ จิรัฏฐ์ ในฐานะแชมป์ชายคู่ ได้รับเงินรางวัลร่วมกัน จำนวน 22,000 บาท ส่วน ณัฏฐญุตม์ กับ นพดล รองแชมป์ได้รับเงินรางวัลร่วมเงิน จำนวน 10,000 บาท
  ทางด้าน พัชรินทร์ จับคู่กับ อนพัช ทิมางกูร จากกรุงเทพฯ เป็นคู่มือวางอันดับ 1 ของรายการ ลงแข่งขันรอบชิงชนะเลิศ ประเภทคู่ผสม และสามารถเอาชนะ มาหยา บุญญาอรุณเนตร จากกรุงเทพฯ และ ณัฐสิทธิ์ กุลสุวรรณ์ จากกาญจนบุรี คู่มือวางอันดับ 3 ของรายการ ได้ 2-1 เซต 6-4, 3-6 และซูเปอร์ไทเบรก 10-8 โดย พัชรินทร์ กับ อนพัช ในฐานะแชมป์คู่ผสม ได้รับเงินรางวัลร่วมกัน จำนวน 15,700 บาท ส่วน มาหยา กับ ณัฐสิทธิ์ ได้รับเงินรางวัล จำนวน 7,800 บาท</code></pre>
<!-- /wp:code -->

<!-- wp:image {"id":43106,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4469-1024x683.jpeg" alt="" class="wp-image-43106"/></figure>
<!-- /wp:image -->