<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#003ba3"}}} -->
<p class="has-text-align-center has-vce-bg-color has-text-color has-background" style="background-color:#003ba3;font-size:20px"><strong>"รวงข้าว" แรงไม่หยุดหวดโค่นเต็ง 2<br>ทะลุ 8 คน ชน "ลักษิกา" ศึกไอทีเอฟที่หัวหิน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ เก็บคะแนนสะสมอันดับโลก รายการ "แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2022" ครั้งที่ 2 ชิงเงินรางวัลรวม 25,000 ดอลลาร์สหรัฐ หรือประมาณ 925,000 บาท ณ สนามเทนนิส ทรู อารีน่า หัวหิน สปอร์ต คลับ จ.ประจวบคีรีขันธ์ เมื่อวันที่ 13 ต.ค. 2565 ในประเภทหญิงเดี่ยว เป็นการแข่งขันรอบสอง (16 คน)
       "รวงข้าว" ลัลนา ธาราฤดี นักหวดดาวรุ่งไทยวัย 18 ปี มือ 56 เยาวชนโลก และมือ 1077 ของโลก พบงานหนักอย่าง "เต็ง 2" เนฟิซ่า เบอร์เบโรวิช นักหวดวัย 23 ปี จากบอสเนียและเฮอร์เซโกวีนา มือ 228 ของโลก แต่ปรากฏว่า ลัลนา สามารถโชว์ฟอร์มได้ดี หวดด้วยความมั่นใจ ไม่หวั่นแม้เป็นรอง ใช้เวลาไป 1 ชั่วโมง โค่น "เต็ง 2" ลงได้ 2 เซตรวด ด้วยสกอร์ 6-2 และ 6-2 ส่งผลให้ ลัลนา ผ่านเข้ารอบก่อนรองชนะเลิศต่อไป โดยแมทช์นี้ ลัลนา เสิร์ฟเอซได้ 5 ครั้ง เสีย 3 ดับเบิลฟอลท์ ในขณะที่ เนฟิซ่า เบอร์เบโรวิช เสิร์ฟเอซได้ครั้งเดียว เสียถึง 6 ดับเบิลฟอล
       ด้าน "ลักส์" ลักษิกา คำขำ นักเทนนิสไทย วัย 29 ปี มือวางอันดับ 7 ของรายการ และมือ 352 ของโลก ยังอยู่ในเส้นทางการแข่งขัน หลังจากออกแรงหวดถึง 3 เซต ในการแข่งขันรอบสองกับ เอคาเทริน่า มาคลาโคว่า นักหวดดาวรุ่งวัย 18 ปี มือ 436 ของโลก ก่อนที่ ลักษิกา จะใช้ความเก๋า เฉือนเอาชนะไป 2-1 เซต 6-4, 3-6 และ 6-3 โดยใช้เวลาในการแข่งขันถึง 2 ชั่วโมง 15 นาที ลักษิกา ผ่านเข้ารอบก่อนรองชนะเลิศหรือ 8 คนสุดท้าย ไปพบกับ ลัลนา นักหวดรุ่นน้องดาวรุ่ง ในวันที่ 14 ต.ค. 2565
       ในส่วนผลการแข่งขันของนักเทนนิสไทยรายอื่น หญิงเดี่ยว รอบสอง มนัญชญา สว่างแก้ว ชนะ นาตาเลีย เซียดลิสก้า (เยอรมนี) 6-3, 6-2 เพียงธาร ผลิพืช (มือวาง 6) แพ้ สหยา ยามาลาปัลลี (อินเดีย) 5-7, 4-6 
       หญิงคู่ รอบก่อนรองชนะเลิศ พัณณิน โควาพิทักษเทศ-โซเฟีย คอสตัวลาส (ไทย-เบลเยียม) ชนะ โสวจันยา บาวิเสตติ-ลู่ เจีย จิง (คู่มือวาง 4 อินเดีย-จีน) 4-6, 6-4 และซูเปอร์ไทเบรก 10-6
       เพียงธาร ผลิพืช-เอริกะ เซมะ (คู่มือวาง 1 ไทย-ญี่ปุ่น) แพ้ หวัง เฉา อี้-หว่อง หง อี้ โคดี้ (ไต้หวัน-ฮ่องกง) 6-7(4-7), 4-6 สลักทิพย์ อุ่นเมือง-เบล่า แทมแฮนการ์ (ไทย-อินเดีย) แพ้ ซิเบ็ก คูลัมบาเยว่า-เอคาเทริน่า เรยน์โกลด์ (คู่มือวาง 2 คาซัคสถาน) 2-6, 1-6</code></pre>
<!-- /wp:code -->

<!-- wp:image {"id":34231,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/71088A90-5419-4583-8B0C-ABEDA327FBBC-1024x682.jpeg" alt="" class="wp-image-34231"/></figure>
<!-- /wp:image -->