<!-- wp:paragraph {"align":"center","style":{"typography":{"fontSize":20},"color":{"background":"#b0c9d3"}}} -->
<p class="has-text-align-center has-background" style="background-color:#b0c9d3;font-size:20px"><strong>อดีตมือ 8 ของโลกหารือนายกเทนนิสไทยชวนนักกีฬาบินไปซ้อมอะคาเดมีที่เซอร์เบีย</strong></p>
<!-- /wp:paragraph -->

<!-- wp:paragraph -->
<p>วันที่ 13 ก.พ. 2568 นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ให้การต้อนรับ มร.ยานโก้ ทิปซาเรวิช อดีตนักหวดลูกสักหลาด มืออันดับ 8 ของโลก ชาวเซอร์เบีย และคณะที่เดินทางมาเยี่ยมชมสมาคมกีฬาลอนเทนนิสฯ พร้อมพบปะหารือ เพื่อหาแนวทางความร่วมมือระหว่างกัน ณ ศูนย์พัฒนากีฬาเทนนิสแห่งชาติ สมาคมกีฬาลอนเทนนิสฯ เมืองทองธานี จ.นนทบุรี ในโอกาสนี้ มร.ยานโก้ ทิปซาเรวิช ได้แนะนำให้ นายสุชัย ได้รู้จักกับ "ทิปซาเรวิช เทนนิส อะคาเดมี" ซึ่งเป็นอะคาเดมีของตนเอง และเป็นอะคาเดมีท็อป 3 ของโลก ตั้งอยู่ที่ประเทศเซอร์เบีย ที่ให้การดูแลนักกีฬาเทนนิสตั้งแต่ระดับเยาวชนจนถึงอาชีพ และต้องการช่วยแต่ละประเทศ รวมถึงประเทศไทย เพื่อพัฒนานักกีฬาเทนนิสให้ก้าวไปสู่ระดับโลกมากขึ้น</p>
<!-- /wp:paragraph -->

<!-- wp:paragraph -->
<p>นอกจากนี้ มร.ยานโก้ ทิปซาเรวิช ยังได้เสนอให้สมาคมกีฬาลอนเทนนิสฯ ส่งนักกีฬาเทนนิสเยาวชนเดินทางไปฝึกซ้อมที่อะคาเดมีในช่วงเวลาหนึ่งได้ด้วย โดยทางอะคาเดมีจะเปิดให้เรียนฟรี ยกเว้นค่าบัตรโดยสารเครื่องบิน และหลังจากนั้นหากทั้งสองฝ่ายได้ข้อสรุปที่ดี ก็จะมีการหารือร่วมกันในโอกาสต่อไป</p>
<!-- /wp:paragraph -->

<!-- wp:image {"id":47850,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/477566229_1051834846979497_3184302669893315050_n-768x1024.jpg" alt="" class="wp-image-47850"/></figure>
<!-- /wp:image -->