<!-- wp:paragraph {"align":"center","backgroundColor":"light-green-cyan","fontSize":"medium"} -->
<p style="text-align:center" class="has-background has-medium-font-size has-light-green-cyan-background-color"><strong> “ศุภวัฒน์” ลอยลำศึกเทนนิสเยาวชนเพื่อความชนะเลิศแห่งประเทศไทย </strong></p>
<!-- /wp:paragraph -->

<!-- wp:paragraph -->
<p>“ศุภวัฒน์” ลอยลำศึกเทนนิสเยาวชนเพื่อความชนะเลิศแห่งประเทศไทย<br>นักหวดหนุ่ม ศุภวัฒน์ แซ่อุ้ย (ภูเก็ต) ดีกรีเยาวชนทีมชาติไทย รุ่นอายุไม่เกิน 16 ปี ลอยลำเข้ารอบชิงชนะเลิศ หลังหวดชนะ เดเมี่ยน คาร์ดด๊อก (ชลบุรี) ไปด้วยสกอร์ 2 เซตรวด 6-1, 6-4 ในการแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 58 ประจำปี 2563 ชิงถ้วยพระราชทาน พระบาทสมเด็จพระเจ้าอยู่หัว และ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 10 กันยายน 2563 ซึ่งเป็นการแข่งขัน รอบรองชนะเลิศ ผลคู่ที่น่าสนใจมีดังนี้<br><br>รุ่นอายุไม่เกิน 16 ปี ประเภทชายเดี่ยว รอบรองชนะเลิศ ศุภวัฒน์ แซ่อุ้ย (ภูเก็ต) หวดชนะ เดเมี่ยน คาร์ดด๊อก (ชลบุรี) 6-1, 6-4 ศุภวัฒน์ ลอยลำเข้ารอบชิงชนะเลิศ โดยจะพบกับ แม็กซิมัส ภราพล โจนส์ (กรุงเทพฯ) ที่ชนะ โชติวัฒน์ แน่นอุดร (กรุงเทพฯ) 7-6 (5), 6-0 / ประเภทหญิงเดี่ยว มือวาง 1 ลัลนา ธาราฤดี (นครศรีธรรมราช) ชนะ วิจิตราภรณ์ วิมุกตานนท์ (พิษณุโลก) 6-1, 6-2 ลัลนา เข้ารอบชิงชนะเลิศ โดยจะพบกับ กัญญธมล ยอดสนิท (นครศรีธรรมราช) ที่ชนะ มือวาง 2 ตปณีย์ บุญวัฒน์ (นนทบุรี) 6-1, 6-4<br><br>รุ่นอายุไม่เกิน 10 ปี ประเภทชายเดี่ยว รอบรองชนะเลิศ มือวาง 1 ตรัย ศรีเสน (ประจวบคีรีขันธ์) หวดชนะ มือวาง 4 พศิน สินฉลอง (กรุงเทพฯ) 4-0, 2-4, 10-3 (ซุปเปอร์ไทเบรก) ตรัย เข้ารอบชิงชนะเลิศ โดยจะพบกับ มือวาง 2 ธรรม์ พันธราธร (ปทุมธานี) ที่ชนะ อิงพล อินนุพัฒน์ (ยะลา) 4-1, 4-1 / ประเภทหญิงเดี่ยว มือวาง 4 จิณห์นิภา ตราชูวณิช (เพชรบุรี) ล้มชนะ มือวาง 1 โชติรินทร์ แก้วก่า (ชลบุรี) 5-4 (2), 1-4, 11-9 (ซุปเปอร์ไทเบรก) จิณห์นิภา เข้ารอบชิงชนะเลิศ โดยจะพบกับ มือวาง 3 ปวีณอร นวลศรี (ปทุมธานี) ที่ชนะ ริโอะ ฮิกาชิ (กรุงเทพฯ) 4-0, 4-2 <br><br>โปรแกรมการแข่งขัน วันที่ 11 กันยายน 2563 เริ่มเวลา 08.30 น. เป็นการแข่งขัน รอบชิงชนะเลิศ รุ่นอายุไม่เกิน 10 ปี และรุ่นอายุไม่เกิน 16 ปี ประเภทชายเดี่ยว-หญิงเดี่ยว-ชายคู่-หญิงคู่ <br>สามารถดูภาพบรรยากาศการแข่งขันอย่างคมชัดได้ที่ลิงค์นี้ <a rel="noreferrer noopener" href="https://l.facebook.com/l.php?u=https%3A%2F%2Fwww.ltat.org%2Fphotos%2F%3Ffbclid%3DIwAR1NWigEINPpukOjJOWD63NzyaFuHtZiyQuEiEePbQyTrPmHTh_ZzTxe7zo&amp;h=AT15Yb9tTRmNu8lGZZ9y7QbXVuj9rysEKLh7fnD82jYP8na0GlCALNvCFk4MbH4V2sY-F1JBnPH6Yjj0TEPCYmy8HS9ipAlHxY8iVTEC5O8I-Zt95DH71vjDH-h3tptESz92&amp;__tn__=-UK-R&amp;c[0]=AT3Z2JOKAPCw7_pqQcfZR9tAgNDCKGGQnepfPRYpoGGTqyyLbluoF5qtcplEyt-8sb8gNFxVJzsIfhQmdu62kmYL2pEzFq9HAAE4afZteqfDi1YuMUYMUwAEoln-AMuLXOOuc3Y15c9bJEUWXfGaUrdDT_JoF0k8psNTzgj4wAWyjpU2kpDYpzbLSKYDUl8" target="_blank">https://www.ltat.org/photos/</a></p>
<!-- /wp:paragraph -->

<!-- wp:paragraph -->
<p> สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25795} -->
<figure class="wp-block-image"><img src="https://www.bucket.cloudaccess9.com/ltatorg/2020/09/119146844_3477388865617390_5672184537983233694_o-1024x683.jpg" alt="" class="wp-image-25795"/></figure>
<!-- /wp:image -->