<!-- wp:paragraph {"align":"center","textColor":"vce-bg","style":{"color":{"background":"#007ea3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#007ea3;font-size:22px"><strong>"อัญชิสา" ควง "พัชรินทร์" ทะยานชิงหญิงคู่<br>เดี่ยวตัดเชือกกันเอง-"กษิดิศ" ลิ่วหวดไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 เทนนิสชายรายการ "ไอทีเอฟ เมนส์ เอเชีย/โอเชียเนีย 2023" ชิงเงินรางวัลรวม 25,000 ดอลลาร์สหรัฐ หรือประมาณ 910,500 บาท และเทนนิสหญิงรายการ "ไอทีเอฟ วีเมนส์ เอเชีย/โอเชียเนีย 2023" ชิงเงินรางวัลรวม 15,000 ดอลลาร์สหรัฐ หรือประมาณ 546,300 บาท รวม 2 รายการอยู่ที่ 1,456,800 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 16 มิ.ย.ที่ผ่านมา มีนักเทนนิสไทยผ่านเข้ารอบตัดเชือกได้ทั้งชายและหญิง
       ประเภทชายเดี่ยว รอบก่อนรองชนะเลิศ "บูม" กษิดิศ สำเร็จ นักเทนนิสทีมชาติไทย มือวาง 8 ของรายการ และมือ 631 ของโลก พบกับ โอเรล คิมฮิ นักเทนนิสจากอิสราเอล มือ 669 ของโลก ดีกรีแชมป์ชายเดี่ยวสัปดาห์แรกที่วลัยลักษณ์ ผลปรากฏว่า หลังจากทั้งคู่เรียกฟอร์มเก่งออกมาสู้กันอย่างเต็มที่ ซึ่งใช้เวลาถึง 2 ชั่วโมง สุดท้ายเป็น กษิดิศ ที่ทำได้ดีกว่า เป็นฝ่ายชนะ 2-0 เซต 6-3, 7-6 ไทเบรก 7-4 และในแมทช์นี้ กษิดิศ เสิร์ฟเอซได้ 11 ครั้ง เสีย 6 ดับเบิลฟอลท์ ส่วน โอเรล คิมฮิ เสิร์ฟเอซได้ 5 ครั้ง โดย กษิดิศ เข้ารอบรองชนะเลิศ ไปพบกับ ฟิลิป เซคูลิค มือวาง 5 จากออสเตรเลีย ที่ชนะ สิทธารถ วิชวาการ์มา จากอินเดีย 2-0 เซต 6-3, 6-2
       ด้านประเภทหญิงเดี่ยว "ออมสิน" อัญชิสา ฉันทะ และ "อีฟ" พัชรินทร์ ชีพชาญเดช สองนักเทนนิสไทย ต่างผ่านเข้ารอบต่อไปได้ทั้งคู่ โดยผลในรอบก่อนรองชนะเลิศ อัญชิสา มือวาง 2 และมือ 546 ของโลก คว้าชัยได้จาก ซาร่า นายาร์ นักหวดออสเตรเลีย มือวาง 7 และมือ 794 ของโลก 2-0 เซต 6-3, 6-0 ส่วน พัชรินทร์ มือวาง 4 และมือ 645 ของโลก หวดชนะ นัตสึโฮะ อาระคาวะ นักเทนนิสญี่ปุ่น มือวาง 6 และมือ 722 ของโลก 2-0 เซต 6-3, 6-3 และจากสายการแข่งขัน เป็นผลให้ อัญชิสา จะหวดรอบรองชนะเลิศกับ พัชรินทร์ ต่อไป
       หลังจากนั้น อัญชิสา กับ พัชรินทร์ ได้จับคู่กันลงแข่งขันประเภทหญิงคู่ รอบรองชนะเลิศ ในฐานะคู่มือวาง 4 ของรายการ ช่วยกันหวดเอาชนะ มิก้า ดาแกน ฟรุชต์มัน กับ นิโคล คีริน คู่มือวาง 2 จากอิสราเอล ได้ 2 เซตรวด 6-3 และ 6-2 เป็นผลให้คู่สาวไทยผ่านเข้าไปชิงชนะเลิศกับ ซาร่า นายาร์ จากออสเตรเลีย และ วิเวียน หยาง จากนิวซีแลนด์ คู่มือวาง 3 ของรายการ ที่ชนะผ่านคู่นักหวดพี่น้องชาวญี่ปุ่น ฮารุนะ และ นัตสึโฮะ อาระคาวะ คู่มือวาง 1 ของรายการ
       ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ ฮิโรกิ โมริยะ (วาง 2-ญี่ปุ่น) ชนะ ชินจิ ฮาซาวะ (วาง 6-ญี่ปุ่น) 6-4, 7-5 ยูสุเกะ ทาคาฮาชิ (วาง 7-ญี่ปุ่น) ชนะ โทมัส แฟนคัตต์ (วาง 3-ออสเตรเลีย) 6-0, 6-4
       หญิงเดี่ยว รอบก่อนรองชนะเลิศ ฮูเมร่า บาฮาร์มัส (อินเดีย) ชนะ ฮารุนะ อาระคาวะ (วาง 1-ญี่ปุ่น) 7-6(5), 3-1 Ret. (เจ็บเท้า) นิโคล คีริน (วาง 3-อิสราเอล) ชนะ อารูซาน เซแกนดิโควา (คาซัคสถาน) 6-1, 6-2
       ขณะที่ประเภทชายคู่ รอบรองชนะเลิศ แม็กซิมัส ภราพล โจนส์-ฟินน์ เรย์โนลด์ส (วาง 4 ไทย-นิวซีแลนด์) ชนะ คงทรัพย์ คงคา-โอเรล คิมฮิ (ไทย-อิสราเอล) 6-2, 6-2 ฟรานซิส เคซีย์ อัลแคนทาร่า-ฮิโรกิ โมริยะ (วาง 2 ฟิลิปปินส์-ญี่ปุ่น) ชนะ ปรัชญา อิสโร-มาร์กอส คาโลเวโลนิส (ไทย-กรีซ) 6-3, 5-7 และซูเปอร์ไทเบรก 10-6</code></pre>
<!-- /wp:code -->

<!-- wp:image {"id":37689,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/F42365F3-C90E-4CB6-8E6A-68D2DDF17B30-731x1024.jpeg" alt="" class="wp-image-37689"/></figure>
<!-- /wp:image -->