<p style="text-align: center;"><strong><span style="font-size: 14pt;">"วิชยา"ชวดเข้าเมนดรอว์หวดชาลเลนเจอร์ที่เสิ่นเจิ้น</span></strong></p>
การแข่งขันเทนนิสอาชีพชาย เอทีพี ชาลเลนเจอร์ รายการ "เสิ่นเจิ้น อินเตอร์เนชั่นแนล ชาลเลนเจอร์ 2018" ชิงเงินรางวัลรวม 75,000 ดอลลาร์สหรัฐ ที่เสิ่นเจิ้น ประเทศจีน เมื่อวันที่ 28 ต.ค.61 รอบคัดเลือก ชายเดี่ยว รอบสอง "จูเนียร์" วิชยา ตรงเจริญชัยกุล นักหวดไทยวัย 23 ปี มือ 455 ของโลก ต้องเจอกับ อาร์จัน กาด์เฮ นักหวดอินเดีย วัย 24 ปี มือ 356 ของโลก ซึ่งผลปรากฎว่า วิชยา พลาดท่าพ่ายไปอย่างหวุดหวิด โดยเซตแรกแพ้ในการดวลไทเบรก 6-7(1-7<span class="text_exposed_show">) และเซตสอง แพ้ 4-6 ทำให้ชวดโอกาสผ่านเข้ารอบเมนดรอว์ไปอย่างน่าเสียดาย
สำหรับการแข่งขันรายการนี้ นอกจาก
วิชยา แล้วยังมีนักหวดไทยอีก 2 คนที่ลงแข่ง คือ "ต้น"สนฉัตร รติวัฒน์ กับ "ต้อง"สรรค์ชัย รติวัฒน์ ซึ่งทั้งคู่แยกคู่กันลงแข่งขัน โดย สนฉัตร จับคู่กับ เปง เซียน หยิน จากไต้หวัน เป็นคู่มือวาง 4 ของรายการ รอบแรกจะต้องเจอ ยูอิชิ ซูกิตะ จากญี่ปุ่น กับ มาเตจ ซาบานอฟ จากโครเอเชีย
ขณะที่แฝดน้อง สรรค์ชัย จับคู่กับ อาร์จัน กาด์เฮ จากอินเดีย รอบแรกจะพบกับ มิคาอิล เอลเก้น จากรัสเซีย กับ ยาราซเลฟ ชีห์ลา จากเบลารุส
(แฟ้มภาพ)</span>

<img class="alignnone size-full wp-image-18416" src="https://www.bucket.cloudaccess9.com/ltatorg/2018/10/44921217_2055817327774558_7368864407515824128_n.jpg" alt="" width="960" height="724" />