<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"พัชรินทร์"ควงนักกีฬารูปหล่อ<br>คว้าแชมป์คู่ผสมหวดไทยแลนด์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ครั้งที่ 7  ประจำปี 2565 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 17 ก.ย. ที่ผ่านมา มีพิธีมอบรางวัลในประเภทคู่ โดยได้รับเกียรติจาก นายกฤตชัย เนยโอชา กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลให้แก่นักกีฬา
       ประเภทคู่ผสม รอบชิงชนะเลิศ พัชรินทร์ ชีพชาญเดช นักหวดสาวขอนแก่น ดีกรีทีมชาติไทย และ แทนตะวัน ทัดเดโอ มายอลิ แม็คจิโอลิ จาก กรุงเทพฯ นักแสดง นายแบบและนักกีฬาลูกครึ่งไทย-อิตาลี ผนึกกำลังเอาชนะ พรนภัส หงส์จำรัสศิลป์ จากนครปฐม และ พงศ์ศิริ นิโรจน์ จากนครราชสีมา 6-2, 6-1 โดย พัชรินทร์ กับ แทนตะวัน ได้รับเงินรางวัลร่วมกัน 15,700 บาท ส่วน พรนภัส กับ พงศ์ศิริ ได้รับร่วมกัน 7,800 บาท นอกจากนี้ พัชรินทร์ ยังมีลุ้นอีกประเภทจากการผ่านเข้าชิงชนะเลิศในประเภทหญิงเดี่ยวด้วย
       ประเภทหญิงคู่ รอบชิงชนะเลิศ เวียร่า ดีเพิ่ม (ชลบุรี) และ กมลวรรณ ยอดเพ็ชร (พระนครศรีอยุธยา) ชนะ ภัทรวดี อธิษฐ์โภคิน (กระบี่) และ วรรษชล สวัสดี (พิษณุโลก) ด้วยสกอร์ 3-3Ret. (ภัทรวดี ข้อเท้าพลิก) โดย เวียร่า กับ กมลวรรณ ในฐานะแชมป์ ได้รับเงินรางวัลร่วมกัน 15,700 บาท ส่วน ภัทรวดี กับ วรรษชล ได้รับร่วมกัน 7,800 บาท
       ขณะที่ประเภทชายเดี่ยว เป็นการแข่งขันรอบรองชนะเลิศ "เมฆ" จิรัฏฐ์ นวสิริสมบูรณ์ นักหวดหนุ่มกรุงเทพฯ มือวางอันดับ 1 ของรายการ พบกับ "ก็อต" กฤติน โกยกุล นักหวดหนุ่มพังงา มือวางอันดับ 3 ของรายการ ปรากฏว่า แข่งขันไปได้เพียง 3 เกม จิรัฏฐ์ ได้ขอถอนตัวออกจากการแข่งขัน เนื่องจากเจ็บเข่าขวา ส่งผลให้ กฤติน คว้าชัยด้วยสกอร์ 2-1Ret. และผ่านเข้าไปชิงชนะเลิศกับ ณัฐสิทธิ์ กุลสุวรรณ์ นักหวดหนุ่มกาญจนบุรี มือวางอันดับ 4 ของรายการ ที่ตัดเชือกชนะ ศรัญพงศ์ บริสุทธิ์พงศ์ มือวางอันดับ 12 จากนนทบุรี 2-0 เซต 6-2 และ 6-4</code></pre>
<!-- /wp:code -->

<!-- wp:image {"id":33777,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/1B5FAB15-BFF9-4A1E-BDB7-614199136AED-1024x683.jpeg" alt="" class="wp-image-33777"/></figure>
<!-- /wp:image -->