<!-- wp:paragraph {"align":"center","style":{"typography":{"fontSize":20},"color":{"background":"#d1e7e0"}}} -->
<p class="has-text-align-center has-background" style="background-color:#d1e7e0;font-size:20px"><strong>"พิมพ์รดา" เฉือนชัยญี่ปุ่นหวิวลิ่วรอบสองศึกอาชีพที่ตูนิเซีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ ไอทีเอฟ เวิลด์ ทัวร์ ที่ประเทศตูนิเซีย ซึ่งมีการแข่งขันทั้งศึกอาชีพชาย รายการ "M15 โมนาสตีร์" ชิงเงินรางวัลรวม 15,000 ดอลลาร์สหรัฐ หรือราว 495,000 บาท และ ศึกอาชีพหญิง "W15 โมนาสตีร์" ชิงเงินรางวัลรวม 15,000 ดอลลาร์สหรัฐ หรือราว 495,000 บาท โดยเมื่อคืนวันที่ 22 กันยายน ในส่วนของนักเทนนิสชาย "วิน" ณัฐสิทธิ์ กุลสุวรรณ์ วัย 21 ปี มืออันดับ 2049 ของโลก ที่มาจากรอบคัดเลือก ต้องลงดวลแร็กเกตรอบเมนดรอว์ ชายเดี่ยว รอบแรกกับ จิออร์จิโอ ริคก้า นักหวดอิตาลี วัย 26 ปี มืออันดับ 828 ของโลก ผลปรากฎว่า ขณะที่หวดกันถึงเกม 3 ในเซตสอง ณัฐสิทธิ์ มีอาการหายใจไม่ทันไม่สามารถแข่งต่อไหวต้องขอยอมแพ้ไป ส่งผลให้แมทช์นี้ ณัฐสิทธิ์ พ่ายไปอย่างน่าเสียดาย 0-2 เซตด้วยสกอร์ 3-6 และ 3-0 ret.ไม่ผ่านรอบแรก</p>
<!-- /wp:paragraph -->

<!-- wp:paragraph -->
<p>ด้านการแข่งขันของนักเทนนิสหญิง ประเภทหญิงเดี่ยว รอบแรก "แพตตี้" พิมพ์รดา จัตวาพรวนิช นักเทนนิสเยาวชนดาวรุ่งไทยวัย 17 ปี งัดความแข็งแกร่งออกมาสู้ได้อย่างเฉียบขาดจนสามารถเฉือนชนะ รินา ซาอิโกะ นักหวดสาววัย 20 ปีชาวญี่ปุ่น มืออันดับ 786 ของโลก ได้สำเร็จ 2-1 เซตด้วยสกอร์ 3-6, 6-3 และ 6-0 ทะลุเข้ารอบสองทันที</p>
<!-- /wp:paragraph -->

<!-- wp:paragraph -->
<p>ขณะที่ "ออมสิน" อัญชิสา ฉันทะ นักหวดไทยวัย 19 ปีเจ้าของแชมป์เมื่อสัปดาห์ที่ผ่านมา มืออันดับ 840 ของโลก ลงหวดกับ มาเรียน่า ดราซิซ นักเทนนิสวัย 26 ปีจากโครเอเชีย มืออันดับ 807 ของโลก ปรากฎว่า หลังทั้งคู่ดวลแร็กเกตเสมอกันที่ 4-4 เกมในเซตแรก อัญชิสา ต้องขอถอนตัวออกจากการแข่งขันกระทันหันเนื่องจากหายใจไม่ทัน และเป็นฝ่ายพ่ายไปอย่างน่าเสียดาย</p>
<!-- /wp:paragraph -->

<!-- wp:paragraph -->
<p>ส่วน "พราว" ชมภู่ทิพย์ จันดาเขต นักเทนนิสไทยอีกคน มืออันดับ 862 ของโลก ยื้อดวลแร็กเกตกับดาวรุ่งวัย 18 ปีจากสโลวาเกีย บิอันก้า เบอูโลว่า ถึง 3 เซตก่อนจะเป็นฝ่ายพ่ายไปอย่างหวุดหวิด ด้วยสกอร์ 7-6(7), 3-6 และ 3-6</p>
<!-- /wp:paragraph -->

<!-- wp:image {"id":28685,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/09/242391068_4571309249558674_6444077399005791607_n-768x1024.jpg" alt="" class="wp-image-28685"/></figure>
<!-- /wp:image -->