<!-- wp:paragraph {"align":"center","style":{"typography":{"fontSize":20},"color":{"background":"#e7f7fe"}}} -->
<p class="has-text-align-center has-background" style="background-color:#e7f7fe;font-size:20px"><strong>"เบญจามินธ์" กับเพื่อนชาวอเมริกัน<br>ทำผลงานถึงรอบรองฯ ที่บาร์เบโดส</strong></p>
<!-- /wp:paragraph -->

<!-- wp:paragraph -->
<p>นักเทนนิสเยาวชนไทยวัย 15 ปี เบญจามินธ์ เซี่ยงเห็น มือ 2487 เยาวชนโลก ทำผลงานถึงรอบรองชนะเลิศ ในประเภทชายคู่ การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ รายการ J30 Bridgetown หรือ J30 บริดจ์ทาวน์ ที่ประเทศบาร์เบโดส ระหว่างวันที่ 14-19 เม.ย. 2568<br>ประเภทชายคู่ รอบแรก เบญจามินธ์ จับคู่กับ ทริสตัน สแตรตตัน จากสหรัฐอเมริกา เป็นคู่มือวางอันดับ 4 ของรายการ และช่วยกันหวดเอาชนะ อังเดรย์ คิทชูคอฟ จากแคนาดา กับ เอเดรียน วอน ฮอร์น พลานเทย์ จากสวีเดน 2-0 เซต 6-2, 6-1<br>จากนั้น รอบก่อนรองชนะเลิศ เบญจามินธ์ กับพาร์ทเนอร์ ผนึกกำลังเอาชนะ โจเซฟ คุนฮา กับ ดานิโล กลินนี่ จากแคนาดา 2-0 เซต 7-5, 6-4 ทำให้ผ่านเข้าสู่รอบรองชนะเลิศ ซึ่งในรอบนี้ คู่ของเด็กไทยปราชัยให้แก่งานหนักอย่าง มาร์ค-เอดูอาร์ ลัลลิเยร์ กับ เบรย์เดน วู จากแคนาดา ซึ่งเป็นคู่มือวางอันดับ 1 ของรายการ 0-2 เซต 0-6 และ 4-6<br>ส่วนในประเภทชายเดี่ยว รอบแรก เบญจามินธ์ คว้าชัยด้วยการเอาชนะ ลูคัส เดวิส นักเทนนิสเจ้าถิ่น วัย 16 ปี มือ 2134 เยาวชนโลก 2-0 เซต 6-3 และ 6-4 จากนั้น รอบสอง เบญจามินธ์ มาปราชัยให้แก่ ซเวียร์ ฮาสติ๊ก จากแคนาดา วัย 16 ปี มือ 1428 เยาวชนโลก ซึ่งเป็นมือวางอันดับ 5 ของรายการ 0-2 เซต 4-6 และ 5-7</p>
<!-- /wp:paragraph -->

<!-- wp:image {"id":48900,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/491402007_1103926378437010_1716224351683215765_n-1024x768.jpg" alt="" class="wp-image-48900"/></figure>
<!-- /wp:image -->