<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#a32800"}}} -->
<p class="has-text-align-center has-vce-bg-color has-text-color has-background" style="background-color:#a32800;font-size:20px"><strong>"ศุภวัฒน์-ศิวณัฎฐ์"ผงาดแชมป์ชายคู่<br>ทำสถิติซิวหวดไอทีเอฟร่วมกันหนที่6</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ 2022 เก็บคะแนนสะสมอันดับเยาวชนโลก เกรด 4 รายการ "แอลทีเอที-ไอทีเอฟ จูเนียร์ แชมเปี้ยนชิพส์" ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 1 ก.ค. 2565 ได้รับเกียรติจาก นายธานี แสนยาอุโฆษ กรรมการอำนวยการสมาคมกีฬาลอนเทนนิสฯ และประธานฝ่ายพัฒนาเยาวชน เป็นประธานมอบรางวัลแก่นักกีฬา
       ประเภทชายคู่ รอบชิงชนะเลิศ "ปันปัน" ศิวณัฎฐ์ อุ้ยตยะกุล และ "น็อต" ศุภวัฒน์ แซ่อุ้ย สองนักเทนนิสไทย เล่นได้เข้าขา ประสานงานได้ดี ช่วยกันหวดเอาชนะ ปูนทอง โกมลพิสุทธิ์ จากไทย และ เบรนแดน นิโคลัส เฮนดราต้า จากอินโดนีเซีย 2-0 เซต 6-3, 6-4 ศิวณัฎฐ์ และ ศุภวัฒน์ คว้าแชมป์ชายคู่ไปครอง พร้อมรับคะแนนสะสมอันดับเยาวชนโลก คนละ 11.25 คะแนน ส่วนคู่รองแชมป์ได้รับ คนละ 6.75 คะแนน
       จากผลงานดังกล่าว นับเป็นแชมป์ประเภทชายคู่ ระดับไอทีเอฟ จูเนียร์ รายการที่ 11 ของศุภวัฒน์ รายการที่ 7 ของ ศิวณัฎฐ์ และเป็นการครองแชมป์ชายคู่ร่วมกัน นับเป็นรายการที่ 6 หลังจาก ศุภวัฒน์ และ ศิวณัฎฐ์ จับคู่กันคว้าแชมป์ครั้งแรกในปี ค.ศ.2020
       ด้านหญิงคู่ รอบชิงชนะเลิศ แชมป์เป็นของ ตปณีย์ บุญวัฒน์ จากไทย และ ดาเรีย นาซาเรนโก้ จากรัสเซีย หลังผนึกกำลังเอาชนะคู่เต็ง 1 กมลวรรณ ยอดเพ็ชร และ ลีเดียร์ พอดโกริชานี่ ลูกครึ่งไทย-รัสเซีย คู่นักหวดจากไทย 2-1 เซต 2-6, 7-6(7-2) และซูเปอร์ไทเบรก 10-7 โดย ตปณีย์ และ ดาเรีย ในฐานะแชมป์ ได้คะแนนคนละ 11.25 คะแนน ส่วนคู่รองแชมป์ได้รับคนละ 6.75 คะแนน
       ขณะที่ประเภทชายเดี่ยว รอบรองชนะเลิศ "น็อต" ศุภวัฒน์ แซ่อุ้ย ดาวรุ่งไทยวัย 16 ปี เต็ง 3 ของรายการ และมือ 346 เยาวชนโลก โชว์ฟอร์มล้ม "เต็ง 1" วาตานาเบะ ทาคูมิ จากญี่ปุ่น วัย 17 ปี 2-0 เซต 6-4, 6-2 ทะยานเข้าชิงชนะเลิศกับดาวรุ่งไทยอีกราย "ปังปอนด์" รชตะ ธรรมเจริญสถิต วัย 17 ปี เต็ง 9 และมือ 526 เยาวชนโลก ที่ตัดเชือกชนะ ฮุง เค่อ เหา จากไต้หวัน 2-0 เซต 7-6(7-4), 6-4
       ประเภทหญิงเดี่ยว "หมิว" สลักทิพย์ อุ่นเมือง นักหวดดาวรุ่งไทยวัย 16 ปี มือ 242 เยาวชนโลก และมือวาง 1 ของรายการ ผ่านเข้าชิงชนะเลิศได้ตามคาด หลังจากตัดเชือกชนะ คิตะฮาระ ยูโนะ มือวาง 10 จากญี่ปุ่น 2-0 เซต 7-5, 6-1 โดยในรอบชิงชนะเลิศ สลักทิพย์ จะพบกับ โกโตะ เรอินะ จากญี่ปุ่น ที่พลิกชนะ นากาซาวะ อาโอกะ มือวาง 15 จากญี่ปุ่นเช่นกัน 2-1 เซต ด้วยสกอร์ 0-6, 6-3 และ 6-0</code></pre>
<!-- /wp:code -->

<!-- wp:image {"id":32680,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/E7F975FB-DA47-4968-900C-37B3532881CE-1024x683.jpeg" alt="" class="wp-image-32680"/></figure>
<!-- /wp:image -->