<!-- wp:paragraph {"align":"center","style":{"typography":{"fontSize":20},"color":{"background":"#c3dae4"}}} -->
<p class="has-text-align-center has-background" style="background-color:#c3dae4;font-size:20px"><strong>ทีมเดวิสคัพไทยประเดิมสุดดุดันปราบเวียดนาม 3-0 คู่ไม่เสียเซต </strong></p>
<!-- /wp:paragraph -->

<!-- wp:paragraph -->
<p>นักเทนนิสไทยประเดิมแมตช์แรกของกลุ่มเอ ได้อย่างสวยหรู ช่วยกันเอาชนะ “เจ้าภาพ” เวียดนาม ขาดลอย 3-0 คู่ ในการแข่งขันเทนนิสชิงแชมป์โลก ประเภททีมชาย รายการ "2025 เดวิสคัพ" โซนเอเชีย/โอเชียเนีย กลุ่ม 3 ที่เมืองบั๊กนิญ สาธารณรัฐสังคมนิยมเวียดนาม เมื่อวันที่ 14 ก.ค.2568 คู่แรก เดี่ยวมือสอง "แมงปอ" ภวิชญ์ สอนหลักทรัพย์ พบกับ เฟือง วาน เหวียน โดยเป็นการแข่งขันในนามทีมชาติเป็นครั้งแรกของ ภวิชญ์ ด้วย เซตแรก ภวิชญ์ เบรกได้ตั้งแต่เกมแรก ขณะที่ เฟือง วาน เหวียน พลาดเองและเสิร์ฟเสียบ่อย ก่อนมาโดนเบรกอีกในเกม 5 ส่งให้ภวิชญ์ นำ 4-1 จากนั้นผลัดกันรักษาเกมเสิร์ฟ ภวิชญ์ ขยับนำ 5-2 และไม่ยอมพลาด คว้าชัยในเกมที่ 8 ก่อนชนะไป 6-2</p>
<!-- /wp:paragraph -->

<!-- wp:paragraph -->
<p>ส่วนเซตสอง ในขณะที่ ภวิชญ์ นำ 2-0 เกม นักหวดเวียดนามได้ขอยอมแพ้ เนื่องจากมีอาการป่วย ทำให้ ภวิชญ์ ชนะไปด้วยสกอร์ 6-2 และ 2-0 Ret. (รีไทร์) พาทีมไทยขึ้นนำ 1-0 คู่ คู่สอง เดี่ยวมือหนึ่ง "แม็กซิ" แม็กซิมัส ภราพล โจนส์ พบกับ ฮา มินห์ ดุ๊ค วู โดยเซตแรก แม็กซิมัส เล่นได้อย่างดุดัน เสิร์​ฟได้อย่างแม่นยำ และยิงวินเนอร์ได้หนักแน่น เอาชนะไป 6-2 เซตสอง นักเทนนิสเวียดนามเบรกได้ตั้งแต่เกมแรก แต่ แม็กซิมัส มาเบรกคืนได้ทันทีในเกมสอง ทำให้เสมอกัน 1-1 หลังจากนั้นทั้งคู่เล่นกันสูสี เสมอ 3-3 แม็กซิมัส มาเบรกเสิร์ฟได้ในเกม 8 ขึ้นนำ 5-3 ก่อนออกมาเสิร์ฟปิดแมตช์ ชนะไป 6-3 สรุป แม็กซิมัส ชนะ 2-0 เซต 6-2, 6-3 พาทีมไทยชนะขาด 2-0 คู่ ขณะที่การแข่งขันคู่สาม ประเภทคู่ "ณัฐ" ปรัชญา อิสโร จับคู่กับ “โอเว่น” ธนเพชร ฉันทะ พบกับ มินห์ ตวน ดินห์ เวียต กับ มินห์ ฟัต เหวียน และเป็นคู่ของไทยที่เล่นกันได้อย่างรู้ใจ ชนะไป 2-0 เซต 6-2, 6-4 และทำให้ ทีมไทย ชนะ เวียดนาม 3-0 คู่ แบบไม่เสียเซต</p>
<!-- /wp:paragraph -->

<!-- wp:image {"id":50718,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/518067785_1168205982009049_5402366428095743754_n-1024x683.jpg" alt="" class="wp-image-50718"/></figure>
<!-- /wp:image -->