<!-- wp:paragraph {"align":"center","style":{"typography":{"fontSize":20},"color":{"background":"#c2d3da"}}} -->
<p class="has-text-align-center has-background" style="background-color:#c2d3da;font-size:20px"><strong>ทีมชาติไทยรุ่น 16 ปี ได้อันดับ 9 เอเชียเทนนิสคอร์ทดิน "2025 เดวิสคัพ จูเนียร์ส"</strong></p>
<!-- /wp:paragraph -->

<!-- wp:paragraph -->
<p>ทีมนักหวดเยาวชนชายทีมชาติไทย คว้าอันดับ 9 ในการแข่งขันเทนนิสชิงแชมป์โลก ประเภททีมชาย รุ่นอายุไม่เกิน 16 ปี รายการ “2025 เดวิสคัพ จูเนียร์ส” แข่งขันคอร์ทดิน รอบคัดโซนเอเชีย/โอเชียเนีย ณ เมืองเชิมเกนต์ ประเทศคาซัคสถาน เมื่อวันที่ 24 พ.ค. 2568 ซึ่งเป็นวันสุดท้าย ทีมไทย แข่งขันรอบจัดอันดับ 9-10 พบกับ ทีมนิวซีแลนด์ โดยนักกีฬาไทย ได้แก่ "น้องกล้อง" กานต์ธัช สุรฤทธิ์โยธิน, "น้องจูเนียร์" วีรวิชญ์ กำพุฒ และ "น้องตรัย" ตรัย ศรีเสน ภายใต้การคุมทีมของ "โค้ชเอ็กซ์" นายพชรพล คำสมาน ผู้ฝึกสอน ร่วมด้วยการทำหน้าที่ของ นายพันธุ์ทิวา ชาวอุทัย นักวิทยาศาสตร์การกีฬา คู่แรก เป็นการแข่งขันประเภทเดี่ยวมือสอง วีรวิชญ์ กำพุฒ ยังคงทำหน้าที่ได้ดีในศึกคอร์ทดิน คว้าชัยด้วยการเอาชนะ อลิวิน นา 2-0 เซต ด้วยสกอร์ 6-2 และ 6-4 ในเวลาแข่งขัน 1.14 ชั่วโมง พาทีมไทยขึ้นนำทีมนิวซีแลนด์ 1-0 คู่ทันที</p>
<!-- /wp:paragraph -->

<!-- wp:paragraph -->
<p>คู่ถัดมา เดี่ยวมือหนึ่ง กานต์ธัช สุรฤทธิ์โยธิน ก็ปักหลักสู้เต็มสูบ และทำได้ดีเช่นกัน เมื่อเอาชนะ ลูคา แบลนด์ ได้ 2-0 เซต ด้วยสกอร์ 6-4 และ 6-2 ในเวลา 1.18 ชั่วโมง ขณะที่ประเภทคู่ ไม่มีการแข่งขัน ส่งผลให้ ทีมไทย ชนะ ทีมนิวซีแลนด์ 2-0 คู่ ได้อันดับ 9 ส่วนทีมนิวซีแลนด์ ได้อันดับ 10 “โค้ชเอ็กซ์" นายพชรพล คำสมาน ผู้ฝึกสอนเทนนิสทีมชาติไทย เปิดเผยว่า จากผลการแข่งขันทั้ง 6 วันที่ผ่านมา โดยแพ้ 2 แมทช์ให้กับทีมออสเตรเลียและไต้หวันในรอบแบ่งกลุ่ม ซึ่งเป็นทีมที่แข็งแกร่งมาก ส่วนอีก 4 แมทช์ที่เหลือ ทีมไทยเอาชนะได้ทั้งหมด ซึ่งรวมรอบจัดอันดับด้วย ทั้งนี้ ถือเป็นผลงานที่น่าพอใจระดับหนึ่ง เพราะได้อันดับเลขตัวเดียว นักกีฬาทุกคนดีใจที่ทำได้ ขอชื่นชมทุกคน ตลอดจนทีมงาน นายพันธุ์ทิวา ชาวอุทัย นักวิทยาศาสตร์การกีฬา ที่ได้พยายามช่วยกันทำหน้าที่ให้ดีที่สุด จนเอาชนะในวันที่เหลือได้</p>
<!-- /wp:paragraph -->

<!-- wp:paragraph -->
<p>นายพชรพล กล่าวว่า สำหรับผลงานที่เกิดขึ้นนี้ นอกจากขอบใจนักกีฬา ขอบคุณผู้ปกครอง รวมถึงกองเชียร์แล้ว ที่ลืมไม่ได้ ขอขอบคุณ นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทยฯ, นายไทยทนุ วรรณสุข เลขาธิการสมาคมฯ, นายธานี แสนยาอุโฆษ กรรมการอำนวยการสมาคมฯ ตลอดจนคณะกรรมการอำนวยการสมาคมฯ ทุกคน และที่สำคัญ ขอขอบคุณ ปตท. หรือ PTT ที่ร่วมกันให้การสนับสนุนทีมเทนนิสเยาวชนชายทีมชาติไทย รุ่นอายุไม่เกิน 16 ปีชุดนี้ ในการเตรียมทีมและเดินทางมาแข่งขัน ”ก่อนแข่งแมทช์สุดท้ายกับนิวซีแลนด์ เราได้คุยกันในทีม น้อง ๆ ทุกคนมีความมุ่งมั่นมาก อย่างที่ทราบว่าคอร์ทดินไม่ใช่งานง่ายเลย แต่น้อง ๆ ก็พยายามปรับตัวและเล่นให้ดีที่สุดในสภาพสนามแบบนี้ ก็ถือว่าทำได้ดี ขอชื่นชมนักกีฬาทุกคนครับ"</p>
<!-- /wp:paragraph -->

<!-- wp:image {"id":49627,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/499950792_1130541049108876_4665748033822395056_n-1024x767.jpg" alt="" class="wp-image-49627"/></figure>
<!-- /wp:image -->