<!-- wp:paragraph {"align":"center","style":{"typography":{"fontSize":20},"color":{"background":"#b6d5e2"}}} -->
<p class="has-text-align-center has-background" style="background-color:#b6d5e2;font-size:20px"><strong>ยอดเยี่ยม! เพียงธารควงพาร์ทเนอร์ชาวจีนขึ้นแท่นแชมป์หญิงคู่เทนนิสอาชีพที่เสิ่นหยาง</strong></p>
<!-- /wp:paragraph -->

<!-- wp:paragraph -->
<p>"เอิร์ธ" เพียงธาร ผลิพืช นักเทนนิสไทย คว้าแชมป์ประเภทหญิงคู่ ในการแข่งขันเทนนิสอาชีพหญิง ไอทีเอฟ เวิลด์ เทนนิส ทัวร์ W35 รายการ "2025 ไชน่า วีเมนส์ 26 เสิ่นหยาง" ชิงเงินรางวัลรวม 30,000 ดอลลาร์สหรัฐ หรือราว 1,016,400 บาท ที่เสิ่นหยาง มณฑลเหลียวหนิง ประเทศจีน เมื่อวันที่ 20 ก.ย.68 ผลประเภทหญิงคู่ รอบชิงชนะเลิศ คู่มือวาง 1 ของรายการ "เอิร์ธ" เพียงธาร ผลิพืช นักเทนนิสไทย ซึ่งเป็นทีมชาติชุดสู้ศึกซีเกมส์ 2025 ปัจจุบันเป็นมือคู่ 131 ของโลก กับ เจิ้ง อู๋ฉวง นักเทนนิสจีน มือคู่ 149 ของโลกลง ดวลแร็กเกตกับคู่นักเทนนิสจีน หวง ยู่เจี๋ย มือคู่ 457 ของโลก กับ เสี่ยว เจิ้งหัว มือคู่ 335 ของโลก ผลปรากฎว่า คู่ของเพียงธารชนะไป 2-0 เซต 6-3 และ 6-3 คว้าแชมป์ไปครองทันที เพียงธาร กับพาร์ทเนอร์ชาวจีน ได้รับเงินรางวัลไปแบ่งกัน จำนวน 1,762 ดอลลาร์สหรัฐ หรือประมาณ 59,608 บาท และคะแนนสะสมอันดับโลก คนละ 35 คะแนน ทั้งนี้ นับเป็นแชมป์ประเภทหญิงคู่ บนเส้นทางเทนนิสอาชีพ รายการที่ 40 ของเพียงธาร</p>
<!-- /wp:paragraph -->

<!-- wp:image {"id":52080,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/09/549652415_1225530519609928_6673783540428351497_n-1024x683.jpg" alt="" class="wp-image-52080"/></figure>
<!-- /wp:image -->