<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a38f"}}} -->
<p class="has-text-align-center has-vce-bg-color has-text-color has-background" style="background-color:#00a38f;font-size:20px"><strong>"พัชรินทร์-ภวิชญ์" แชมป์เดี่ยว<br>ปิดฉากเทนนิสไทยแลนด์ฯหน2</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ครั้งที่ 2 ประจำปี 2565 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 31 ก.ค. ที่ผ่านมา เป็นวันสุดท้าย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธีมอบรางวัลแก่นักกีฬา
       ประเภทหญิงเดี่ยว รอบชิงชนะเลิศ เป็นการโคจรมาพบกันระหว่าง "อีฟ" พัชรินทร์ ชีพชาญเดช นักหวดจากขอนแก่น วัย 27 ปี มือวาง 1 ของรายการ และมืออันดับ 5 ของไทย พกดีกรี 2 เหรียญทอง 1 เหรียญเงินจากศึกซีเกมส์ ครั้งที่ 31 ลงสนามแข่งขันกับ "แต้ว" ทรรศพร นาคหล่อ นักหวดจากกรุงเทพฯ วัย 20 ปี มือวาง 9 ของรายการ และมืออันดับ 18 ของไทย ทีมชาติชุดเอเชี่ยนเกมส์ ครั้งที่ 18
       ผลการแข่งขัน ปรากฏว่า พัชรินทร์ ที่เล่นได้ตามมาตรฐานของตัวเอง ใช้ชั้นเชิงการหวดที่เฉียบขาดและการวางบอลที่แม่นยำเก็บชัยชนะได้ 2 เซตรวด ด้วยสกอร์ 6-4, 6-2 คว้าแชมป์หญิงเดี่ยวไปครอง รับเงินรางวัล 36,000 บาท พร้อมคะแนนสะสมอันดับประเทศไทย 220 คะแนน ส่วน ทรรศพร ได้รับเงินรางวัล 20,000 บาท คะแนนสะสม 140 คะแนน ทั้งนี้ นับเป็นแชมป์ประเภทที่ 2 ในรายการนี้ของ พัชรินทร์ หลังจากได้แชมป์ประเภทหญิงคู่ไปเมื่อวันที่ 30 ก.ค. โดยจับคู่กับ ศุภาพิชญ์ เกือรัมย์ จากปทุมธานี
       ทางด้านประเภทชายเดี่ยว รอบชิงชนะเลิศ "แมงปอ" ภวิชญ์ สอนหลักทรัพย์ นักหวดหนุ่มระยอง วัย 22 ปี มือวาง 2 ของรายการ และมืออันดับ 10 ของไทย พบกับ "แม็กซ์" ชญานนท์ แก้วสุทอ นักหวดวัย 27 ปี จากสระบุรี มือวาง 25 ของรายการ และมืออันดับ 49 ของไทย
       หลังจากชิงชัยกัน ปรากฏว่า ชัยชนะในเซตแรกเป็นของ ภวิชญ์ ที่ตีได้เฉีบบขาด ชนะไปด้วยสกอร์ 6-1 ทว่าในเซตสอง หลังจาก ภวิชญ์ นำ 1-0 ชญานนท์ ได้ขอถอนตัวออกจากการแข่งขัน เนื่องจากเจ็บหลัง ส่งผลให้ ภวิชญ์ ชนะไปด้วยสกอร์ 6-1, 1-0Ret. ครองแชมป์ชายเดี่ยว รับเงินรางวัล 60,000 บาท รับคะแนนสะสม 220 คะแนน โดยนับเป็นการได้แชมป์อาชีพรายการภายในประเทศ เป็นรายการแรกของเจ้าตัว ส่วน ชญานนท์ ในฐานะรองแชมป์ ได้รับเงินรางวัล  36,000 บาท คะแนนสะสม 140 คะแนน
       สำหรับการแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ครั้งที่ 3 ประจำปี 2565 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จะมีระหว่างวันที่ 1-7 ส.ค. 2565</code></pre>
<!-- /wp:code -->

<!-- wp:image {"id":33131,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/1A01714E-AFAB-49AB-AC2A-647FBC70DD47-1024x683.jpeg" alt="" class="wp-image-33131"/></figure>
<!-- /wp:image -->