<p style="text-align: center;"><span style="font-size: 14pt;"><strong>หวดยู12หญิงไทยประเดิมหรูทุบอุซเบฯ3-0, ชายพ่ายเนปาลหวิว 1-2 ศึกชิงแชมป์เอเชีย</strong></span></p>
ทีมหวดเยาวชน 12 ปีหญิงไทย ประเดิมสนาม ศึกเทนนิสเยาวชน รุ่นอายุไม่เกิน 12 ปี ชิงแชมป์เอเชีย 2018 ที่กรุงอัสตาน่า ประเทศคาซัคสถาน ได้อย่างสุดยอด ด้วยการเก็บชัยชนะเหนือทีม อุซเบกิสถาน ได้อย่างเด็ดขาด 3-0 คู่ ในการแข่งขันเมื่อวันที่ 3 ก.ย.ที่ผ่านมา โดย เดี่ยวมือ 2 กมรวรรณ ก้อนศิลา ชนะ ชัคโซด้า อิโซมิดดิโนว่า 6-0,6-1, เดี่ยวมือ 1 อัจฉราพร วรรณโพธิ์ ชนะ ชัคโคซ่า มาริโมว่า 6-1,6-0 และ ประเภทคู่ กมลวรรณ ยอดเพ็ชร คู่กับ กมรวรรณ ก้อนศิลา ชนะ ชัคโคซ่า มาริโมว่า กับ ชัคโซด้า อิโซมิดดิโนว่า 6-2,6-0
ทั้งนี้ระหว่างการแข่งขัน ภริยา ท่านเอกอัคราชทูต ณัช ภิญโญวัฒนชีพ เอกอัครราชทูตไทยประจำกรุงอัสตานา ประเทศคาซัคสถาน ได้มาเยี่ยมและให้กำลังใจนักเทนนิสเยาวชนทีมชาติไทยที่สนามแข่งขันด้วย
ส่วนประเภททีมชาย ไทย พบ เนปาล ปรากฎว่า เดี่ยว​มือ​ 2 อาทิจภัทร จรัสวิโรจน์ ชนะ ราวัต เอกี ซูเบน​ 7-5,6-4 จากนั้น เดี่ยวมือ​ 1 ธนภัทร บุศราวงศ์ แพ้ ฮาดา อาเรฟ ซามรัต 6-2,0-6,3-6 ทำให้เสมอ 1-1 คู่ต้องมาตัดสินที่ประเภทคู่ ซึ่งไทยส่ง ธนภัทร บุศราวงศ์ คู่กับ ภูมิพัฒน์ สุขโข พ่ายให้กับ ราวัต เอกี ซูเบน กับ ฮาดา อาเรฟ ซามรัต ไปอย่างหวุดหวิด 3-6,6-1 และ ซูเปอร์ไทเบรก 7-10
สำหรับโปรแกรมวันที่ 4 ก.ย.นี้ ทีมหวดเยาวชนหญิงไทยจะพบกับ อินเดีย ขณะที่ทีมชายได้พัก 1 วัน

<img class="alignnone size-full wp-image-16304" src="https://www.bucket.cloudaccess9.com/ltatorg/2018/09/3DF5F651-60CA-4CA4-BE4B-359F9635B2FC.jpeg" alt="" width="1478" height="1108" />

<img class="alignnone size-full wp-image-16305" src="https://www.bucket.cloudaccess9.com/ltatorg/2018/09/F174BACB-C92B-4F53-8E7E-DF0B67664584.jpeg" alt="" width="1478" height="1108" />

<img class="alignnone size-full wp-image-16306" src="https://www.bucket.cloudaccess9.com/ltatorg/2018/09/D8FDB8D0-0B20-43DD-8280-6886D5DB2ADB.jpeg" alt="" width="1478" height="1108" />