<!-- wp:paragraph {"align":"center","style":{"typography":{"fontSize":20},"color":{"background":"#bdd1da"}}} -->
<p class="has-text-align-center has-background" style="background-color:#bdd1da;font-size:20px"><strong>อีฟ-พัชรินทร์ สร้างสถิติเข้าชิง 3 สัปดาห์ติดปะทะ พัณณิน การันตีแชมป์ไอทีเอฟในบ้าน </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 สัปดาห์ที่ 3 ซึ่งจัดโดย สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ และมหาวิทยาลัยเกษตรศาสตร์ วิทยาเขตกำแพงแสน ได้เข้าสู่โค้งสุดท้ายของการแข่งขัน เมื่อวันที่ 2 ส.ค. 2568 ณ สนามเทนนิส ม.เกษตรศาสตร์ วิทยาเขตกำแพงแสน จ.นครปฐม ไฮไลท์อยู่ที่นักเทนนิสไทย ซึ่งผ่านเข้าสู่รอบสำคัญในศึกเทนนิสหญิง รายการ ITF World Tennis Tour Presented by SAT (4) ชิงเงินรางวัลรวม 30,000 ดอลลาร์สหรัฐ หรือประมาณ 971,700 บาท และเทนนิสชาย รายการ ITF Men's World Tennis Tour (6) ชิงเงินรางวัลรวม 15,000 ดอลลาร์สหรัฐ หรือประมาณ 485,850 บาท</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว "อีฟ" พัชรินทร์ ชีพชาญเดช นักหวดสาวขอนแก่น มือ 688 ของโลก ยังคงแข็งแกร่ง ผ่านเข้ารอบชิงชนะเลิศได้เป็นสัปดาห์ที่ 3 ติดต่อกัน หลังจากตัดเชือกชนะ ยูโนะ คิตะฮาระ สาวญี่ปุ่น มือ 841 ของโลก 2-0 เซต 6-4, 6-2 ในเวลา 1 ชั่วโมง 32 นาที อีกหนึ่งสาวไทยที่ทำผลงานได้ยอดเยี่ยมเช่นกัน "แน็ต" พัณณิน โควาพิทักษ์เทศ จากฉะเชิงเทรา มือ 653 ของโลก ซึ่งต้องออกแรงหวดนานเกือบ 3 ชั่วโมง ในการพลิกกลับมาเอาชนะ เทียน ฟรางหราน จากจีน มือ 634 ของโลก 2-1 เซต 6-7 ไทเบรก 4-7, 6-0 และ 6-4 ฉะนั้น คู่ชิงชนะเลิศ ประเภทหญิงเดี่ยว จึงเป็นการพบกันระหว่างพัชรินทร์ ชีพชาญเดช กับ พัณณิน โควาพิทักษ์เทศ แข่งขันกันในวันอาทิตย์ที่ 3 ส.ค. 2568 เวลา 09.00 น. ส่วนหญิงคู่ รอบชิงชนะเลิศ สลักทิพย์ อุ่นเมือง กับ กมลวรรณ ยอดเพ็ชร พ่ายให้แก่คู่มือวาง 4 คิม นา ริ จากเกาหลีใต้ กับ เย่ ฉิว หยู จากจีน 1-2 เซต 4-6, 6-4 และซูเปอร์ไทเบรก 5-10 จึงได้รองแชมป์ ได้รับเงินรางวัลร่วมกัน 895 ดอลลาร์สหรัฐ หรือประมาณ 28,989 บาท และคะแนนสะสมอันดับโลก คนละ 23 คะแนน ในขณะที่ คิม นา ริ กับ เย่ ฉิว หยู ได้ครองแชมป์หญิงคู่ ได้รับเงินรางวัลร่วมกัน 1,762 ดอลลาร์สหรัฐ หรือประมาณ 57,071 บาท และคนละ 35 คะแนน นอกจากนี้ ยังเป็นการคว้าแชมป์ร่วมกันของทั้งคู่ นับเป็นสัปดาห์ที่ 3 ติดต่อกัน ที่ ม.เกษตรศาสตร์ วิทยาเขตกำแพงแสน</p>
<!-- /wp:paragraph -->

<!-- wp:paragraph -->
<p>ทางด้าน ศิวณัฎฐ์ อุ้ยตยะกุล กับ ฐานทัพ สุขสำราญ ได้รองแชมป์ในประเภทชายคู่ หลังพ่ายรอบชิงฯ ให้แก่คู่มือวาง 3 ชุง ยุน ซอง กับ ควอน ซุนวู คู่หนุ่มเกาหลีใต้ 0-2 เซต 4-6, 4-6 โดยคู่หนุ่มไทยได้รับเงินรางวัลร่วมกัน 540 ดอลลาร์สหรัฐ หรือประมาณ 17,490 บาท และคะแนน คนละ 8 คะแนน ส่วนหนุ่มเกาหลีได้ครองแชมป์ชายคู่ ได้รับเงินรางวัลร่วมกัน 930 ดอลลาร์สหรัฐ หรือประมาณ 30,122 บาท และคนละ 15 คะแนน ในพิธีมอบรางวัล ได้รับเกียรติจาก ผศ.ดร.พจมาน พูลมี ผู้ช่วยอธิการบดีฝ่ายการศึกษาและการเรียนรู้ตลอดชีวิต ม.เกษตรศาสตร์ วิทยาเขตกำแพงแสน เป็นประธานในพิธี เพื่อมอบโล่และป้ายเงินรางวัลให้แก่นักกีฬาประเภทหญิงคู่และชายคู่ตามลำดับ ขณะที่ผลประเภทชายเดี่ยว รอบรองชนะเลิศ กษิดิศ สำเร็จ (วาง 1) แพ้ ไคจิ อุจิดะ (วาง 4-ญี่ปุ่น) 4-6, 4-6 ควอน ซุนวู (3-เกาหลีใต้) ชนะ เจค เดลานีย์ (2-ออสเตรเลีย) 6-1, 6-2</p>
<!-- /wp:paragraph -->

<!-- wp:image {"id":51107,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/527343552_1185415256954788_42610005647543948_n-1024x683.jpg" alt="" class="wp-image-51107"/></figure>
<!-- /wp:image -->