<p style="text-align: center;"><strong><span style="font-size: 14pt;">ทีมหวดไทยต้อนเลบานอนขาด</span></strong>
<strong><span style="font-size: 14pt;">ฉลุย8ทีมสุดท้ายจูเนียร์เฟดคัพ</span></strong></p>

3 เยาวชนไทย "แพ็ตตี้" พิมพ์รดา จัตวาพรวนิช, “เบลล์” ธมนพรรณ จงเลิศตระกูล และ "รวงข้าว" ลัลนา ธาราฤดี ช่วยกันหวดคว้าชัย พาทีมไทยชนะทีมเลบานอน ได้ 3 คู่รวด ทำให้มีสถิติชนะ 2 นัดพร้อมตีตั๋วผ่านเข้ารอบ 8 ทีมสุดท้าย ศึกเทนนิส "จูเนียร์ เฟดคัพ บาย บีเอ็นพี พาริบาส์ 2019" ที่ศูนย์พัฒนากีฬาเทนนิสแห่งชาติ “กัปตันเอ็กซ์” พชรพล คำสมาน เผยยังต้องเล่นรอบแบ่งกลุ่มนัดสุดท้ายกับ ไต้หวัน เพื่อชิงที่ 1 ของกลุ่ม บี ยอมรับงานหนักแต่เชื่อมือ<span class="text_exposed_show">ลูกทีมสู้ได้</span>
<div class="text_exposed_show">

การแข่งขันเทนนิสเยาวชนชิงแชมป์โลก ประเภททีมหญิง รุ่นอายุไม่เกิน 16 ปี รายการ "จูเนียร์ เฟดคัพ บาย บีเอ็นพี พาริบาส์ 2019" รอบคัดเลือกรอบสุดท้ายของโซนเอเชีย/โอเชียเนีย ที่ศูนย์พัฒนากีฬาเทนนิสแห่งชาติ สมาคมกีฬาเทนนิสฯ เมืองทองธานี เมื่อวันที่ 16 เม.ย. รอบแบ่งกลุ่มนัดที่สอง ในกลุ่ม บี ทีมนักหวดเยาวชนหญิงทีมชาติไทย ทีมวางอันดับ 2 ของรายการ ที่นัดแรกชนะมาเลเซีย 3-0 คู่ พบกับ ทีมชาติเลบานอน ที่นัดแรกแพ้ไต้หวัน 0-3 คู่

ผลการชิงชัย คู่แรก ประเภทเดี่ยวมือ 2 “เบลล์” ธมนพรรณ จงเลิศตระกูล ชนะ มาเรีย ไบรดี้ 2-0 เซต 6-1 และ 5-0 Ret. มาเรีย ไบรดี้ ขอยอมแพ้ เนื่องจากเจ็บกล้ามเนื้อหน้าท้อง จากนั้นในการเล่นระหว่างเดี่ยวมือ 1 "แพ็ตตี้" พิมพ์รดา จัตวาพรวนิช ไล่ต้อนเอาชนะ แอนนา มาเรีย ฮาเยก ได้ 2 เซตรวด 6-0, 6-1 และประเภทคู่ พิมพ์รดา กับ "รวงข้าว" ลัลนา ธาราฤดี ช่วยกันหวดเอาชนะ แอนนา มาเรีย ฮาเยก และ เลติต้า ริซก์ ได้ 2-0 เซต 6-1, 6-0 ส่งผลให้ ทีมไทยชนะทีมเลบานอน รวม 3-0 คู่ ส่วนอีกคู่ในสายเดียวกัน ไต้หวัน ทีมวางอันดับ 7 ของรายการ ชนะ ทีมมาเลเซีย 3-0 คู่

“กัปตันเอ็กซ์” นายพชรพล คำสมาน กัปตันทีมจูเนียร์เฟดคัพไทย กล่าวว่า จากผลการแข่งขันล่าสุด ทำให้ ทีมไทย และ ทีมไต้หวัน มีสถิติชนะ 2 นัดเช่นกัน และทั้งสองทีมผ่านเข้ารอบ 8 ทีมสุดท้าย หรือรอบก่อนรองชนะเลิศแน่นอนแล้ว แต่ทีมไทยและทีมไต้หวันยังต้องการทำการแข่งขันรอบแบ่งกลุ่มนัดสุดท้ายกัน ในวันที่ 17 เม.ย. เพื่อชิงตำแหน่งอันดับ 1 ของกลุ่ม บี ต่อไป สำหรับการพบกับทีมไต้หวันนั้น ยอมรับว่าเป็นงานหนักพอสมควร เพราะเป็นทีมวางของรายการเช่นกัน แต่เชื่อว่านักเทนนิสไทยจะสามารถสู้ได้ ทุกคนจะพยายามอย่างเต็มที่เพื่อคว้าอันดับ 1 ของกลุ่มให้ได้

ส่วนผลการแข่งขันคู่อื่นๆ รอบแบ่งกลุ่มนัดที่สอง กลุ่ม เอ ออสเตรเลีย ชนะ อินเดีย 3-0 คู่, ญี่ปุ่น ชนะ นิวซีแลนด์ 2-1 คู่ ด้าน กลุ่ม ซี ฮ่องกง ชนะ อินโดนีเซีย 2-1 คู่, จีน ชนะ แปซิฟิก โอเชียเนีย 3-0 คู่ และ กลุ่ม ดี เกาหลี ชนะ ศรีลังกา 3-0 คู่, คาซัคสถาน ชนะ อุซเบกิสถาน 2-1 คู่

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>