<!-- wp:paragraph {"align":"center","style":{"typography":{"fontSize":20},"color":{"background":"#c6e8f6"}}} -->
<p class="has-text-align-center has-background" style="background-color:#c6e8f6;font-size:20px"><strong>เทนนิส แอลไลด์ ไทยแลนด์ โอเพ่น 2024 ได้คู่ชิงหญิงคู่"เต็งหนึ่ง" โชว์ฟอร์มสมราคา แย่งแชมป์สาวฮ่องกง-ญี่ปุ่น</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิงรายการใหญ่ที่สุดของอาเซียน ดับเบิลยูทีเอ 250 รายการ "แอลไลด์ ไทยแลนด์ โอเพ่น 2024 พรีเซนเต็ด บาย แคล-คอมพ์" ชิงเงินรางวัลรวม 267,082 ดอลลาร์สหรัฐ หรือประมาณเกือบ 10 ล้านบาท ณ อารีน่า หัวหิน จ.ประจวบคีรีขันธ์ เมื่อวันที่ 21 กันยายน 2567 เดินทางเข้าสู่รอบรองชนะเลิศ ประเภทหญิงคู่ได้คู่ชิงชนะเลิศเป็นที่เรียบร้อย หลังจากเปิดศึกดวลแร็กเกตในรอบรองชนะเลิศ แอนนา ดานิลิน่า มือคู่อันดับ 34 ของโลกจากคาซัคสถาน จับคู่กับ อิริน่า โครมาเชว่า มือคู่อันดับ 30 ของโลก ซึ่งเป็นคู่มือวางอันดับ 1 ของรายการ ลงสนามเจอกับ อลิเซีย บาร์เน็ตต์ มือคู่อันดับ 196 ของโลก และมาเดลีน บรู๊คส์ มือคู่อันดับ 167 ของโลก คู่นักหวดสาวสหราชอาณาจักร</p>
<!-- /wp:paragraph -->

<!-- wp:paragraph -->
<p>แมตช์นี้ ในเซตแรกเป็นทางคู่ของ แอนนา ดานิลิน่า กับ อิริน่า โครมาเชว่า ผนึกกำลังกันเล่นด้วยทีมเวิร์กที่ยอดเยี่ยม หวดชนะไปได้ก่อน 6-2 จากนั้นเซตสอง คู่เต็งหนึ่งของรายการยังคงโชว์ฟอร์มได้สมราคา และหวดเฉียบขาดเอาชนะไปได้อีก 6-3 ทำให้ แอนนา ดานิลิน่า กับ อิริน่า โครมาเชว่า ชนะ อลิเซีย บาร์เน็ตต์ กับ มาเดลีน บรู๊คส์ ได้ 2 เซตรวด ด้วยสกอร์ 6-2 และ 6-3 ในเวลา 1 ชั่วโมง 5 นาที ผ่านเข้ารอบชิงชนะเลิศได้ตามคาด สำหรับในรอบชิงชนะเลิศ แอนนา ดานิลิน่า กับ อิริน่า โครมาเชว่า คู่เต็งหนึ่งจะเข้าไปชิงแชมป์กับคู่ของ อูดิซ ชอง มือคู่อันดับ 191 ของโลกจากฮ่องกง และ โมยูกะ ยูชิจิมะ มือคู่อันดับ 164 ของโลกจากญี่ปุ่น ที่ในรอบตัดเชือกช่วยกันหวดเอาชนะ ลาร่า ซัลเด้น มือคู่อันดับ 161 ของโลก และคิมเบอร์เลย์ ซิมเมอร์มานน์ มือคู่อันดับ 94 ของโลก ซึ่งเป็นคู่นักหวดสาวเบลเยียม 2-0 เซต ด้วยสกอร์ 7-5 และ 6-4 ในเวลา 1 ชั่วโมง 34 นาที</p>
<!-- /wp:paragraph -->

<!-- wp:image {"id":45709,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/460624893_944908361005480_5540339924827615770_n-1024x683.jpg" alt="" class="wp-image-45709"/></figure>
<!-- /wp:image -->