<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#4100a3"}}} -->
<p class="has-text-align-center has-vce-bg-color has-text-color has-background" style="background-color:#4100a3;font-size:22px"><strong>"เปน" ยังแกร่งเก็บชัยเข้ารอบเดี่ยว-คู่ศึกเจ100ที่อุซเบฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ รายการ "เฟอร์กานา คัพ ไอทีเอฟ จูเนียร์" เจ100 ที่เมืองเฟอร์กานา ประเทศอุซเบกิสถาน เมื่อวันที่ 29 สิงหาคม "เปนเน่" เปน จารุศร นักหวดเยาวชนไทย วัย 15 ปี มืออันดับ 716 เยาวชนโลก มือวาง 13 ของรายการ มีโปรแกรมลงแข่งขันทั้งเดี่ยว และ คู่ ซึ่งนักหวดไทยทำผลงานได้ดี คว้าชัยชนะได้ทั้ง 2 รายการ
   ในประเภทเดี่ยว เปน สามารถเอาชนะ ดามีร์ อับดูซามาดอฟ นักหวดเจ้าถิ่น มืออันดับ 987 เยาวชนโลก ได้อย่างเด็ดขาด 2 เซตรวด ด้วยสกอร์ 6-3 และ 6-3
   เปน ผ่านเข้ารอบ 16 คนสุดท้ายไปพบกับมือวาง 1 ของรายการ อามีร์ มิลูเชฟ นักหวดวัย 18 ปีชาวอุซเบกิสถาน มืออันดับ 95 เยาวชนโลก คู่ปรับที่ เปน เคยแพ้มาหวุดหวิด 1-2 เซตในการดวลกันรอบสาม ศึก "นามางกัน ไอทีเอฟ จูเนียร์ เจ100" ที่เมืองนามางกัน เมื่อสัปดาห์ที่แล้ว และเป็นเจ้าของแชมป์รายการดังกล่าวด้วย
   ขณะที่ประเภทคู่ รอบสอง เปน จับคู่กับ เทียร์ ชาร์มานอฟ จากคาซัคสถาน พลิกชนะคู่มือวาง 7 ของรายการ อิลยอส เอโบรรอฟ กับ เบคซอค เนมาตอฟ คู่นักหวดเจ้าถิ่น อุซเบฯ 6-4 และ 6-2 ทำให้ผ่านเข้ารอบก่อนรองชนะเลิศทันที</code></pre>
<!-- /wp:code -->

<!-- wp:image {"id":38914,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/IMG_3463-768x1024.jpeg" alt="" class="wp-image-38914"/></figure>
<!-- /wp:image -->