<p style="text-align: center;"><span style="font-size: 14pt;"><strong>นักเทนนิสไทยประเดิมชัยหวดอาชีพ“พีทีที”</strong></span></p>
การแข่งขันเทนนิสอาชีพหญิง "พีทีที-ไอทีเอฟ วีเมนส์ เซอร์กิต" และเทนนิสอาชีพชาย ไทยแลนด์ เอฟ 3 ฟิวเจอร์ "พีทีที-ไอทีเอฟ เมนส์ เซอร์กิต" ซึ่งสนับสนุนโดย บริษัท ปตท. จำกัด (มหาชน) ชิงเงินรางวัลรวมรายการละ 15,000 ดอลลาร์สหรัฐ หรือประมาณ 495,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 3 ก.ย. คู่ที่น่าสนใจ หญิงเดี่ยว รอบแรก "อีฟ" พัชรินทร์ ชีพชาญเดช นักหวดสาวไทย วัย 23 ปี มือ 533 ของโลก และมือวาง 3 ของรายการ พบ ซุน จี้หยู สาวจีน วัย 22 ปี มือ 712 ของโลก ปรากฏว่า พัชรินทร์ เล่นได้เฉียบขาดกว่า เอาชนะได้ 2 เซตรวด 6-2, 6-1 ใช้เวลาแข่งขัน 52 นาที ผ่านเข้ารอบสองต่อไป

ด้านนักเทนนิสชายไทยก็ประเดิมชัยได้หลายคน โดยคู่ที่น่าสนใจ ชายเดี่ยว รอบแรก "ณัฐ" ปรัชญา อิสโร หนุ่มไทยวัย 22 ปี ในฐานะมือวาง 5 และมือ 745 ของโลก สามารถเอาชนะ นิทิน กุมาร สินหา มือ 897 ของโลกจากอินเดีย ได้ 2 เซตรวด 6-2, 6-2 ใช้เวลาแข่งขัน 1 ชั่วโมง 27 นาที ผ่านเข้ารอบสอง พบกับเพื่อนร่วมชาติ "ซีเจ" คงทรัพย์ คงคา วัย 22 ปี มือ 1,005 ของโลก ที่ใช้เวลาหวดถึง 2 ชั่วโมง 12 นาที เอาชนะ คาซูมะ คาวาชิ มือ 1,455 ของโลก จากญี่ปุ่น ได้ 2-0 เซต ด้วยสกอร์ 7-6(7-5) และ 6-4

ผลงานของนักเทนนิสไทยรายอื่น มีดังนี้ หญิงเดี่ยว รอบแรก ภัท วสุรัตน์ แพ้ ซีล เดไซ (มือวาง 4-อินเดีย) 1-6, 0-6 ส่วนชายเดี่ยว รอบแรก จิรัฏฐ์ นวสิริสมบูรณ์ ชนะ ชญานนท์ แก้วสุทอ 6-1, 6-4, ต้นกล้า มุละดา ชนะ เอ็มมานูเอล ลูเรีย (อิสราเอล) 6-1, 6-2, ธนเพชร ฉันทะ ชนะ ลองซ์ ปิแอร์ ดู ตัวต์ (แอฟริกาใต้) 6-4, 6-3

ขณะที่หญิงคู่ รอบแรก (16 คู่) ณัฐนิดา หลวงแนม /บุณยวีร์ ธรรมไชยวัฒน์ คู่มือวาง 2 ชนะ ศุภาพิชญ์ เกือรัมย์ /ชนิกานต์ ศิลกุล 6-2, 7-5, กมลวรรณ บัวแย้ม /พัชรินทร์ ชีพชาญเดช ชนะ เสาวจันยา บาวิเสทติ /เปรอร์นา แบมบี้ (อินเดีย) 6-2, 1-6, 10-7

สำหรับผลการแข่งขันคู่อื่น ดูรายละเอียดได้ที่

รายการ "พีทีที-ไอทีเอฟ เมนส์ เซอร์กิต"

https://www.itftennis.com/procircuit/tournaments/men's-tournament/info.aspx?tournamentid=1100043703
...

รายการ "พีทีที-ไอทีเอฟ วีเมนส์ เซอร์กิต"

https://www.itftennis.com/procircuit/tournaments/women's-tournament/info.aspx?tournamentid=1100043564

<img class="alignnone size-full wp-image-16262" src="https://www.bucket.cloudaccess9.com/ltatorg/2018/09/6087DA46-22D3-41AD-A3FD-893888DEF41D.jpeg" alt="" width="1922" height="1281" />

<img class="alignnone size-full wp-image-16263" src="https://www.bucket.cloudaccess9.com/ltatorg/2018/09/5F73EF73-0A70-4853-853F-993DCC476812.jpeg" alt="" width="1858" height="1239" />

<img class="alignnone size-full wp-image-16264" src="https://www.bucket.cloudaccess9.com/ltatorg/2018/09/0D67CE2B-9D62-4CB0-B957-2EC165C3FFA8.jpeg" alt="" width="1944" height="1296" />

<img class="alignnone size-full wp-image-16265" src="https://www.bucket.cloudaccess9.com/ltatorg/2018/09/9BA434D4-81D1-424E-A2CB-DDD6722A8638.jpeg" alt="" width="1939" height="1293" />