<!-- wp:paragraph {"align":"center","style":{"typography":{"fontSize":20},"color":{"background":"#cddbe0"}}} -->
<p class="has-text-align-center has-background" style="background-color:#cddbe0;font-size:20px"><strong>"ธีรภัทร" ไม่เสียเกม-"โชติรินทร์" ฟอร์มสดลิ่วรอบ 2 หวดไทยแลนด์ที่สนามศรีชาพันธุ์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2568 สนาม 5 ชิงเงินรางวัลรวม 600,000 บาท ที่สนามเทนนิสศรีชาพันธุ์ จ.ขอนแก่น เมื่อวันที่ 3 มิ.ย. 2568 เป็นการแข่งขันรอบเมนดรอว์วันแรก ธีรภัทร ขันติวีรวัฒน์ นักหวดดาวรุ่งแห่ง "เมืองหมอแคน" ขอนแก่น ซึ่งเป็นมือวาง 6 ของรายการ โชว์ฟอร์มได้ถูกใจกองเชียร์เจ้าถิ่น ในการแข่งขันประเภทชายเดี่ยว รอบแรก ชนิดที่ไม่เสียแม้แต่เกมเดียว โดย ธีรภัทร เอาชนะ วรเมธ บุญพึ่ง จากสุรินทร์ ด้วยสกอร์ 6-0 และ 6-0 หนุ่มขอนแก่น ธีรภัทร ผ่านเข้ารอบสอง พบกับ เซเมน วอโรนิน ที่ชนะ สิทธวีร์ กุลพิศาลรัศม์ จาก กทม. 2-0 เซต 7-5, 6-2 สำหรับ ธีรภัทร เป็นเจ้าของแชมป์ประเภทชายเดี่ยว รุ่นอายุไม่เกิน 18 ปี ในการแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 63 ประจำปี 2568 และยังเคยเป็นเยาวชนทีมชาติไทยมาแล้ว ด้านหญิงเดี่ยว รอบแรก โชติรินทร์ แก้วก่า จากชลบุรี ดีกรีเยาวชนทีมชาติไทย รุ่นอายุไม่เกิน 16 ปี ชุดปัจจุบัน สู้กับนักหวดรุ่นพี่อย่าง ลัลดา กำหอม จาก กทม. ได้อย่างสนุก ซึ่งเล่นกันถึง 3 เซต และเป็น โชติรินทร์ ที่ใช้ฟอร์มสด เป็นฝ่ายเฉือนชนะ 2-1 เซต 6-2, 5-7 และ 6-4</p>
<!-- /wp:paragraph -->

<!-- wp:paragraph -->
<p>โชติรินทร์ ผ่านเข้ารอบสอง พบ นาตาชา แสงพระจันทร์ จากชัยภูมิ ลูกครึ่งไทย-ลาว ซึ่งเป็นมือวาง 8 ของรายการ ในส่วนผลการแข่งขันคู่อื่น ๆ มีดังนี้ หญิงเดี่ยว รอบแรก อมิตตาลัย ประสูตรนาวิน (ราชบุรี) ชนะ กวินธิดา ชุ่มชิด (นครราชสีมา) 6-1, 6-0 เจน่า เลลานี เฮียร์ฟอร์ด (หนองคาย) ชนะ สุกฤตา สุขแก้ว (พัทลุง) 7-5, 2-6 และ 6-3 ณพัฐธิกา ราศรี (อุบลราชธานี) ชนะ นิฏฐา อุริยะพงศ์สรรค์ (ขอนแก่น) 6-3, 7-5 พรนภัส หงส์จำรัสศิลป์ (นครปฐม) ชนะผ่าน โชติกา สิงคำสอน (นนทบุรี) นิศาชล แอลฟา คงนิล (อุดรธานี) แพ้ คาโรลิน่า โคสติอูโควา (กทม.) 2-6, 1-6 ชายเดี่ยว รอบแรก พิชญะพงษ์ โสภณพิสุทธิ์ (กทม.) ชนะ กันตพงศ์ พิมพ์วงศ์ (ขอนแก่น) 7-5, 6-4 คงทรัพย์ คงคา (กทม.) ชนะ ธนัท สุทธิวงศ์ (นครสวรรค์) 6-1, 6-1 นพดล น้อยกอ (พิจิตร) ชนะ ธนกฤต โพธิ์จันทร์ (ขอนแก่น) 6-0, 6-2 พลกฤษฎิ์ แซ่อึ้ง (ขอนแก่น) ชนะ ชัยภัช พูนพล (กทม.) 6-2, 6-2 ภูดิถ ปภัสร์สิริกุล (นครราชสีมา) ชนะ ธนากร ศรีชาพันธุ์ (ขอนแก่น) ซึ่งได้ลัคกี้ลูสเซอร์ลงแข่งขันรอบเมนดรอว์ 6-3, 6-1 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.tour.ltat.org/tournaments-factsheet-acceptance-MTY5MCMjIzE=.html?fbclid=IwZXh0bgNhZW0CMTAAYnJpZBExQnlveW5RNHFvSm1iNWhvRgEeioTrNGIo3GXF3y-LhfhrjnTNBN7X_cSUk94OsacbiS9vGXi4f3PquDCQXsA_aem_q0POlrZsiAgdUF53I2MgjA" target="_blank">https://www.tour.ltat.org/tournaments-factsheet...</a></p>
<!-- /wp:paragraph -->

<!-- wp:image {"id":49856,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/503899100_1138015385028109_4559002561779113918_n-1024x683.jpg" alt="" class="wp-image-49856"/></figure>
<!-- /wp:image -->