<!-- wp:paragraph {"align":"center","textColor":"vce-bg","style":{"color":{"background":"#00a379"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a379;font-size:22px"><strong>"กมลวรรณ" ควง "วรรษชล" ขึ้นแท่นแชมป์คู่<br>แถมชิงฯ เดี่ยวกับ "พัชรินทร์" หวดไทยแลนด์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนาม 5 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 18 พ.ค. 2567 ในประเภทหญิงคู่ เป็นการแข่งขันรอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัล
  ประเภทหญิงคู่ รอบชิงชนะเลิศ วรรษชล สวัสดี จากพิษณุโลก และ กมลวรรณ ยอดเพ็ชร จากพระนครศรีอยุธยา คู่เต็ง 1 ของรายการ ผนึกกำลังช่วยกันหวดเอาชนะ นาตาชา แสงพระจันทร์ จากชัยภูมิ และ บุณยวีร์ ธรรมไชยวัฒน์ จากนครราชสีมา คู่เต็ง 3 ของรายการ 2-1 เซต 7-6 ไทเบรก 7-3, 3-6 และซูเปอร์ไทเบรก 11-9 วรรษชล สวัสดี กับ กมลวรรณ ได้ครองแชมป์ประเภทหญิงคู่ร่วมกัน พร้อมรับเงินรางวัลไปแบ่งกัน จำนวน 15,700 บาท ส่วนคู่รองแชมป์ได้รับร่วมกัน จำนวน 7,800 บาท
  ทางด้านการแข่งขันประเภทชายเดี่ยว รอบรองชนะเลิศ "ก็อต" กฤติน โกยกุล นักหวดหนุ่มพังงา เต็ง 2 และมือ 13 ของไทย ลงสนามตัดเชือกกับหนุ่มรัสเซีย แม็กซิม โคโลโมเอตส์ และผลการแข่งขัน ปรากฏว่า เป็นหนุ่มไทยที่โชว์ฟอร์มได้ดี เอาชนะได้แบบไม่ยาก 2-0 เซต 6-1 และ 6-2 กฤติน ทะลุสู่รอบชิงชนะเลิศไปพบกับ "วิน" ณัฐสิทธิ์ กุลสุวรรณ์ หนุ่มกาญจนบุรี เต็ง 1 และมือ 13 ของไทย ที่ตัดเชือกชนะ ชญานนท์ แก้วสุทอ เต็ง 7 จากสระบุรี และมือ 25 ของไทย ด้วยสกอร์ 7-5 Ret. ซึ่งหลังจากจบเซตแรก ชญานนท์ ได้ขอถอนตัว เนื่องจากมีอาการตะคริว
  ประเภทหญิงเดี่ยว "อีฟ" พัชรินทร์ ชีพชาญเดช นักหวดเต็ง 1 จากขอนแก่น มือ 5 ของไทย ก้าวสู่เส้นทางการลุ้นแชมป์สนามที่ 5 หลังจากลงหวดรอบรองชนะเลิศ และเอาชนะ "แอ๊ตต้า" พิมพ์มาดา ทองคำ รุ่นน้องจากสุราษฎร์ธานี เต็ง 3 และมือ 11 ของไทย 2-0 เซต 6-0, 6-3 โดย พัชรินทร์ จะชิงชนะเลิศกับ "บัว" กมลวรรณ ยอดเพ็ชร รุ่นน้องดาวรุ่งจากพระนครศรีอยุธยา เต็ง 4 และมือ 12 ของไทย ที่ตัดเชือกชนะ "ออม" วรรษชล สวัสดี จากพิษณุโลก เต็ง 2 และมือ 10 ของไทย 2-1 เซต 7-5, 6-7 ไทเบรก 5-7 และ 6-0 โดย กมลวรรณ นั้น ได้แชมป์ประเภทหญิงคู่ด้วย
  ขณะที่ประเภทคู่ผสม รอบรองชนะเลิศ อนพัช ทิมางกูร (กทม.) /พัชรินทร์ ชีพชาญเดช (ขอนแก่น) ชนะ บุณยวีร์ ธรรมไชยวัฒน์ (นครราชสีมา) /พัชรพล กาวิน (ปทุมธานี) 6-2, 7-5 ณัฐสิทธิ์ กุลสุวรรณ์ (กาญจนบุรี) /มาหยา บุญญาอรุณเนตร (กทม.) ชนะ เวียร่า ดีเพิ่ม (ชลบุรี) /ทรงฤทธิ์เดวิด จั่นบุบผา (กทม.) 6-4, 7-6(6)</code></pre>
<!-- /wp:code -->

<!-- wp:image {"id":43090,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4465-1024x683.jpeg" alt="" class="wp-image-43090"/></figure>
<!-- /wp:image -->