“ลัก” ลักษิกา คำขำ-“จูน” ณัฐนิดา หลวงแนม ดวลหืดจับก่อนเฉือนเอาชนะเพื่อนร่วมชาติ “เอิร์ธ” เพียงธาร ผลิพืช-“อีฟ” ณิชาต์ เลิศพิทักษ์สินชัย 2-1 เซต ผ่านเข้ารอบก่อนรองฯ ประเภทหญิงคู่ ในศึก “อีเอ หัวหิน แชมเปี้ยนชิพ 2017”
<div class="text_exposed_show">

การแข่งขันเทนนิสอาชีพหญิง ดับเบิลยูทีเอ ทัวร์ 125เค ซีรีส์ รายการ “อีเอ หัวหิน แชมเปี้ยนชิพ 2017” ชิงเงินรางวัลรวม 125,000 ดอลลาร์สหรัฐ หรือประมาณ 4,375,000 บาท พร้อมคะแนนสะสมอันดับโลก ที่ทรู อารีน่า หัวหิน จ.ประจวบคีรีขันธ์ เมื่อวันที่ 8 พฤศจิกายน ประเภทหญิงเดี่ยว รอบสอง วิกตอเรีย โกลูบิช นักหวดสาววัย 25 ปี มืออันดับ 128 ของโลกจากสวิตเซอร์แลนด์ โชว์ฟอร์มได้อย่างยอดเยี่ยม สามารถหวดโค่นเอาชนะ เยฟเจนิย่า โรดิน่า สาวรัสเซีย วัย 28 ปี มืออันดับ 83 ของโลก และมือวางอันดับ 2 ของรายการไปได้แบบขาดลอย 2-0 เซต 6-1, 6-1 ส่งผลให้ วิกตอเรีย โกลูบิช ผ่านเข้าสู่รอบก่อนรองชนะเลิศได้สำเร็จ

ขณะที่ เซียะ ซู เหว่ย จอมเก๋า วัย 31 ปีจากไต้หวัน มืออันดับ 96 ของโลก และมือวางอันดับ 4 ของรายการ ลงสนามดวลกับ มารี บูซโคว่า ดาวรุ่งวัย 19 ปีจากเช็ก มืออันดับ 187 ของโลก ซึ่งผลปรากฏว่า เซียะ ซู เหว่ย อาศัยความเก๋า และการหวดโต้ที่เหนียวแน่นหวดเอาชนะไปได้ 2-0 เซต 6-4, 6-1 ทำให้ เซียะ ซู เหว่ย ผ่านเข้าสู่รอบก่อนรองชนะเลิศได้เช่นกัน

ส่วนผลคู่อื่น เบลินด้า เบนซิช มืออันดับ 165 ของโลกจากสวิตเซอร์แลนด์ ชนะ คเซเนีย ลินิก้า มืออันดับ 305 ของโลกจากรัสเซีย 2-0 เซต 6-2, 6-4 และบาร์บาร่า ฮาส มืออันดับ 171 ของโลกจากออสเตรีย ชนะ ไอเป๊ก ซอยลู มืออันดับ 195 ของโลกจากตุรกี 2-1 เซต 6-7(5), 6-2, 6-4

ด้านประเภทหญิงคู่ รอบแรก (16 คู่) สาวไทยพบกันเอง “ลัก” ลักษิกา คำขำ และ “จูน” ณัฐนิดา หลวงแนม พบ “อีฟ” ณิชาต์ เลิศพิทักษ์สินชัย และ “เอิร์ธ” เพียงธาร ผลิพืช ผลการแข่งขันปรากฏว่า คู่ของลักษิกา และณัฐนิดา หวดได้เหนียวแน่นกว่าเบียดชนะไปได้ 2-1 เซต 6-4, 2-6 และซูเปอร์ไทเบรก 12-10 ผ่านเข้าสู่รอบก่อนรองชนะเลิศต่อไป

ขณะที่คู่พี่น้องนักหวดสาวไทย “เพียซ” วรัชญา วงค์เทียนชัย และ “ยู่ยี่” วรัญญา วงค์เทียนชัย ลงแข่งขันหวดพ่าย ดาลิล่า ยาคูโปวิค จากสโลวีเนีย และอิริน่า โครมาเชว่า จากรัสเซีย คู่มือวางอันดับ 3 ของรายการ 1-2 เซต 6-4, 3-6 และซูเปอร์ไทเบรก 7-10 ตกรอบไปอย่างน่าเสียดาย

ส่วนผลคู่อื่น โมนิเก้ อดัมแซค จากออสเตรเลีย และนาโอมิ เบราดี้ จากสหราชอาณาจักร คู่มือวางอันดับ 2 ของรายการ ชนะ ฟานนี่ สโตลลาร์ จากฮังการี และปรารถนา ทอมแบร์ จากอินเดีย 2-0 เซต 7-6(8), 6-3 และตวน หยิง หยิง และหวัง ย่าฟ่าน คู่นักหวดสาวจีน เอาชนะ อารันต์ซ่า รุส และเอวา วาคานโน่ คู่นักหวดสาวจากเนเธอร์แลนด์ 2-0 เซต 6-2, 6-4

<img class="aligncenter size-full wp-image-2224" src="https://www.bucket.cloudaccess9.com/ltatorg/2017/11/23231532_1599402990082663_9184343695227114414_n.jpg" alt="" width="960" height="719" />

<img class="aligncenter size-full wp-image-2227" src="https://www.bucket.cloudaccess9.com/ltatorg/2017/11/23244047_1599402630082699_6019902982211609464_n.jpg" alt="" width="960" height="720" />

<img class="aligncenter size-full wp-image-2230" src="https://www.bucket.cloudaccess9.com/ltatorg/2017/11/23316471_1599402943416001_8081529320841181912_n.jpg" alt="" width="938" height="960" />

</div>