<!-- wp:paragraph {"align":"center","style":{"typography":{"fontSize":22},"color":{"background":"#f7f8dd"}}} -->
<p class="has-text-align-center has-background" style="background-color:#f7f8dd;font-size:22px"><strong>"ลักษิกา"ทะลุตัดเชือกหวดอาชีพ<br>"เพียงธาร"ควงญี่ปุ่นเข้าชิงหญิงคู่ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ ปี 2022 เทนนิสอาชีพหญิง "ไอทีเอฟ วีเมนส์ เอเชีย/โอเชียเนีย ครั้งที่ 1" ชิงเงินรางวัลรวม 25,000 ดอลลาร์สหรัฐ หรือประมาณ 837,500 บาท และเทนนิสอาชีพชาย "ไอทีเอฟ เมนส์ เอเชีย/โอเชียเนีย ครั้งที่ 1" ชิงเงินรางวัลรวม 15,000 ดอลลาร์สหรัฐ หรือประมาณ 502,500 บาท ณ สนามเทนนิส อบจ.เชียงราย ภายใต้มาตรการป้องกันการแพร่ระบาดของโรคโควิด-19 เมื่อวันที่ 8 เม.ย. 2565 "ลัก" ลักษิกา คำขำ ความหวังของกองเชียร์ไทยทะยานสู่รอบตัดเชือกได้สำเร็จ</p>
<!-- /wp:paragraph -->

<!-- wp:paragraph -->
<p>ในประเภทหญิงเดี่ยว รอบก่อนรองชนะเลิศ ลักษิกา คำขำ นักเทนนิสไทยวัย 28 ปี อดีตมือ 66 ของโลก ปัจจุบันเป็นมือ 955 ของโลก พบกับ ฮิโรโกะ คูวาตะ จากญี่ปุ่น มือ 503 ของโลก ปรากฏว่า ลักษิกา ยิ่งเล่นยิ่งมั่นใจ ใช้ความเฉียบขาด หวดเอาชนะได้ 2 เซตรวด 6-1, 6-2 ใช้เวลาแข่งขัน 1.02 ชั่วโมง ผ่านเข้ารอบรองชนะเลิศ พบกับ เอริกะ เซมะ จากญี่ปุ่น ที่ชนะ อินดี้ เดอ วรูม มือวาง 1 ของรายการ จากเนเธอร์แลนด์ ด้วยสกอร์ 4-6, 6-1 และ 3-0Ret. (อินดี้ เดอ วรูม เจ็บต้นขาซ้าย)</p>
<!-- /wp:paragraph -->

<!-- wp:paragraph -->
<p>ด้านการแข่งขันประเภทหญิงคู่ รอบรองชนะเลิศ "เอิร์ธ" เพียงธาร ผลิพืช นักเทนนิสไทยวัย 29 ปี คู่มือ 113 ของโลก และ เคียวกะ โอกามูระ จากญี่ปุ่น คู่มือ 352 ของโลก เป็นคู่มือวาง 1 ของรายการ ช่วยกันหวดเอาชนะคู่หวดสาวไทย พัณณิน โควาพิทักษ์เทศ และ พัชรินทร์ ชีพชาญเดช คู่มือ 615 และ 1049 ของโลกตามลำดับ ได้ 2-0 เซต 6-3 และ 7-5 ส่งให้คู่ของ เพียงธาร ผ่านเข้ารอบชิงชนะเลิศ พบกับ หม่า เย่อซิน (จีน)-ซุน ฟาง หยิง (จีน) ที่ชนะ โมโมโกะ โกโบริ (ญี่ปุ่น)-ฮิโรโกะ คูวาตะ (ญี่ปุ่น) คู่มือวาง 2 ของรายการ 6-3, 5-7 และซูเปอร์ไทเบรก 10-5</p>
<!-- /wp:paragraph -->

<!-- wp:paragraph -->
<p>ผลการแข่งขันคู่อื่น หญิงเดี่ยว รอบก่อนรองชนะเลิศ เอล่า อเล็กซานดร้า (ฟิลิปปินส์) ชนะ โมโมโกะ โกโบริ (ญี่ปุ่น) 6-3, 6-3 หม่า เย่อซิน (จีน) ชนะ โฮ ชิง วู (ฮ่องกง) 6-2, 1-2Ret. (โฮ ชิง วู เจ็บต้นขาซ้าย)</p>
<!-- /wp:paragraph -->

<!-- wp:paragraph -->
<p>ชายเดี่ยว รอบก่อนรองชนะเลิศ ธนภัทร นิรันดร แพ้ นัม จี ซุง (มือวาง 2-เกาหลีใต้) 6-7(5-7), 4-6 กษิดิศ สำเร็จ แพ้ ไบ หยาน (มือวาง 1-จีน) 6-1, 5-7 และ 4-6 คอนสแตนติน คราฟชุก (มือวาง 3) ชนะ อาจีต ไร (มือวาง 6-นิวซีแลนด์) 6-3, 5-7 และ 6-2 ฮอง ซอง ชาน (มือวาง 4-เกาหลีใต้) ชนะ ทาอิเซอิ อิชิกาว่า (ญี่ปุ่น) 6-2, 6-1</p>
<!-- /wp:paragraph -->

<!-- wp:paragraph -->
<p>ชายคู่ รอบรองชนะเลิศ คงทรัพย์ คงคา-กฤติน โกยกุล แพ้ ฮอง ซอง ชาน (เกาหลีใต้)-คิม ชอง อุย (เกาหลีใต้) คู่มือวาง 4 ของรายการ 4-6, 3-6 นัม จี ซุง (เกาหลีใต้)-ซอง มิน คยู (เกาหลีใต้) คู่มือวาง 1 ของรายการ ชนะ ทาอิเซอิ อิชิกาว่า (ญี่ปุ่น)-จุมเปอิ ยามาซากิ (ญี่ปุ่น) คู่มือวาง 3 ของรายการ 7-6(4), 5-7 และซูเปอร์ไทเบรก 10-8</p>
<!-- /wp:paragraph -->

<!-- wp:image {"id":31526,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/278130345_5217287361627523_5245989787324229239_n-1-1024x683.jpg" alt="" class="wp-image-31526"/></figure>
<!-- /wp:image -->