<!-- wp:paragraph {"align":"center","style":{"typography":{"fontSize":20},"color":{"background":"#cddee5"}}} -->
<p class="has-text-align-center has-background" style="background-color:#cddee5;font-size:20px"><strong>คู่"ปรัชญา" สุดคึกฮึดเฉือนชัย2-1เซตลิ่วชิงดำศึกเอทีพีชาลเลนเจอร์เสิ่นเจิ้น</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย เอทีพี ชาลเลนเจอร์ ทัวร์ รายการ "เสิ่นเจิ้น หลงฮัว โอเพ่น" ชิงเงินรางวัลรวม 133,250 ดอลลาร์สหรัฐ หรือราว 4,415,905 บาท ที่เมืองเสิ่นเจิ้น สาธารณรัฐประชาชนจีน เมื่อวันที่ 18 ต.ค.67 ในประเภทชายคู่ รอบรองชนะเลิศ "ณัฐ" ปรัชญา อิสโร นักเทนนิสไทย วัย 28 ปี มือคู่อันดับ 227 ของโลก จับคู่กับ หวัง อ่าว หรัน นักเทนนิสจีน มือคู่อันดับ 236 ของโลก ลงตัดเชือกกับ ริโอ โนกูชิ จากญี่ปุ่น กับ ไซ การ์ธีก เรดดี้ คันธา จากอินเดีย สำหรับแมทช์นี้ ในเซตแรก คู่ของ ปรัชญา มาเสียเกมเสิร์ฟตั้งแต่เกมแรก ในเกมเสิร์ฟของ หวัง ทำให้แพ้ไป 4-6 แต่พอเข้าเซตสอง คู่ของ ปรัชญา ขึ้นมาบีบเกมหน้าเนตได้ดีขึ้น โดยเฉพาะ ปรัชญา ที่หาจังหวะโฉบปิดแต้มได้อย่างเยี่ยมยอดทำให้สามารถเบรกเกมของคู่แข่งในเกม 2 และ เกม 4 ก่อนจะชนะขาด 6-1</p>
<!-- /wp:paragraph -->

<!-- wp:paragraph -->
<p>หลังเสมอ 1-1 เซต ทำให้ต้องดวลซูเปอร์ไทเบรกในเซตตัดสิน ซึ่งเกมค่อนข้างสูสี ต่างฝ่ายต่างงัดเกมหวดสโตรกที่เฉียบขาดทำแต้มไล่บี้กันอย่างสุดมันส์ แต่ในช่วงปลายเซต คู่ ปรัชญา ที่เล่นได้เยี่ยมยอดกว่าทั้งเกมสโตรกที่หนักของ หวัง และการขึ้นกดดันหน้าเนตที่ดีของ ปรัชญา ทำให้ทั้งคู่สามารถเฉือนชนะไปได้หวุดหวิด 10-8 สรุป ปรัชญา กับ หวัง อ่าว หรัน จากจีน สามารถเอาชนะคู่ ริโอ โนกูชิ จากญี่ปุ่น กับ ไซ การ์ธีก เรดดี้ คันธา จากอินเดีย 2-1 เซต ด้วยสกอร์ 4-6, 6-1 และ 10-8 ส่งผลให้ทั้งคู่ผ่านเข้าสู่รอบชิงชนะเลิศทันที โดยจะต้องไปเจอกับ เรย์ โฮ จากไต้หวัน กับ โจชัว ปารีส จากสหราชอาณาจักร คู่มือวาง 2 ของรายการ ที่ตัดเชือกชนะ ซุง ฮ่าว หวง จากไต้หวัน กับ คริส ฟาน ไวก์ จากแอฟริกาใต้ 6-3 และ 7-5</p>
<!-- /wp:paragraph -->

<!-- wp:image {"id":46214,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/463746713_966272935535689_196720889105255501_n-1024x677.jpg" alt="" class="wp-image-46214"/></figure>
<!-- /wp:image -->