<!-- wp:paragraph {"align":"center","style":{"typography":{"fontSize":20},"color":{"background":"#dce9ef"}}} -->
<p class="has-text-align-center has-background" style="background-color:#dce9ef;font-size:20px">"ลัลนา-มนัญชญา"โชว์ฟอร์มมือวางกรุยทางเข้ารอบ16คนหวด"เอสเอที"</p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 9 เทนนิสหญิง "ไอทีเอฟ โปร เซอร์กิต พรีเซนเต็ด บาย เอสเอที (1)" ชิงเงินรางวัลรวม 25,000 ดอลลาร์สหรัฐ หรือประมาณ 888,000 บาท และเทนนิสชาย "ไอทีเอฟ เมนส์ เซอร์กิต 2" ชิงเงินรางวัลรวม 15,000 ดอลลาร์สหรัฐ หรือประมาณ 532,800 รวม 2 รายการอยู่ที่ 1,420,800 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 5 ก.ย. 2566 เป็นรอบเมนดรอว์วันแรก ประเภทหญิงเดี่ยว รอบแรก (สาย 32) <br>"รวงข้าว" ลัลนา ธาราฤดี นักเทนนิสไทย วัย 19 ปี มือ 257 โลก และเต็ง 2 ของรายการ ดีกรีแชมป์ดับเบิลยู15 นครศรีธรรมราช เมื่อวันที่ 23 ก.ค.ที่ผ่านมา พบกับ อาดิธยา กรุณารัตเน จากฮ่องกง วัย 21 ปี มือ 358 โลก ผลการแข่งขัน ปรากฏว่า ในช่วงต้นเซตแรก ลัลนา ยังทำได้ไม่ดีพอ ตกเป็นฝ่ายตามถึง 1-4 แต่หลังจากจับทางคู่ต่อสู้ได้ และพยายามเล่นให้ได้ตามมาตรฐานของตัวเอง จนเก็บได้ 5 เกมรวด แซงเอาชนะไป 6-4 จากนั้นยังเก็บชัยในเซตสองได้อีก ส่งผลให้ ลัลนา ชนะ 2-0 เซต 6-4, 6-3 ในเวลา 1 ชั่วโมง 30 นาที โดยแมทช์นี้ ลัลนา เสิร์ฟเอซได้ถึง 10 ครั้ง แต่ก็เสียไป 4 ดับเบิลฟอลท์ ด้านนักหวดฮ่องกง เสิร์ฟเอซ 4 ครั้ง เสีย 2 ดับเบิลฟอลท์ โดย ลัลนา ผ่านเข้ารอบสอง ไปรอพบผู้ชนะระหว่าง ทรรศพร นาคหล่อ จากไทย กับ อนาสตาเซีย โควาเลวา ต่อไป อีกคู่ที่น่าสนใจ "ไหม" มนัญชญา สว่างแก้ว นักเทนนิสไทย วัย 21 ปี มือ 267 โลก และเต็ง 4 ของรายการ พบกับ ไวเดฮี เชาดารี สาวอินเดีย วัย 23 ปี มือ 477 โลก ผลปรากฏว่า ดวลกันได้อย่างสูสี ทว่า มนัญชญา มีโอกาสทำแต้มในจังหวะสำคัญได้สำเร็จ จึงเป็นฝ่ายชนะไปในที่สุด 2-0 เซต 6-4, 6-4 ในเวลา 1 ชั่วโมง 23 นาที ส่งผลให้ มนัญชญา ผ่านเข้ารอบสอง ไปรอพบผู้ชนะระหว่าง สลักทิพย์ อุ่นเมือง กับ พัณณิน โควาพิทักษ์เทศ จากไทยทั้งคู่ ในส่วนผลการแข่งขันของนักเทนนิสไทยรายอื่น <br>มีดังนี้ หญิงเดี่ยว รอบแรก อัญชิสา ฉันทะ ชนะ ชมภู่ทิพย์ จันดาเขต 6-2, 1-6 และ 6-1 ส่วนชายเดี่ยว รอบแรก เครดิต ไชยรินทร์ แพ้ ไทเซอิ อิจิคาวะ (วาง 3-ญี่ปุ่น) 4-6, 4-6 คงทรัพย์ คงคา แพ้ มิตสึกิ เหว่ย คัง ลีออง (มาเลเซีย) 1-6, 1-6 กฤติน โกยกุล แพ้ ฟรองซัวส์ มูซิเตลลี่ (วาง 6-ฝรั่งเศส) 3-6, 2-6 หญิงคู่ รอบแรก (สาย 16) ลัลนา ธาราฤดี-หลี่ ยู่ หยุน (ไต้หวัน) ชนะ โยษิตา ศรีพร-อมิตตาลัย ประสูตรนาวิน 6-0, 6-0 สลักทิพย์ อุ่นเมือง-เซียะ หยู เชียะ (ไต้หวัน) ชนะ ชอย จี ฮี-พัก โซฮยอน (วาง 2 เกาหลีใต้) 3-6, 6-2 และซูเปอร์ไทเบรก 10-6 พัชรินทร์ ชีพชาญเดช-ทรรศพร นาคหล่อ แพ้ "คู่เต็ง 3" ชรีวัลลี ราชมิกา ภมิดิปาตี-ไวเดฮี เชาดารี (อินเดีย) 5-7, 6-7(1-7) ญาตาวี ฉิมฉ่ำ-ภาวินี ร่วมรักษ์ แพ้ อาดิธยา กรุณารัตเน (ฮ่องกง)-สหจา ยามาลาปัลลี (อินเดีย) 3-6, 3-6 ชายคู่ รอบแรก (สาย 16) "คู่เต็ง 2" ปรัชญา อิสโร-ฐานทัพ สุขสำราญ ชนะ ณัฐสิทธิ์ กุลสุวรรณ์-อนพัช ทิมางกูร 6-3, 6-2 "คู่เต็ง 4" วิชยา ตรงเจริญชัยกุล-ซุน เฉียน (จีน) ชนะ เคด เบอร์เรล-โมเอรานี บูซิจ (ออสเตรเลีย) 6-0, 6-7(5-7) และซูเปอร์ไทเบรก 11-9 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.itftennis.com/en/tournament/w25-nakhon-si-thammarat/tha/2023/w-itf-tha-11a-2023/order-of-play/?fbclid=IwAR1t8r03BnQd92pvdHOKkwS1RjDAjhSPXW-T9e0WVh4ZdjVGwh5UIYBUIcU" target="_blank">https://www.itftennis.com/.../w-itf-tha.../order-of-play/</a></p>
<!-- /wp:paragraph -->

<!-- wp:image {"id":39028,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/375335822_698854248944227_8491806094849975758_n-1024x683.jpg" alt="" class="wp-image-39028"/></figure>
<!-- /wp:image -->