<!-- wp:paragraph {"align":"center","style":{"typography":{"fontSize":20},"color":{"background":"#c6dce5"}}} -->
<p class="has-text-align-center has-background" style="background-color:#c6dce5;font-size:20px"><strong>บิ๊กสุชัย ปลื้มทีม 12 ปีคว้าแชมป์อาเซียนพร้อมหนุนเต็มสูบลุยศึกลูกสักหลาดเอเชีย</strong></p>
<!-- /wp:paragraph -->

<!-- wp:paragraph -->
<p>จากผลงานยอดเยี่ยมของทีมนักเทนนิสเยาวชนทีมชาติไทย รุ่นอายุไม่เกิน 12 ปี ทั้งทีมชายและทีมหญิง ที่คว้าแชมป์การแข่งขันเทนนิสเยาวชนชิงชนะเลิศแห่งเอเชียตะวันออกเฉียงใต้ รายการ "เอทีเอฟ ทเวลฟ์ แอนด์ อันเดอร์ ทีม คอมเพทติชั่น - ซัพพอร์ทเต็ด บาย เคทีเอฟ รีเจียนัล ควอลิฟายอิ้ง เซาท์อีสต์ เอเชีย อีเวนท์" เมื่อวันที่ 13 มิ.ย. ที่ผ่านมานั้น "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ สมัย 2 เปิดเผยว่า ตนขอชื่นชมและแสดงความยินดีกับนักกีฬาทุกคน ตลอดจนทีมงานสตาฟ์โค้ช ผู้ปกครอง และผู้ที่เกี่ยวข้อง ที่ร่วมกันสร้างชื่อเสียงให้แก่ประเทศไทย โดยทีมหญิง ยังคงรักษาแชมป์ไว้ได้อีกสมัย ในขณะที่ทีมชาย ซึ่งได้รองแชมป์มาตลอด แต่ครั้งนี้ สามารถทวงตำแหน่งแชมป์กลับมาได้ ในรอบ 8 ปี สำหรับรายการต่อไปของทีมหญิงและทีมชายไทย จะเป็นตัวแทนภูมิภาคไปแข่งขันเทนนิสเยาวชนชิงชนะเลิศแห่งเอเชีย 2025 รอบไฟนัลส์ ที่ประเทศสิงคโปร์ ซึ่งได้แจ้งวันที่จะจัดแน่นอนแล้วคือ ระหว่างวันที่ 25-29 ส.ค. 2568 โดยตนได้รับรายงานจาก นายไทยทนุ วรรณสุข เลขาธิการสมาคมฯ ว่า รายการที่สิงคโปร์ จะมีการคัดเลือกตัวแทนจากทวีปเอเชีย ไปแข่งขันรายการ ATF 12U Intercontinental Team Competition ด้วย ซึ่งจะจัดที่ประเทศคาซัคสถาน ระหว่างวันที่ 29 ก.ย. - 4 ต.ค. 2568</p>
<!-- /wp:paragraph -->

<!-- wp:paragraph -->
<p>"ในศึกเอเชียที่สิงคโปร์ จะคัดเอาทีมชาย 3 ทีม และทีมหญิง 3 ทีม เป็นตัวแทนไปแข่งขันที่คาซัคสถาน ซึ่งเป็นเป้าหมายที่สำคัญ ฉะนั้น สมาคมฯ จะให้การสนับสนุนนักกีฬา เพื่อเพิ่มโอกาสในการก้าวไปสู่เป้าหมาย แม้เป็นเรื่องที่ไม่ง่ายก็ตาม แต่เชื่อว่านักกีฬาทุกคนจะพยายามทำให้ดีที่สุด ผมขอเป็นกำลังใจให้ทุกคนครับ" นายสุชัย กล่าว นายกเทนนิสไทย กล่าวว่า ในการแข่งขันเทนนิสเยาวชนชิงชนะเลิศแห่งเอเชียตะวันออกเฉียงใต้ที่สมาคมฯ ได้เห็นพัฒนาการของหลายประเทศ อาทิ สิงคโปร์ ที่เข้าถึงรอบชิงฯ ทั้งทีมชายและทีมหญิง โดยเฉพาะทีมชายสิงคโปร์ที่ตัดเชือกชนะอินโดนีเซีย แชมป์ปีที่แล้ว ฉะนั้น เทนนิสไทยก็จะไม่นิ่งนอนใจ จะเดินหน้าพัฒนานักกีฬาอย่างเต็มที่เช่นเดิม ในส่วนนักกีฬาทีมไทย รุ่นอายุไม่เกิน 12 ปี ที่คว้าแชมป์ครั้งนี้ ทีมชาย ได้แก่ นวธรณ์ ผลากรกุล, ลีโอ โกวิทวัฒนชัย, ก้องภพ แซ่ลิ้ม โดยมี "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอน ด้านทีมหญิง ได้แก่ ณิชวรัชญ์ พลอยเกษมสุข, ศิริกร พูลผล, และ อาร์ภรนันท์ โซเฟีย แสงสุชาติ โดยมี "โค้ชโอ" นายสุขุม กิจวิจารณ์ เป็นผู้ฝึกสอน โดยนักกีฬาทั้ง 2 ชุดมี นายกฤษฎา จอยไธสง เป็นผู้ช่วยผู้ฝึกสอน และนายบุญมี โพธิ์ไพจิตร เป็นเจ้าหน้าที่นวด.</p>
<!-- /wp:paragraph -->

<!-- wp:image {"id":50184,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/507936327_1147200997442881_8565400803852007552_n-1024x683.jpg" alt="" class="wp-image-50184"/></figure>
<!-- /wp:image -->