<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a3000d"}}} -->
<p class="has-text-align-center has-vce-bg-color has-text-color has-background" style="background-color:#a3000d;font-size:22px"><strong>"พัณณิน"หวดคู่ฉลุยเข้าก่อนรองฯศึกอาชีพที่หนานชาง</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง ไอทีเอฟ เวิลด์ เทนนิส ทัวร์ รายการ "40 หนานชาง" ชิงเงินรางวัลรวม 40,000 ดอลลาร์สหรัฐ หรือราว 1.4 ล้านบาท บนสนามดิน ในเมืองหนานชาง มณฑลเจียงซี ประเทศจีน วันที่ 16 สิงหาคม "แน็ต" พัณณิน โควาพิทักษ์เทศ นักหวดไทย วัย 20 ปี มืออันดับ 568 ของโลก ลงแข่งหญิงเดี่ยว และ หญิงคู่ รอบแรก ปรากฎว่า สามารถผ่านเข้ารอบได้เพียงประเภทคู่ ส่วนเดี่ยวพ่ายคู่แข่งหวุดหวิด<br>ในประเภทเดี่ยว พัณณิน เจอคู่แข่งจากไต้หวัน โช ยี่ เจิน มืออันดับ 575 ของโลก โดยแมทช์นี้ พัณณิน ต้องออกแรงหวดนาน 3 ชั่วโมง 40 นาที ก่อนที่จะพ่ายไปหวุดหวิด 1-2 เซต ด้วยสกอร์ 7-6(6), 2-6 และ 3-6 ทำให้ตกรอบไปอย่างน่าเสียดาย<br>อย่างไรก็ตาม ในประเภทคู่ พัณณิน ซึ่งจับคู่กับ เกา ซิน หยู จากจีน ซึ่งเป็นคู่มือวาง 3 ของรายการ อาศัยการเล่นที่เข้าขาช่วยกันเอาชนะ เซี๊ยะ ยู่ ชี จากไต้หวัน กับ ดาเรีย โลดิโคว่า จากรัสเซีย 2 เซตรวด ด้วยสกอร์ 6-2 และ 6-3 ทำให้ พัณณิน กับ เกา ซิน หยู ควงคู่ผ่านเข้ารอบก่อนรองชนะเลิศทันที</p>
<!-- /wp:paragraph -->

<!-- wp:image {"id":38662,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/367722457_687001523462833_5759312711370602824_n-768x1024.jpg" alt="" class="wp-image-38662"/></figure>
<!-- /wp:image -->