<!-- wp:paragraph {"align":"center","style":{"typography":{"fontSize":20},"color":{"background":"#b1c2c9"}}} -->
<p class="has-text-align-center has-background" style="background-color:#b1c2c9;font-size:20px"><strong>เดวิสคัพไทยลัดฟ้าถึงเวียดนามลุยซ้อมทันที-เป้าหมายเลื่อนชั้น </strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของคณะเทนนิสทีมชาติไทย ชุดเข้าร่วมการแข่งขันเทนนิสชิงแชมป์โลก ประเภททีมชาย รายการ "2025 เดวิสคัพ" โซนเอเชีย/โอเชียเนีย กลุ่ม 3 ณ เมืองบั๊กนิญ สาธารณรัฐสังคมนิยมเวียดนาม ระหว่างวันที่ 14 - 18 ก.ค. 2568 ล่าสุด "ผู้พันหลอด" พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะผู้จัดการทีม ได้นำคณะนักกีฬาและเจ้าหน้าที่ออกเดินทางไปยังเมืองบั๊กนิญ เมื่อวันที่ 11 ก.ค. ด้วยสายการบินไทย เที่ยวบิน TG 560 หลังจากเดินทางถึง คณะเทนนิสทีมชาติไทยได้รับเกียรติจาก นางสาวอุรวดี ศรีภิรมย์ เอกอัครราชทูต ณ กรุงฮานอย ซึ่งได้มอบหมายให้ นางสาววันปิติ จำปาสรี เลขานุการเอก เดินทางมาให้การต้อนรับถึงสนามบิน จากนั้น ผู้จัดการทีมเดวิสคัพไทยได้นำคณะเข้าที่พัก ก่อนนัดหมายทำการฝึกซ้อมในช่วงบ่าย สำหรับนักกีฬาที่เดินทางมาในครั้งนี้ ประกอบด้วย "ณัฐ" ปรัชญา อิสโร, "แมงปอ" ภวิชญ์ สอนหลักทรัพย์, "แม็กซิ" แม็กซิมัส ภราพล โจนส์ พร้อมด้วย "โค้ชเอ็กซ์" นายพชรพล คำสมาน กัปตันทีม, นายวีรภัทร สิริจริยาพร นักวิทยาศาสตร์การกีฬา และนายพันธุ์ทิวา ชาวอุทัย เทรนเนอร์ ส่วน "บูม" กษิดิศ สำเร็จ และ "โอเว่น" ธนเพชร ฉันทะ ตามมาสมทบหลังจบภารกิจที่ประเทศจีน</p>
<!-- /wp:paragraph -->

<!-- wp:paragraph -->
<p>”ผู้พันหลอด" พันเอก วัฒนา จันทร์ไพจิตต์ ผู้จัดการทีมเดวิสคัพไทย กล่าวว่า คณะได้เดินทางมาถึงเวียดนามโดยสวัสดิภาพ แต่มีฝนตกต้อนรับทีมเทนนิสไทย ซึ่งสภาพร่างกายทุกคนมีความพร้อมดี และได้มีการซ้อมเพื่อทำความคุ้นเคยกับสนามและบอล สำหรับบอลที่ใช้ในการแข่งขันเดวิสคัพครั้งนี้ไม่มีที่ไทย ฉะนั้น จะต้องซ้อมให้คุ้นเคย ก่อนจะแข่งขันระหว่างวันที่ 14-18 ก.ค. 2568 ทั้งนี้ เป้าหมายของทีมเดวิสคัพไทยมีอย่างเดียวคือ การได้เลื่อนชั้นขึ้นไปสู่ เพลย์ออฟ เวิลด์กรุ๊ป 2 ให้ได้ ตนเชื่อมั่นว่านักหวดไทยมีความพร้อมและทำหน้าที่กันอย่างเต็มที่ที่สุดแน่นอน "ในนามของสมาคมกีฬาลอนเทนนิสแห่งประเทศไทยฯ ขอขอบคุณท่านเอกอัครราชทูตที่ได้กรุณามอบหมายให้ผู้แทนเดินทาางมาให้การต้อนรับทีมไทยในวันนี้ และได้ฝากกำลังใจมาให้ทีมไทยด้วย ซึ่งตรงนี้จะช่วยให้ทีมเรามีขวัญและกำลังใจที่ดีในการทำผลงานที่ดีกลับไปฝากคนไทยให้ได้" ผู้จัดการทีมเดวิสคัพไทย กล่าว สำหรับการแข่งขัน "2025 เดวิสคัพ" โซนเอเชีย/โอเชียเนีย กลุ่ม 3 จะมีการประชุมกัปตันทีม ในวันที่ 13 ก.ค. 2568 และจะมีการจับสลากแบ่งสายในวันเดียวกัน อย่างไรก็ตาม ได้มีการยืนยันแล้วว่า อิหร่านได้ถอนทีมออกจากการแข่งขัน ทำให้เหลือทีมแข่งขัน 9 ชาติ ได้แก่ ไทย, เวียดนาม, กัมพูชา, อินโดนีเซีย, จอร์แดน, ซีเรีย, ศรีลังกา, ซาอุดีอาระเบีย และสิงคโปร์ ส่วนการเลื่อนชั้นจะยังคงเดิม คือ 3 ทีม และตกชั้น 2 ทีม</p>
<!-- /wp:paragraph -->

<!-- wp:image {"id":50646,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/518337089_1167459572083690_771296441783375671_n-1024x682.jpg" alt="" class="wp-image-50646"/></figure>
<!-- /wp:image -->