<!-- wp:paragraph {"align":"center","style":{"typography":{"fontSize":20},"color":{"background":"#d1eaf4"}}} -->
<p class="has-text-align-center has-background" style="background-color:#d1eaf4;font-size:20px"><strong>"พัชรินทร์" แร็กเกตร้อนต้อนดาวรุ่งหนุ่มลูกครึ่งปราบเต็ง4หวดไทยแลนด์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" สนามที่ 7 ซึ่งเป็นสนามสุดท้ายของปี 2567 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 31 พ.ค. 2567 ขยับเข้าใกล้โค้งสุดท้ายของการแข่งขัน ประเภทหญิงเดี่ยว รอบก่อนรองชนะเลิศ "อีฟ" พัชรินทร์ ชีพชาญเดช นักเทนนิสสาวขอนแก่น มือวางอันดับ 1 ของรายการ ที่เล่นให้ทีมชาติไทยชุดใหญ่มาแล้วหลายรายการ พบกับรุ่นน้องดาวรุ่ง "ทีที" ไทร่า ลิธิบี นักหวดสาวสวยลูกครึ่งไทย-อังกฤษ มือวางอันดับ 5 ของรายการ อดีตเยาวชนทีมชาติไทย และผลปรากฏว่า เป็น พัชรินทร์ ที่คว้าชัยได้สำเร็จ หลังโชว์ความแข็งแกร่งทั้งเกมเสิร์ฟและเกมรับที่ยอดเยี่ยม เอาชนะได้ 2 เซตรวด 6-2 และ 6-0</p>
<!-- /wp:paragraph -->

<!-- wp:paragraph -->
<p>พัชรินทร์ ควงแร็กเกตคู่ใจเข้ารอบรองชนะเลิศ ไปพบกับ "แอ๊ตต้า" พิมพ์มาดา ทองคำ มือวางอันดับ 3 จากสุราษฎร์ธานี ที่ชนะ ธนัชพร ยังโหมด มือวางอันดับ 6 จากชลบุรี ด้วยสกอร์ 6-3 และ 2-3 Ret. (รีไทร์) หลังจาก ธนัชพร ได้ขอถอนตัวออกจากการแข่งขัน เนื่องจากปวดท้อง ในส่วนพัชรินทร์นั้น การคว้าชัยครั้งนี้ส่งผลให้เจ้าตัวขยับเข้าใกล้เส้นทางการลุ้นแชมป์หญิงเดี่ยวอีกสนาม หลังจากได้เหมาแชมป์หญิงเดี่ยวศึกไทยแลนด์ฯ ปีนี้ไปครองคนเดียวทั้ง 6 สนามที่ผ่านมา ด้านประเภทชายเดี่ยว รอบก่อนรองชนะเลิศ เจมส์ วันแฮร์เซเลอ นักหวดหนุ่มลูกครึ่งไทย-เบลเยียม จากภูเก็ต มือวางอันดับ 9 ของรายการ เรียกฟอร์มเก่งออกมาปราบ เครดิต ไชยรินทร์ นักเทนนิสจากกรุงเทพฯ มือวางอันดับ 4 ของรายการ ได้ 2-0 เซต ด้วยสกอร์ 6-2 และ 7-6 ไทเบรก 7-5 เจมส์ ทะยานสู่รอบรองชนะเลิศ ไปพบกับ ปูนทอง โกมลพิสุทธิ์ มือวางอันดับ 11 จากกรุงเทพฯ ที่หวดชนะ ปราบ วิรุฬห์เศรษฐวิทย์ มือวางอันดับ 15 จากกรุงเทพฯ เช่นกัน ด้วยสกอร์ 6-2, Ret. (รีไทร์) โดย ปราบ ได้ขอถอนตัวออกจากการแข่งขัน เนื่องจากเจ็บขาขวา</p>
<!-- /wp:paragraph -->

<!-- wp:paragraph -->
<p>งจากเจ็บขาขวา ในส่วนผลการแข่งขันคู่อื่น ๆ มีผลดังนี้ ชายเดี่ยว รอบก่อนรองชนะเลิศ ณัฐสิทธิ์ กุลสุวรรณ์ (กาญจนบุรี) ชนะ ยุทธนา เจริญผล (อ่างทอง) 6-3, 6-3 ฐานทัพ สุขสำราญ (ลพบุรี) ชนะ ศิวณัฎฐ์ อุ้ยตยะกุล (พัทลุง) 6-0, 6-3 ขณะที่หญิงเดี่ยว รอบก่อนรองชนะเลิศ วรรษชล สวัสดี (พิษณุโลก) ชนะ ตปณีย์ บุญวัฒน์ (นนทบุรี) 6-2, 6-2 นาตาชา แสงพระจันทร์ (ชัยภูมิ) ชนะ เวียร่า ดีเพิ่ม (ชลบุรี) 6-1, 6-2 ชายคู่ รอบรองชนะเลิศ พัชรพล กาวิน (ปทุมธานี) /ศุภวัฒน์ แซ่อุ้ย (ภูเก็ต) ชนะ ปัญณ์ณวัชญ์ สุทธิสมบูรณ์ (ลำปาง) /สุทธิภัทร ยุนกระโทก (นนทบุรี) 6-1, 6-0 ศิวณัฎฐ์ อุ้ยตยะกุล (พัทลุง) /ฐานทัพ สุขสำราญ (ลพบุรี) ชนะ เครดิต ไชยรินทร์ (กทม.) /ชนน พูลสวัสดิ์ (กทม.) 6-3, 6-4</p>
<!-- /wp:paragraph -->

<!-- wp:paragraph -->
<p>คู่ผสม รอบรองชนะเลิศ ณัฐสิทธิ์ กุลสุวรรณ์ (กาญจนบุรี) /มาหยา บุญญาอรุณเนตร (กทม.) ชนะ พนัชกร สวนอาษา (นครสวรรค์) /ณัฐพล วราสินธุ์ (ชลบุรี) 6-3, 6-1 ไทร่า ลิธิบี (กทม.) /เจมส์ วันแฮร์เซเลอ (ภูเก็ต) ชนะ กฤษฏา จอยไธสง (อุดรธานี) /โชติกา สังข์ลาโพธิ์ (ชุมพร) 6-0, 6-0 หญิงคู่ รอบก่อนรองชนะเลิศ นาตาชา แสงพระจันทร์ (ชัยภูมิ) /กมรวรรณ ก้อนศิลา (นนทบุรี) ชนะ ภัทรวดี อธิษฐ์โภคิน (กระบี่) /ณัชชารีย์ ธีรโชติจิรานนท์ (ประจวบคีรีขันธ์) 6-0, 6-1 พิมพ์มาดา ลิม (กทม.) /พิมพ์ลภัส ลิม (กทม.) ชนะ พิมพ์พิชชา คงวัน (นนทบุรี) /สุนทรี อาภานุกูล (กาญจนบุรี) 6-1, 6-1</p>
<!-- /wp:paragraph -->

<!-- wp:paragraph -->
<p>วรรษชล สวัสดี (พิษณุโลก) /ธนัชพร ยังโหมด (ชลบุรี) ชนะ ตปณีย์ บุญวัฒน์ (นนทบุรี) /วิจิตราภรณ์ วิมุกตานนท์ (พิษณุโลก) 6-2, 6-4 พิมพ์มาดา ทองคำ (สุราษฎร์ธานี) /อารีพร วณิชยาพณิชย์ (กทม.) ชนะ พรปวีณ์ ไพศาลภาณุวงศ์ (เชียงใหม่) /จิตตานันท์ วิมุกตานนท์ (พิษณุโลก) 6-4, 6-0</p>
<!-- /wp:paragraph -->

<!-- wp:image {"id":43412,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/444489802_868244535338530_5770720957009423554_n-1024x683.jpg" alt="" class="wp-image-43412"/></figure>
<!-- /wp:image -->