<!-- wp:paragraph {"align":"center","textColor":"vce-bg","style":{"color":{"background":"#07a300"}}} -->
<p class="has-text-align-center has-vce-bg-color has-text-color has-background" style="background-color:#07a300"><strong>"ณปราธ- ปวีณอร"สุดแกร่งวันเดียวชนะ2นัด<br>ทะลุก่อนรองฯ เทนนิสเยาวชนปทท.ครั้งที่ 61</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 61 ประจำปี 2566 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 8 เม.ย. เป็นการชิงชัยในรุ่นอายุไม่เกิน 12 และ 18 ปี
       ประเภทชายเดี่ยว รุ่นอายุไม่เกิน 12 ปี ณปราธ ละไล นักเทนนิสจากกรุงเทพฯ มือ 3 ของไทยและเป็นเต็ง 5 ของรายการ โชว์ความแข็งแกร่ง ลงหวดวันเดียว 2 รอบ รวบชัยชนะได้ทั้งหมด โดยในรอบ 32 คน ณปราธ ชนะ พรีเมียร์ รุ่งเชัยเจริญ จากอุดรธานี มือวาง 25 และมือ 27 ของไทย 6-1, 6-0 ส่วนรอบ 16 คน ณปราธ ชนะ ทาคะโตชิ ซาคาอิ จากชลบุรี มือวาง 12 และมือ 12 ของไทย 2-0 เซต 6-1, 6-3 ส่งผลให้ ณปราธ ผ่านเข้ารอบก่อนรองชนะเลิศ ไปพบกับ พัชรพล หลีกุล จากสงขลา มือวาง 4 ของรายการ ที่หวดชนะ วริษฐ์ เลิศสินธพานนท์ มือวาง 13 จากกรุงเทพฯ 2-0 เซต 6-3, 6-2
       ด้านประเภทหญิงเดี่ยว รุ่นอายุไม่เกิน 12 ปี ปวีณอร นวลศรี นักเทนนิสจากปทุมธานี โชว์ฟอร์มมือ 1 ของประเทศไทย และเต็ง 1 ของรายการ คว้าชัยได้ 2 แมทช์ในวันเดียวกันได้เช่นกัน โดยรอบ 32 คน ปวีณอร ชนะ สิรภัสสรณ์ พนมวัน ณ อยุธยา จากสุราษฎร์ธานี มือ 70 ของไทย 6-0, 6-0 จากนั้นรอบ 16 คน ปวีณอร ชนะ พัทธ์ธีรา ตันพิพัฒน์ จากกรุงเทพฯ มือวาง 15 และมือ 18 ของไทย 2-0 เซต 6-0, 6-1 ผ่านเข้ารอบก่อนรองชนะเลิศ ไปพบกับ ณวรรญา ณภาสวรรณ จากปทุมธานี มือวาง 11 และมือ 12 ของไทย ที่เฉือนชนะ พิมพ์พิศา วงษ์วานิชขจร จากกรุงเทพฯ มือวาง 8 และมือ 8 ของไทย 2-1 เซต 3-6, 6-1 และซูเปอร์ไทเบรก 10-7
       ในส่วนผลการแข่งขันคู่อื่น รุ่นอายุไม่เกิน 12 ปี ชายเดี่ยว รอบ 32 คน ธรรมะ โคศิริ (กทม.) ชนะ ณัฏฐ์ จันทร์สนธิกุล (กทม.) 6-0, 6-0 นภัสดล อุบลแก้ว (ขอนแก่น) ชนะ มหาสมุทร พงศ์ศิริเลิศ (ชุมพร) 6-2, 6-1 อิงพล อินนุพัฒน์ (ยะลา) ชนะ นำพล พยุงวงษ์ (สมุทรสาคร) 6-1, 6-1 พิระภัทร พิระภาค (อุตรดิตถ์) ชนะ เดนิส เขียวรักษา (ชลบุรี) 6-3, 6-0 ปาณะวัฒศ์ เซี่ยงเห็น (ภูเก็ต) ชนะ พัชรวุฒิ อานันทนะสุวงศ์ (กทม.) 6-3, 6-3 ณัฐภาคย์ สูงเลิศส่งฟ้า (นครปฐม) ชนะ จิรณัฐ ศรีวิริยะนนท์ (พระนครศรีอยุธยา) 3-6, 6-3 และซูเปอร์ไทเบรก 10-2
       หญิงเดี่ยว รอบ 32 คน ณวรรญา ณภาสวรรณ (ปทุมธานี) ชนะ นิธิณา วรนุตารักษา (กทม.) 6-0, 6-0 พิมพ์พิศา วงษ์วานิชขจร (กทม.) ชนะ กัลยรัตน์ ศักดิ์ศรีทวี (ภูเก็ต) 6-1, 6-2 ปัฐน์ธินันต์ เผือกคำ (นครราชสีมา) ชนะ ภัทรชนก บุญรอด (ยะลา) 6-3, 6-0 ลัลน์ลลิน วโรทยานนท์ (กทม.) ชนะ ลัลณ์ลลิน รติวัฒน์ (กทม.) 6-0, 6-0 นิฏฐา อุริยะพงศ์สรรค์ (ขอนแก่น) ชนะ ศรุดา สุดตา (กทม.) 6-0, 7-6(5) อัญวีณ์ ไพศาลภาณุวงศ์ (เชียงใหม่) ชนะ ชาคริยา เวทยาวงศ์ (ชลบุรี) 6-1, 6-0 พลอยเพชร ด้วงเขียว (สงลา) ชนะ ธนภรณ์ ก้อนศิลา (นนทบุรี) 6-0, 6-0
       รุ่นอายุไม่เกิน 18 ปี หญิงเดี่ยว รอบ 32 คน พรปวีณ์ นวลศรี (ปทุมธานี) ชนะ ประภาวรินทร์ ตารุสา (ลำปาง) 6-0, 6-0 วันใส กสิกรรมไพบูลย์ (ยะลา) ชนะ พัชรดา เนาชารี (สมุทรสงคราม) 6-2, 6-0 กัญจน์ชญา จูงวัฒนา (กทม.) ชนะ ลัลน์ลลิต บุษดี (ปทุมธานี) 6-1, 6-1 ภัทราภา อรชุนะกะ (กทม.) ชนะ ปาย จิรวณิชย์เจริญ (นนทบุรี) 6-0, 6-0 อภิชญา สฤษดิสุข (พังงา) ชนะ พฤกษารัฐ แก้วสกุล (ภูเก็ต) 6-0, 6-3 ภวิษย์พร โพธิ์พันธุ์ (กทม.) ชนะ บุณยาพร ทิมสุเรส (สมุทรปราการ) 6-1, 6-0 วิรินทร์ รื่นถวิล (พระนครศรีอยุธยา) ชนะ ชินบัญชร สร้อยทอง (ชลบุรี) 6-0, 6-4
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-draws-MTI1MA==.html</code></pre>
<!-- /wp:code -->

<!-- wp:image {"id":36829,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/80D1E926-F2E6-4CE5-AEF4-E0AA8D4A2047-1024x683.jpeg" alt="" class="wp-image-36829"/></figure>
<!-- /wp:image -->