<!-- wp:paragraph {"align":"center","style":{"typography":{"fontSize":20},"color":{"background":"#b8c6cc"}}} -->
<p class="has-text-align-center has-background" style="background-color:#b8c6cc;font-size:20px"><strong>ทีมชาติไทยรุ่น 16 ปีเฉือนปากีฯ สนุก!ชิงที่ 9 กับนิวซีแลนด์ ศึกคอร์ทดิน "เดวิสคัพ"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมชาย รุ่นอายุไม่เกิน 16 ปี รายการ “2025 เดวิสคัพ จูเนียร์ส” แข่งขันคอร์ทดิน รอบคัดโซนเอเชีย/โอเชียเนีย ณ เมืองเชิมเกนต์ ประเทศคาซัคสถาน เมื่อวันที่ 23 พ.ค. 2568 ทีมนักหวดยู 16 ไทย พบกับ ทีมปากีสถาน ในรอบจัดอันดับ 9-12 ภายใต้การนำทีมของ "โค้ชเอ็กซ์" นายพชรพล คำสมาน ผู้ฝึกสอนทีมชาติไทย คู่แรก เดี่ยวมือสอง "น้องจูเนียร์" วีรวิชญ์ กำพุฒ จากกรุงเทพฯ อายุ 16 ปี ระเบิดฟอร์มเก่ง ออกมาเอาชนะ ฮัมซา โรมัน 2-0 เซต 6-0 และ 6-2 เก็บแต้มพาทีมไทยขึ้นนำปากีสถาน 1-0 คู่</p>
<!-- /wp:paragraph -->

<!-- wp:paragraph -->
<p>คู่สอง เดี่ยวมือหนึ่ง "น้องกล้อง" กานต์ธัช สุรฤทธิ์โยธิน จากชลบุรี อายุ 15 ปี แพ้ทางให้แก่ อาลี ไบก์ มิคาเอล ชาห์บาซ ก่อนพ่าย 0-2 เซต 2-6 และ 3-6 ส่งผลให้ ปากีสถาน ได้แต้มไล่มาเสมอไทย 1-1 คู่ ประเภทคู่ ซึ่งเป็นแมทช์ชี้ชะตาหาทีมชนะ "โค้ชเอ็กซ์" นายพชรพล คำสมาน ผู้ฝึกสอนทีมชาติไทย มอบให้ วีรวิชญ์ และ กานต์ธัช จับคู่กันลงสนามแข่งขันกับ ฮัมซา โรมัน และ อาบูบาการ์ ทาลลา ผลปรากฏว่า แข่งขันกันได้อย่างสนุก ซึ่งเซตแรกยื้อถึงไทเบรกและเป็นคู่ไทยที่เอาชนะได้อย่างหวุดหวิด 7-6 ไทเบรก 11-9 แต่ก็มาเสียเซตสองให้คู่ปากีฯ ไป 2-6 ทำให้เสมอกัน 1-1 ต้องตัดสินด้วยซูเปอร์ไทเบรก และเป็น วีรวิชญ์ และ กานต์ธัช ที่คว้าชัยด้วยสกอร์ 10-5 ทำให้ชนะ 2-1 เซต 7-6(11-9), 2-6 และซูเปอร์ไทเบรก 10-5</p>
<!-- /wp:paragraph -->

<!-- wp:paragraph -->
<p>สรุป ทีมไทย ชนะ ทีมปากีสถาน 2-1 คู่ ไปลุยต่อรอบจัดอันดับ 9-10 ซึ่งจะพบกับ ทีมนิวซีแลนด์ สำหรับทีมเทนนิสไทยชุดสู้ศึกเดวิสคัพจูเนียร์ครั้งนี้ ประกอบด้วย "โค้ชเอ็กซ์" นายพชรพล คำสมาน ผู้ฝึกสอน พร้อมด้วย นายพันธุ์ทิวา ชาวอุทัย นักวิทยาศาสตร์การกีฬาประจำทีมชาติไทย และนักกีฬา ได้แก่ "น้องกล้อง" กานต์ธัช สุรฤทธิ์โยธิน, "น้องจูเนียร์" วีรวิชญ์ กำพุฒ และ "น้องตรัย" ตรัย ศรีเสน</p>
<!-- /wp:paragraph -->

<!-- wp:image {"id":49611,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/500226364_1129834809179500_4457682049144672505_n-1024x576.jpg" alt="" class="wp-image-49611"/></figure>
<!-- /wp:image -->