<!-- wp:paragraph {"align":"center","style":{"typography":{"fontSize":20},"color":{"background":"#bad0da"}}} -->
<p class="has-text-align-center has-background" style="background-color:#bad0da;font-size:20px"><strong>พัณณิน ลิ่วก่อนรองเดี่ยว-เข้าตัดเชือกคู่ ศึกอาชีพที่จีน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย ไอทีเอฟ เมนส์ เวิลด์ เทนนิส ทัวร์ รายการ “M15 หม่าอันชาน” และศึกเทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ รายการ “W15 หม่าอันชาน” ชิงเงินรางวัลรวมรายการละ 15,000 ดอลลาร์สหรัฐ หรือประมาณ 491,550 บาท ที่ประเทศจีน เมื่อวันที่ 26 มิ.ย.68 ในประเภทหญิงเดี่ยว รอบสอง พัณณิน โควาพิทักษ์เทศ นักเทนนิสไทย มืออันดับ 620 ของโลก และเป็นมือวาง 4 รายการ เอาชนะ หนี่ ซี นักเทนนิสดาวรุ่งจีน ที่มาจากรอบคัดเลือก 2-1 เซต 3-6, 6-1, 6-3 พัณณิน ผ่านเข้ารอบก่อนรองชนะเลิศไปพบ จู เฉินถิง ดาวรุ่งเจ้าถิ่น วัย 17 ปี มืออันดับ 720 ของโลก นอกจากนี้ในประเภทหญิงคู่ พัณณิน มือคู่ 353 โลก จับคู่กับ ภาวินี ร่วมรักษ์ มือคู่ 1,235 โลก และเป็นคู่มือวาง 3 รายการ ลงแข่งประเภทหญิงคู่ รอบก่อนรองชนะเลิศ ช่วยกันหวดเอาชนะ คู่นักเทนนิสเจ้าถิ่น เกา ดวน รุย กับ เจิ้ง ซี ฉวน 2-1 เซต 2-6, 6-4 และ ซูเปอร์ไทเบรก 10-7 พัณณิน กับ ภาวินี ผ่านเข้ารอบรองชนะเลิศไปพบ คู่นักเทนนิสจีน หนี่ มา จัวหม่า กับ หวัง เจียฉี</p>
<!-- /wp:paragraph -->

<!-- wp:paragraph -->
<p>ด้านฝ่ายชาย ในประเภทชายเดี่ยว รอบสอง "แมงปอ" ภวิชญ์ สอนหลักทรัพย์ นักเทนนิสไทย มืออันดับ 633 ของโลก และเป็นมือวาง 8 ของรายการ หวดเอาชนะ เซียะ หลี่หนัง นักเทนนิสเจ้าถิ่น มืออันดับ 654 ของโลก 2-0 เซต 6-2, 6-4 ภวิชญ์ ผ่านเข้ารอบก่อนรองชนะเลิศไปพบ เผิง หยู่ ลู่ จากจีน มืออันดับ 904 ของโลก ส่วนประเภทชายคู่ รอบก่อนรองชนะเลิศ ภวิชญ์ มือคู่ 938 โลก จับคู่กับ ธนเพชร ฉันทะ มือคู่ 1,166 แพ้คู่นักเทนนิสเกาหลีใต้ ชิน ซานฮี มือคู่ 413 โลก กับ ชิม ซองบิน มือคู่ 612 โลก 1-2 เซต 6-1, 1-6 และซูเปอร์ไทเบรก 11-13 ส่วนผลประเภทหญิงเดี่ยว รอบสอง ทรรศพร นาคหล่อ มืออันดับ 438 ของโลก มือวาง 2 รายการ แพ้ หนี่ มา จัวหม่า นักเทนนิสเจ้าถิ่น มืออันดับ 1,246 ของโลก 1-2 เซต 6-0, 3-6, 4-6 เพียงธาร ผลิพืช มืออันดับ 757 ของโลก มือวาง 7 รายการ แพ้ โหว หยาน อัน จากจีน มืออันดับ 1,137 ของโลก 0-2 เซต 2-6, 6-7 (6-8)</p>
<!-- /wp:paragraph -->

<!-- wp:image {"id":50419,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/512009271_1156042906558690_7758710726883150328_n-768x1024.jpg" alt="" class="wp-image-50419"/></figure>
<!-- /wp:image -->