<!-- wp:paragraph {"align":"center","style":{"typography":{"fontSize":20},"color":{"background":"#c9d8df"}}} -->
<p class="has-text-align-center has-background" style="background-color:#c9d8df;font-size:20px"><strong>ยุทธนาคว้าแชมป์ชายเดี่ยวศึกไทยแลนด์"พัชรินทร์" ขึ้นแท่นฝ่ายหญิง 3 สนามติด </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ ไทยแลนด์ แชมป์เปี้ยนชิพ ประจำปี 2568 สนาม 6 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี จ.นนทบุรี เมื่อวันที่ 22 มิ.ย. 2568 เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และฝ่ายพัฒนาเยาวชน เป็นประธานมอบรางวัลให้แก่นักกีฬา ประเภทชายเดี่ยว "สอง" ยุทธนา เจริญผล นักหวดหนุ่มอ่างทอง มือวางอันดับ 3 ของรายการ รองแชมป์ชายเดี่ยวสนาม 2 ดวลแร็กเกตรอบชิงชนะเลิศกับ "ซีเจ" คงทรัพย์ คงคา หนุ่มกรุงเทพฯ รองแชมป์ชายเดี่ยวสนามที่แล้ว ผลปรากฏว่า การเล่นในแมทช์นี้เป็น ยุทธนา ที่เล่นได้ครบเครื่องกว่า และทำได้ดีในเกมสำคัญ ก่อนเป็นฝ่ายชนะไป 2-0 เซต 6-1 และ 6-4</p>
<!-- /wp:paragraph -->

<!-- wp:paragraph -->
<p>ยุทธนา ขึ้นแท่นแชมป์ชายเดี่ยวศึกไทยแลนด์ แชมป์เปี้ยนชิพ สนาม 6 ซึ่งนับเป็นการได้แชมป์แรกของปีนี้ ได้รับเงินรางวัล จำนวน 50,000 บาท และคะแนนสะสมอันดับประเทศไทย จำนวน 220 คะแนน ในขณะที่ คงทรัพย์ รับบทพระรองอีกสนาม ได้รับเงินรางวัล จำนวน 25,000 บาท และ 140 คะแนน ประเภทหญิงเดี่ยว รอบชิงชนะเลิศ "อีฟ" พัชรินทร์ ชีพชาญเดช สาวเมืองหมอแคน ขอนแก่น โชว์ฟอร์มการหวดที่แข็งแกร่ง ในฐานะมือวางอันดับ 1 ของรายการ บวกกับการเล่นที่หลากหลาย ปราบรุ่นน้องดาวรุ่ง "บัว" กมลวรรณ ยอดเพ็ชร มือวางอันดับ 3 จากเมืองกรุงเก่า พระนครศรีอยุธยา ได้ 2 เซตรวด 6-3 และ 6-3 พัชรินทร์ ได้ครองแชมป์หญิงเดี่ยว ศึกไทยแลนด์ แชมป์เปี้ยนชิพ สนาม 6 ซึ่งนับเป็นการได้แชมป์ 3 สนามติดต่อกัน หลังจากทำได้ในการแข่งขันสนาม 4 และ 5 ที่ผ่านมา โดย พัชรินทร์ ในฐานะแชมป์ ได้รับเงินรางวัล จำนวน 50,000 บาท และคะแนนสะสมอันดับประเทศไทย 220 คะแนน ส่วน กมลวรรณ ได้รองแชมป์ ได้รับเงินรางวัล จำนวน 25,000 บาท และคะแนน 140 คะแนน ขณะที่ประเภทคู่ผสม รอบชิงชนะเลิศ คู่นักหวดจากกรุงเทพฯ โคจรมาพบกันเอง และแชมป์ตกเป็นของ ลัลดา กำหอม กับ ธนกร ศรีรัตน์ คู่มือวางอันดับ 2 ที่ช่วยกันหวดเอาชนะ อารีพร วณิชยาพณิชย์ กับ วรัตถ์ ณ นคร คู่มือวางอันดับ 3 ของรายการ 2-0 เซต 6-2 และ 6-2 ลัลดา กับ ธนกร ได้ครองแชมป์คู่ผสมศึกไทยแลนด์ฯ พร้อมรับเงินรางวัลไปแบ่งกัน จำนวน 14,000 บาท ส่วนคู่รองแชมป์ อารีพร กับ วรัตถ์ ได้รับเงินรางวัลไปแบ่งกัน จำนวน 8,000 บาท.</p>
<!-- /wp:paragraph -->

<!-- wp:image {"id":50308,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/509989436_1152603886902592_5882048064024188800_n-1024x683.jpg" alt="" class="wp-image-50308"/></figure>
<!-- /wp:image -->